
quemadmodum opus quodque laboriosum per se 
est , atque arduum , et communi etiam sapientum virorum 
]udicio illustre , et decorum, ita Principis patrocinio di¬ 
gnum esset existimandum , fidenter admodum prodiret in 
lucem noster hic de gradu Taurinensi liber , Rex AUGU¬ 
STISSIME , neque quidquam ambigeremus , quin apud Ma- 


iestatem Tuam gratiam iniret , quantam maximam spe¬ 
rare liceat , aut etiam exoptare . Etenim cum ab antiquis¬ 
simis temporibusquando res ad telluris magnitudinem 
inquirendam ferme unice spectabat , digna est visa men¬ 
sio graduum, quae a celeberrimis cultissimarum gentium 
Philosophis tentaretur , tum vero nostra hac aetate , qua 
haec quaestio ad verissimam telluris formam perspicien¬ 
dam jam proxime pertinet , et ad confirmandas earum vi¬ 
rium leges , quibus rerum corporearum universitas omnis 
continetur , atque adeo etiam ad nobilissimas disciplinas 
Physicam , Astronomiam , Geographiam , Nauticam am¬ 
plificandas , perficiendas que , certe vix ulla alia disquisi¬ 
tio suscipi posse videtur , quae maiorem adjunctam ha¬ 
beat aut dignitatem , aut utilitatem . Hinc primi illi 
celebrantur Norvvoodi in Anglia labores , quibus felicis¬ 
sime est usus magnus New tonus ad diametrorum propor¬ 
tionem constituendam in tellure , quam ex conversione 
diurna , gravitateque generali compressam esse oportere , 
divina quadam ingenii sagacitate , collegerat ; hinc illa 
versatur in omnium ore , linguis clarissimi Picani 

in Gallia mensio , mi nu/Mtf recta , vel inde tamen 

est hodienum celebratissima , magni Ludovici 

jussu , munificentiaque suscepta est , homine pera¬ 

cta , qui primus telescopia adjunxit astronomicis instru - 







mentis , et est etiam postmodum multiplici praeclarissi¬ 
morum virorum cura , atque studio emendata ; hinc Joan¬ 
nis Dominici Cassinii Astronomi nostratis opera , et stu¬ 
dium summa cum laude memorantur , qui ex eiusdem 
magni Regis voluntate r liberalitateque arcum meridiani 
Parisiensis ad Pyrenaeos usque est quam diligentissime 
dimensus ; hinc Jacobi Filii labor commendatur , a in¬ 
dustria , qui eumdem illum arcum in boream ad Oceanum 
usque produxit . Neque vero quibus finibus eorum impe¬ 
rium continebatur , iisdem Galliarum Reges munificentis¬ 
simi suam concluserunt bene de hac quaestione merendi 
voluntatem ; etenim anno hujus seculi quinto supra trige¬ 
simum rerum omnium bonarum amantissimus aeque ac 
carissimus bonis omnibus Ludovicus XV non dubitavit 
geminam decernere lectissimorum Academicorum ad aequa- 
torem , et ad boream profectionem ad arcus in meridia¬ 
nis metiendos maxime dissitos , atque adeo ad gravissi¬ 
mam quaestionem aut finiendam , aut pro difficultatum 
summa illustrandam . Ac certe beneficentissimae Regis vo¬ 
luntati abunde respondit celeberrimorum eorum hominum 
vivida vis , atque virtus ; nam peregrinatione ipsa , ipsa 
operis in remotis iis regionibus identidem necessaria in¬ 
termissione anxie admodum usi sunt ad scientiam undi¬ 
que augendam , et amplificandam . Interea vero in hac 


multiplici Parisiensium Astronomorum contentione ne alii 
quidem Principes aut munificentiam suam desiderari , aut 
Geometrarum suorum studia deesse sunt passi, Itaque 
edam tum potentissimus Hispaniarum Rex Philippus V 
Bougherio , Condaminio , Goudino binos Mathematicos 
studiorum comites adjunxit. Postmodum autem Benedi¬ 
ctus XIV Pontifex rei sacrae scientia , clementiaque 
singulari vere summus clarissimum Geometram Boscovi - 
chium cum Mairio Roma Ariminum gradum metiri jus¬ 
sit, Et denique ipsa etiam Imperatrix Regina Maria 
There sia , insigne sui sexus , atque imperii decus , et 
ornamentum , similiter ipsa , inquam , graduum , ^zza z/z <^lzz- 
stria , z/z Hungaria dimetiendorum gravissimam pro¬ 
vinciam Liesganighio demandavit. Atque certe admirabi¬ 
lis haec summorum Principum in unam hanc rem con¬ 
sensio , et quasi conspiratio summam , zzz inquiebam , 
operis huius nostri dignitatem plane demonstrat : neque 
vero , $z tfz/ operis laudes pertinent summae eius dijficul- 
tates , zz&o /7zz/zz/$ laboriosa est habenda haec mensio no¬ 
stra , ^zzflz/ z/z hac imperii tui parte rebus omnibus afi- 
fiuentissima sit a nobis exacta. Etenim commoditates Re¬ 
gum munificentia afferre potest ubique pares , nulla ve¬ 
ro res in paribus studiis labores potest dispares facere . 
Itaque quemadmodum aliis in exteris regionibus , ita et 



nobis fuit maxime , gravissimeque adlalorandum ; imo 
vero quasi uno a laboribus solatio nos Videmur caruisse , 
ea nempe jucunditate , quam solet habere conjunctam , 
quae ad exteras regiones suscipitur peregrinatio . 

Quamquam quorsum haec nos apud TE persequimur, 
Rex AUGUSTISSIME , de operis dignitate , difficultate¬ 
que ? Qzzjjz: vero *zz/r harum etiam rerum scientiam in 
T E non admiretur peritissimus quisque , jz/r quidquam 
TIBI nos populus tuus offerre possimus , quod pro summa 
dignitate tua sit satis illustre , et pro tuis in nos stu¬ 
diis sit satis laboriosum . Ea TU praeditus a natura vo¬ 
luntate , ut velles benemereri de omnibus , iis vero etiam 
ab ineunte aetate ornatus , zzr^zze instructus disciplinis , 
Z///& iaw optime mereri , dudum antea nedum apudfelicis¬ 
simas has nationes , ^zz^ze rz/zs postmodum imperiis erant 
pariturae , sed et apud exteras remotissimas gentes cer¬ 
tam hanc excitaveras , arjz/e adeo confirmaveras de TE 
magnificentissimam opinionem : TE Regem regias quidem 
virtutes , ^z/zze zVz Maioribus Tuis singulis floruerunt 
semper plures , eximiaeque 7 unum omnes cumulatissime 
complexurum ; ad clementiam autem , er humanitatem 
quod attinet , /zozz ttzoz/o mansuetudinem > benevolentiamque 
ad imperii administrationem TE tantam esse adhibiturum , 
quanta ulli unquam populorum Rectores excelluissent , W 


et suavissimae in populos caritatis illius ; qua amantis- 
simus paterfamilias liberos ipsos suos complectatur , exem¬ 
plar in TE esse allaturum omnino singulare , atque an¬ 
tea inauditum. Jam vero quasi festinaret Deus O. M ., 
properaretque ad eximium hoc divinae bonitatis in TE 
suae lumen latius effundendum , atque suis proponendum 
per rerum universitatem populorum administris , ideo prae¬ 
sertim in ea tempora videtur contulisse initia Regni tui , 
atque in eas per omnem ferme Europam annonae difficul¬ 
tates , in quibus , si minus Tua in nos caritas valuisset, 
provincias deseri , perire inopes , diripi fortunas divitum , 
et jura omnia divina , et humana turbari oportebat. Ve¬ 
rum o providentis simam Regis , eamdemque amantis simam 
Patris voluntatem ! Qui fatigari se maluit sollicitudi¬ 
nibus , ac pene frangi , quam aut angi vitam paupe¬ 
rum , aut divitum fortunas periclitari. Itaque administro 
primum in ea familia delecto , cuius fidei , et pruden¬ 
tiae pluries a Sab audis Principibus est commissa curatio 
Reipublicae , et creditum salutare negotium res , ratio¬ 
nesque regni componendi cum finibus vicinorum , tum 
adhibitis ad quotidiana consilia Proceribus Regni conti¬ 
nuo omnes animi , atque ingenii motus conferre adorsus 
est ad avertendam gravissimam calamitatem . Atque non 
obiter , non perfunctorie , sed integras dies ad seras us- 


que noctes , per menses omnino plures perpetuo deliberare 
de re difficillima , decernere de frumento conquirendo , 
importando, distribuendo que , de inopia sublevanda , imo 
de publico bono ( qua praesertim re Principes ad Deum 
proxime accedunt ), et de communi felicitate ex ea pu¬ 
blica calamitate adserenda , adaugendaque . Et certe in 
ea consiliorum , curarumque perpetuitate Regis nostri in 
suos populos amor ardentissimus aeque ejfulsit , ac pro- 
videntis simus ; nam vi illa sua perspiciendi , prospicien- 
divitia ( etenim consultissimi ii ipsi viri , 
adhibuerat ad deliberandum , profitebantur post modum 
omnes se nihil habuisse , zVz quo paratissimam Regis pro¬ 
videntiam adijuvarent , habuisse vero plurimum , zz/zz& 
ezzzs sententiis , decretis in arte proficerent tuen¬ 

dae , ampliandaeque publicae felicitatis ) z\sz ifex /Z0- 
assecutus , ut tantum bonorum nobis affierret , quan¬ 
tum malorum fuerat pertimescendum ; zzz&o effecit , 

zzr gravis penuria nihil praeterea valeret , /zz.sz ad excu¬ 
tiendam pauperum socordiam , desidiamque , et ad exci¬ 
tandam divitum misericordiam ; az&o zzr valentibus suus 
ipsorum moderatus labor , infirmis , zzryzze debilibus 
communes opes , zVz primis vero Regiae copiam affer¬ 
rent , affluentiam , zzr jzze ubertatem . Praeterea ipso illo 
tempore , quo agebatur de alendis bonis , /zzzz/zi 



venia , si olim unquam , amplissima , effectique boni ple- 
rigwi illorum , Rege ipso nostro amantissimo edictis ad - 
hortante , zzc ttzzz/zz/ vz?/zzrz sua adjuvante. In illa ipsa ege¬ 
state , zVz ^z/zz zzz/ populos sustentandos aerarium effunde¬ 
batur , dona etiam sunt liberalissime condonata nobili¬ 
bus viris , provinciis , toti Sardiniae Regno , quo pari 
omnes in miseros assuescerent munificentia , ^zzzzz/z in Re¬ 
ge experiebantur prorsus singularem. Denique qua sum¬ 
ma in calamitate res eximia videbatur futura , jz popu¬ 
lorum salus , zzzyzz^ incolumitas servaretur , /or, tantaque 
alia negotia aut suscepta sunt , zzz/z feliciter etiam con¬ 
fecta , ^zz<?z , quantaque ne felicissimis quidem tempori¬ 
bus concipi animo a Regibus providentis simis , zzz^z/£ zzyz- 
rzzrz consueverunt . Etenim ad splendorem Regiae Fami¬ 
liae quod attinet , /zzz^/? /zarrri Filia altera alteri 

Galliarum Regis Fratri ; yzW v*?/? /iczr zzz/ /k^/zz' z<?- 
zzzz^ securitatem , imponi extrema manus Fenestellis ar¬ 
ci qua loci natura , ^zzzz zz£ artis ingenio munitissimae • 
Czz/z^z , ^//zz£ urbs , hoste semper repulso , ^z longe celeber¬ 
rima , moenia extrui aequantia praealtos aggeres ; 
montii , cuius arcis vim, atque inaccessa moenia , prout 
est quisque in arte muniendi intelligentis simus , zVzz /zzz- 
rzzzzzr ^/tz maxime , festinari ultimae vallorum muni¬ 
tiones \ exscindi Dertonae mons, atque excitari inusita- 


tum validissimum munimentum ; Taurini deduci ad Du¬ 
riam novi aggeres, armamentarium perfici ; ubique autem 
militaris res omnis mirifice constitui , atque adaugeri . 
Neque vero interea earum etiam rerum aliqua posthabita 
est, quae aut ad commodum , aut ad ornatum pertinere 
posse videbatur . Coercitus ad lacum Lemanum Rhodanus , 
effossae, stratae ad Regias villas viae, architecti consti¬ 
tuti , qui de urbis ornatu decernerent, aes annuum im¬ 
pertitum cultoribus artium optimis, praemiis donati prae¬ 
stantis simi quique disciplinarum magistri . Verbo (ecquid 
enim contendamus hic memorare singula , quae vix pro¬ 
lixa oratione complecti liceret ? ) malorum omnium cohors, 
quae ex gravi inopia videbatur jamproxime imperio omni 
incubitura , repressa est a Regis nostri summa pruden¬ 
tia, sapientia singulari, paternaque caritate cohibita est, 
imo et longe eliminata ; atque bona omnia, et vero etiam 
vitae commoda non solum confirmata sunt vetera, sed et 
nova plurima sunt divinitus constituta . Qiiam adeo sum¬ 
mam Regis nostri in imperii administratione , ac pene 
divinam virtutem dum nos admiramur animo , ac plane 
oculis intuemur opere adeo vario, multiplici, dijficillimo- 
que expressam , fateamur necesse est nihil in cultus , 
atque obsequii testimonium afferri ad ipsum posse , nisi 
quod voluntate , bonitateque ipse sua effecerit se satis di- 


gnum ; quamobrem haec una demum consideratio 9 quod 
TU in primis, Rex augustissime , hanc Gradus 
Taurinensis mensionem apud invictum immortali memo¬ 
ria Patrem volueris commendare , quodque nos eam men¬ 
sionem capessentes , perficientes que crebro audire dignatus 
sis , humanissimoque , et vero etiam doctissimo sermone 
tuo erigere , atque confirmare ; ea , inquam, una considera¬ 
tio tantum nobis indit animi , ut labores illos nostros 
Augustissimo Nomini Tuo inscribere non dubitemus Ma- 
iestati Tuae devoti quam qui maxime . 


Joannes Baptista Beccaria. 
Vominicus Canonica » 

GRADUS TAURINENSIS 
CAPUT I. 

ARTICULUS I. 

j Basis delectus . 

i Anno 1759 Carolus Emanuel Rex memoria immortali 
jussit me arcum meridiani metiri, qui maritimis ad austrum, 
et Graiis alpibus ad boream liniretur; atque socium roganti, 
Sacerdotem Dominicum Canonicam addixit , virum acrem in 
observando, in supputando doctum, Physices professorem extra 
ordinem. De opportunitate regionis verba fecerat Regi claris¬ 
simus Geometra Bosckovichius. Operis autem dignitatem facile 
persuaserat Victorius Amedeus magnum Patris magni incre¬ 
mentum. 

2. Itaque continuo et opus universum moliri coepimus , et 
basim primo loco delegimus dimetiendam in ampla , rectaque 
via, quae Taurino Ripulas pertinet. Duas enim bases consti¬ 
tuere in terminis arcus, quarum una triangula ordiretur, al¬ 
tera finiret, comprobaretque, res erat difficillima ob locorum 
asperitatem. Sed neque alibi in agro, qui inter eos terminos 
protenditur, rectas pro re satis longas metiri potuissemus, nisi 
per diverticula plura: nam urbes, oppida, pagi, villae ea 
sunt frequentia, ut in urbem unam coalescere videantur; ager 
vero, qui segetum sationi est reliquus, arboribus conseritur 
undique,moris praesertim; praeterea fluviis interciditur, quos 
emittunt ambientium alpium valles singulae, atque rivis etiain 

i Basis delectus. 

impeditur, qui plurimi derivantur, qua ad augendam ubertatem 

soli, qua ad artis opera efficienda. 

3 Ripulina autem via, praeter rectae lineae expeditissimae , 
longitudinem sat magnam, positionem offerebat opportunissi¬ 
mam. Primo quidem quod ipsa ferme tangat parallelum loci, 
quae est lineae ingens utilitas ad duplicem hinc inde triangu¬ 
lorum seriem ordiendam ; deinde vero quod .constituta in ea 
via basis ex uno triangulo subsidiario Supergam usque pro¬ 
trahatur ad ingens intervallum. 

4 Atque longitudo haec ingens basis productae , primo loco 
meliorem faciebat utramque seriem triangulorum, tum eorum, 
quibus ad austrum., tum aliorum , quibus ad boream eramus 
profecturi: nam pauciora erant suffectura, et quae minimum 
peccarent angulis acutis ; triangulis tribus Montem Regalem 
sumus assecuti ad austrum, tribus Andratas ad boream ; atque 
iis satis bona conditione omnibus : optima enim video adhuc 
obtigisse nemini omnia . 

5 Deinde vero ea basis protractio elationem termini habe¬ 
bat adjunctam omnino opportunam: nam ex Supergensi tholo 
licebat jam prospectare stationes alias omnes, ipsasque expen¬ 
dere singulas j et quando par commoditas in sublimi ante Ri- 
pulinum palatium solo occurrebat, quo terminus basis Ripu- 
linae provehi poterat quam facillime, fiebat inde, ut ex sta¬ 
tionibus duabus possemus emendare alias omnes j imo vero 
etiam ut triangulis duobus duas triangulorum series complecti 
liceret, atque comprobare. 

6 Has basis utilitates innuam hic obiter, et universe, expli¬ 
caturus deinde singulas fusius, prout singulas pergam expli- 


Basis d e le crus, 3 

care mensionis nostrae partes. Itaque in fig. XXXVII tab. III 
RT designat basim jam provectam in R ad palatium Ripuli- 
num, et constitutam in vallo Taurinensi T, quod proxime 
adjacet ad austrum portae Segusinae. Hinc ope trianguli sub¬ 
sidiarii TRB assecuti sumus latus RB, quod Ripulas R nectit 
cum Ballangerio B, adeoque et latus RS, quod nectit Ripu¬ 
las cum tholo Supergensis templi S. Atque hoc est jam latus 
eommune triangulorum duorum, quorum alterum RBS boream 
spectat, alterum RFS spectat austrum, et pertingit ad turrim 
palatii Sinfrediensis F. Duo alia triangula BSM, BMA per 
Maxadium M eunt Andratas A ad terminum arcus borealem* 
duo alia RFL, LFU per Sinfredium F, et Salutiensem turrim 
L pergunt ad terminum australem, qui est Monte Regali; sed 
praeterea triangulo uno RUS Montem Regalem , alio RAS 
Andratas assequi sumus ausi, atque eo eventu, ut quam lon¬ 
gitudinem arcus terrestris protulerant triangula sex., eamdem 
duo illa, confirmarint. 

ARTICULUS It. 

Instrumenta • 

7 Hactenus de basi-s delectu, et utilitatibus: nunc paucis 
instrumenta exponam, quibus confecimus mensionem ipsius. 
Atque primo loco hexapedam Parisiensem, quod instrumentum 
erat omnino necessarium, quo mensio nostra cum alienis pos¬ 
set conferri, procuravit mihi clarissimus Condaminius. Regula 
ferrea AB ipsa est { tab. I fig. I ) trientem pollicis alta , ses- 




4 Instrumenta basis. 

quipollicem lata, longa utrinque lineas undecim ultra pedes 
sex. In distantia a margine anteriore linearum trium recta du¬ 
citur , in qua intervalla pedum sex exiguis punctis, sed iis 
sat altis distinguuntur, et rectis praeterea ad marginem pro¬ 
ductis definiuntur. Extremis duobus eius rectae punctis circelli 
circumscribuntur. Praeterea pedis ultimi intervallum, deductis 
similiter rectis, tribuitur in pollices duodecim, atque horum 
ultimus in lineas. Sed et alia recta hexapedalis insculpta est 
primae parallela, ad quam sola pedum intervalla pertingunt; 
etiam ista puncta habet extrema circellis inscripta , et notata 
literis A, B. Denique, ne quid mensurae perennitati deesset, 
regulam hanc ferream ad normam excisam in extremis margi¬ 
nibus excipit regula ferrea alia exstantibus marginibus suis, ut 
sua etiam ipsa cavitate hexapedae mensuram proxime adae¬ 
quet . In hanc etiam regulam rectas produxi, quae hexape- 
dam finiunt in regula prima, atque in iis puncta insculpsi duo 
alia, queis uti olim tuto possem, si quando insculpta in alia 
obsolevissent. Ceterum regulam primam commendat titulus 
hic insculptus in facie ipsius iuxta longitudinem. 

4 . C. 1760 pridie idus martii Parisiis thermometro Reaumuria- 
no signante gr. 1 3 supra congelationem longitudo huius regulae , nec 
non distantia inter puncta A , et B exactae sunt a C. M, de 
la Condamine , nec non a N. L . Ia Caille ad modulum hexape¬ 
dae ferreae in coetu Regiae Scientiarum Academiae comprobatae 
ad metiendos in aequinoctiali plctga circuli meridiani gradus . 
Jacobus Canivet elaboravit , et -divisit Parisiis-. 

8 Hexapedali huic regulae thermometra duo adjunxit dili¬ 
gens Condaminius, et circinum cum micrometro. Illa quidem, 


INSTRUME NTA RASIS . 'f 

Iquae ambo partitionem Reaumurianam habebant, erant neces¬ 
saria, ut regulae ipsius a calore mutationes, adeoque et ve¬ 
rae nostrarum perticarum longitudines dignoscerentur. Circinus 
vero iste plane usuveniebat ad capiendas longitudines ipsas 
tum regulae , tum perticarum. 

9 Circinus cum micrometro instrumentum est notissimum: 
juvat tamen eum describere hic obiter, quem misit Condami- 
nius. Neque enim, quae sunt vulgatissima instrumenta, sunt 
item expeditissima omnia. Itaque regula ex piro est is circi- 
nus (fig. Iltab. /) hexapeda longior pollices octo , lata pollicem 
unum , lineas decem, alta lineas undecim; binis cursoribus 
ipsa instruitur, qui calibeos cuspides deferunt , crura nem¬ 
pe circini. Cursorem alterum F manu facile moveas ultro ci¬ 
troque laxata coclea i hac advoluta figas ubilibet. Alter E nec 
it, nec redit, nisi quam lentissime vi cocleae C robustioris. Ete¬ 
nim cocleae huius pars quaedam latior intercipitur inter lami¬ 
nas ex aurichalco, quarum altera est pro fundo thecae d , al¬ 
tera est pro circulo micrometri. Cocleae vero helices inserun¬ 
tur matrici ex aurichalco forma parallelepipeda excurrenti intra 
regulam ligneam per foramen oblongum f forma simili; ma¬ 
tricis autem latera nexa sunt interius cursori E a geminis co¬ 
cleis i. Itaque coclea C , dum volvitur, aut revolvitur, ma¬ 
tricem , adeoque et cursorem E trahit, vel trudit. Atque hic 
motus, quo necessariam habeat aequabilitatem, et continua¬ 
tionem , praeceptionibus obsequendum est non ita paucis. Pri¬ 
mo loco latior cocleae orbis ita circuire debet in ipsa, cui 
insidet, cavitate, ut prorsus non nutet; deinde coclea tota re- 
Cta sit oportet, diametro aequabili j helicibus aequabilibus j mox 





6 Instrumenta basis, 

eadem aequabilitate , et congruente capacitate sint oportet 
helices cavi in matrice, atque matricem recta pervadant, et 
in medio loco quam accuratissime. Denique et matrix cum 
foramine regulae, et regula cum theca cursoris debent sem- 
per congruere, et ubivis, ne ulla ullibi exsistat trepidatio. 
Quarum praeceptionum summa opus facit omnino arduum j 
obtemperandum tamen est omnibus, quo omnis a circuitione 
cocleae motus ad cursorem unice pertineat. 

io Profecto Condaminiani circini micrometrum erat satis 
accuratum. Etenim index cocleae C nexus vigesimam, quintam 
peripheriae partem non excurrebat, quin aliquis ope micro- 
scopii in cuspide A motus cerneretur, quod satis erat ad dif¬ 
ferentias assequendas in partibus lineae centesimis:: nam coclea 
quater circuibat quam proxime ad superandum lineae interval¬ 
lum. Quamquam vero elastica spira sat valida fundo thecae d 
adnixa parallelepipedum delatorem cursoris premeret, ne hic 
unquam quiesceret a cocleae circuitione y nihilominus duas has 
leges indiximus nobis in usu micrometri; primo, ne unquam 
cocleam promoveremus, nisi remotam antea., et vicissim; dein¬ 
de ut circa eumdem locum proxime agitaremus cursorem, ubi 
nempe helices cocleae: cum matrice eramus experti maxime 
congruentes. Id autem fuit nobis facillimum, quando enim 
agebatur de exilibus mutationibus expendendis in longitudine 
hexapedali regulae ferreae, aut lignearum perticarum, defixo 
certo loco cursore F, imo loco ipso lineis definito ductis 
utrinque in regula ad thecae margines , necessario motus 
omnis cursoris alterius una, vel altera cocleae circuitione con¬ 
tinebatur. 


Instrumenta basis . 7 

11 Dum hexapedam Parisinam praestolabamur , plura 
interea coepimus experimenta , quibus deliberaremus de perti¬ 
carum materia, atque item forma. Forma, in quam consensi¬ 
mus, exhibetur in fig, III tab . /. Tabula ABCD sex pollices 
alta, pollicem unum crassa, tabulae infigitur item latae pol¬ 
lices sex, sed crassae lineas non amplius 1 o ; quae compages 
visa est inflexioni, atque deflexioni minimum obnoxia. Ad 
materiam quod attinet, tabula quae jacet in horizonte, popu¬ 
lea est tota, alia quae est ipsi recta, indusium habet utrin- 
que populeum ad lineas duas, sed crassitie duarum linearum ; 
meditullium autem haec habet de nuce ; tabulatum, atque 
contignatio in pervetusta domo, quae instaurabatur, materiam 
suppeditarunt. Delegimus autem tabulas, et trabes minime no¬ 
dosas, quae conditio in populo est obvia, nec difficilis erat 
obtentu in laminis e nuce , ex quibus meditullium confecimus, 
quod paullo ante nominabam, et quod obscurioribus lineamen¬ 
tis exprimitur in dorso tabulae ABCD . Non erat ipsum con¬ 
tinuata una tabula, sed ex frustis coalescebat triangulari for¬ 
ma, fibris transversis; atque haec firmissimo glutine cohaere¬ 
bant inter se mutuo, atque cum indusiis; praeterea colliga¬ 
bantur indusia cum meditullio paxillis ligneis. 

12. Hae perticae (quid ni enim nomen non teneant, quan¬ 
do rei utilitatem habuerunt omnem ?) ad filum* jam exactae, 
steterunt sub dio ultra mensem innixae-fulcris suis ; tum emen¬ 
datae steterunt iterum similiter ad mensem alium; steterunt et 
tertio post alteram emendationem. Quando autem jam vix aber¬ 
rabant a filo, placuit ipsas non iterum dolare ; sed errorem 
vix sensilem castigavimus adpositione laminarum ex aurichalco 

A, B , C, D, in quibus hexapedarum limites erant defi* 
niendi: etenim singulae aequare debebant in longitudine he- 
xapedas tres. Duae laminae mediae B, et C sunt forma re- 
ctangulari j forma extremarum A,D est ex rectangulo adjun¬ 
cto semicirculo. Omnes recta bifariam dividuntur juxta longi¬ 
tudinem , quae adeo in extremis limites duos designat hexape¬ 
darum extremarum. Sed in duabus laminis mediis B, et C li¬ 
mites communes hexapedis extremis, et mediae , punctis defi¬ 
niuntur tenuibus, rotundis, atque alte insculptis. Francalancia, 
qui tum organopeus erat in Regio nostro Lyceo, explevit 
conditiones has omnes; primo quidem , ut extremae laminae 
facie sua jacerent in plano dorsi * inediae vero tanta 
prominerent particula, quanta erat necesse, ut summa omnium 
facies iaceret in plano uno j praeterea ut puncta omnium, 
quae erant limites hexapedarum , essent in eadem recta $ deni¬ 
que ut bini quique limites hexapedam aequarent intervallo suo. 
Horum ultimum circino micrometrico, reliqua tenso filo pro¬ 
vidit quam patientissime: nam haec etiam problemata, quae 
sunt expeditissima Geometrae ingenio, operosa esse solent ma¬ 
nui artificis. 

13 Dicam paullo post quid praestiterint hae perticae ita 
directae , quemadmodum narravi, instructae , atque partitae $ 
nunc, quando tacendum omnino nihil, exponam etiam genus 
fulcrorum, queis sumus usi ad eas deferendas. Equidem sen« 
tiebam, basis mensionem expeditiorem futuram fuisse, si ipsam 
absolvere potuissemus perticis in ipso solo impositis. Verum 
nec eo ego eram corporis habitu, qui possem humi repere ad 
milliariaj et hoc interea accepi a Physica vitii 7 ut, quamr 

quam 

<juam et de me ipso diffidam plurimum, nemini tamen fidam 
magis, quam ipsi mihi. Praeterea etiamsi constituissem perti¬ 
cas in solo ponere, attamen ferme semper fulcro saltem uno 
uti debuissem ad unum sustentandum perticae cuiusque caput, 
quo omnes in solo inclinato exigerentur ad libellam. Itaque 
reptabat, ut fulcris uterer, quorum firmitati possem tuto cre¬ 
dere . Horum autem unum designat fig. IV tab . I. Tabulae 
tres, latae singulae pollices tres cum dimidio, et forma re- 
ctangulari in prisma triangulare , angulis tamen apte excisis , 
compactae truncum fulcri faciunt firmissimum . Nam praeter- 
quamquod tres tabulae sunt inter se validissime colligatae, 
paxillis etiam admodum densis solidis prismatibus adfiguntur , 
quae sunt meditullii loco in ima, in media, in summa trunci 
parte ; solidissimae tres e nuce tabulae , pollicem crassae cum 
quadrante, altae vero pollices quatuor cum semisse tripedem 
faciunt, ex quo exstat truncus; scilicet tabulae hae singulae, 
qua duro glutine, qua paxillis transversis , qua ferreis etiam 
clavis, singulis trunci tabulis , insitoque meditullio firmissime 
compinguntur. Quo autem tripes solo haereat immotus, crus 
quodque instruitur robusto ferreo cuspide; et quo truncus in 
solo inaequabili rectus insistat, crus quodque nexum defert fu¬ 
niculo cuneum pro opportunitate supponendum. Denique men¬ 
sula etiam est tota ex nuce, et nexam habet solidam massam, 
ut altitudo compagis sit pollices quatuor cum semisse . Haec 
compages prismatico foramine pertusa est, quicum apte con¬ 
gruit prismaticus truncus sua parte quavis; robusta vero, quae 
a tergo adest ex buxo coclea, vel hilum appressa continet 
omnmo mensulam ne nutet. Praeterea, ne quod superesset agi¬ 
li 

tationis periculum, id cavimus fere semper, ne altius sesqui¬ 
pede a tripede mensula efferretur. 

14 Fiebat inde, ut identidem pertica sequens efferri debe¬ 
ret j atque tum pendulum usuveniebat, quod perticae aptatum 
cernitur in fig. III tab. /.Ne huius quidem formam neglexi¬ 
mus . Consrat ex duplici cono, altiore uno, alio, qui est 
imus, depressiore. Vertex summi coni desinit in sphaerulam 
pertusam foraminulo juxta diametrum verticalem, in quod im¬ 
mittitur duplex filum prodiens dispertitum ad latera ex ver¬ 
tice coni imi prodit acuta acus. Tota autem massa est ex so¬ 
lido aurichalco , atque ita librata, ut apex acus evolutione fili 
inhaereat puncto uni. 

15 Prope caput A perticae cylindrus ligneus exhibetur as¬ 
surgens in conum. Is imponebatur semicirculo laminae ultimae 
in pertica quaque ultimo constituta. Atque apex coni erat 
dioptrae loco ad dirigendam perticam. Conus hic erat dimi¬ 
dia parte niger ad prospectandum contra loca illuminata, al¬ 
bebat parte alia, quo cerni posset, cum referebatur ad loca 
umbrosa. 

16 Restaret dicendum de virgis , quibus rectam definieba¬ 
mus, juxta quam progrederemur, de telescopio nocturno, quo 
virgas ipsas dirigebamus, de duplici norma, qua Francalancia 
providebat, ut primum punctum perticae sequentis recte ca¬ 
deret in ultimum praecedentis: sed haec narratione ipsa erunt 
satis manifesta. Interea vero subvereor, ne molestior sim 7 
dum singula minutius fortasse persequor, quam par est. 

Basis mensio. 

'i7Anno 1760 ultimis maii diebus Francalancia conduxit 
operarios quatuor, collatisque instrumentis omnibus, convenit 
cum iis in viridarium Regium, ubi quid quisque praestare de¬ 
beret in mensione basis fuit constitutum, et mensuras adponen- 
do, dirigendo, atque etiam examinando adsuevimus singuli, 
atque universi, muneri obeundo quisque suo. 

18 Cumque jam in re omni essemus exercitatissimi, die al¬ 
tera junii rem ipsam sumus adgressi in via Ripulina . Atque 
principio, ubi ordiuntur procerae arbores, quae viam juxta 
longitudinem omnem pulcherrime sepiunt utrinque, ibi mar¬ 
mor infossum est ferme cubicum altum pedes duos. In medio 
summae faciei eius marmoris lamina ex aurichalco fuerat alte 
infixa. Francalancia circellum in hac insculpserat, et centrum, 
quod erat futurum initium basis. Qui marmor hoc inquirat, 
tellurem effodiat oportet in distantia pedum septem et vigin- 
ti ab arbore prima boreali: nam latus australe viae alicubi 
inflectitur aliquantisper introrsum. Quare, ut possemus recta 
progredi, necesse fuit terminos basis constituere, qui a mediis 
in via punctis, declinarent ad boream. 

19 Porro planum, quod a puncto insculpto in marmore la¬ 
tus viae australe inflexum introrsum proxime stringebat, fe¬ 
nestram bisecabat, quae est maxime borealis in facie anterio¬ 
re Regii palatii Ripulini. Itaque eo semper directa est positio 
virgarum, juxta quas perticas disponebamus in seriem continuam. 


2 


ii Basis mensio . 

20 Virgae hae etiam exstabant ex tripede. Graciles erant, 
sed rectae* atque ne inflecterentur a vento, lamina ferrea 
convestiebantur ad semialtitudinem. Telescopio nocturno ipsas 
dirigebam tutissime ( quod etiam instrumentum usuvenit mihi 
ad considerandum caelum, praesertim ad captandos cometas r 
qui jam ea sunt multitudine , ut sol hic , quem dicimus no¬ 
strum , ad cometas primo loco pertinere videatur). Itaque vir¬ 
ga altior saxo imponebatur, ut axis ipsius insculpto in lamina 
puncto immineret. Deinde ego discedebam ortum versus, quam- 
diu fenestram Ripulinam spectanti mihi imago aliqua confusa 
eius virgae exhiberetur. Interea Francalancia virgam defere¬ 
bat ad occasum in eam distantiam, ut ego. telescopio virgam 
cernerem distincte, ipse vero me videret manu monentem, 
ubi virga esset constituenda. .Etenim tum mihi virga erat re¬ 
cte posita, cum imago ipsius distincta bisecabat imaginem con* 
fusam propioris , et ambae imagines cadebant in imaginem 
fenestrae Ripulinae, Sed etiam Francalancia dioptrae genus ha¬ 
bebat in virga mihi propiore per ipsam prospectans ad pun¬ 
ctum aliquod , quod a tholo Supergensis templi Regii decli¬ 
nat ad turrim ipsius australem : eo enim spectabat ducenda 
recta. Qua ratione altera virga, eadem constituebantur omnes* 
sed duabus constitutis jam non erat necesse intueri fenestram * 
etsi vero telescopium nocturnum campum habet amplissimum, 
quae est ingens falsi ceteroquin instrumenti utilitas* quando¬ 
que tamen in ordienda virgarum serie, prae solo parum accli¬ 
vi , aut etiam declivi, virgas, et fenestram Ripulinam 'nequi¬ 
bam eo complecti, ne humi quidem procumbens* atque tum 
rem oculo nudo exigebam transpiciens per filum penduli, quod 
dextra regebam. 

11 Virgarum positio erat prima operis pars, a qua mane, 
et a prandio ordiebamur: trabes enim erigere ad ingentem di¬ 
stantiam cum voluissemus, atque ita rectam totam a principio 
designare, disturbabantur ipsae passim a viatoribus, qui i n ea 
via sunt frequentissimi, atque ex omni ordine pedites, equi¬ 
tes , rhedarii, muliones. 

12 Itaque virgis in directum dispositis haerebamus adhuc 
paullo diutius in locanda pertica prima. Etenim a primo eius 
puncto demittendum erat pendulum, ut apice punctum attin¬ 
geret definitum ; quod principio erat punctum illud insculptum 
in marmore, alias autem erat simile in laterculo punctum: 
nam quoties intermittebamus mensionem, laterculum puncto 
distinctum infodiebamus, quod rectasubesset apici penduli de¬ 
missi ab ultimo puncto perticae ultimae. Is laterculus nos 
monebat, unde esset ordiendum, cum ad mensionem redibamus, 
edocebatque, num recte regrederemur., cum instaurabamus men¬ 
sionem totam. 

2 3 Redibat vero etiam eadem molestia penduli demittendi, 
quoties ob soli acclivitates, declivitatesque sequens pertica et- 
ferenda erat, aut deprimenda. Id autem exsequebamur atten¬ 
te admodum , ne pendulum a motu aeris oscillaretur, atque 
ut filo appresso puncto ultimo perticae ultimae acus recta 
caderet in primum adponendae perticae punctum ; qua in re 
ne errorem quidem negligebamus, qui a crassitie fili potuis¬ 
set exsistere. 

z 4 Sed neque tum festinanter admodum progrediebamur, 
cum unice protendebatur series perticarum, sequentis caput im¬ 
ponendo mensulae praecedentis . Etsi enim, dum exigebatur 

adamussim positio perticae ultimae, jam operarius unus et 
novum fulcrum diducto a fulcro ultimo funiculo proxime suo 
imposuisset loco, et jam mensulam oculo respiciens adduxisset 
quoquo modo ad libellam cum mensulis constitutis , imo et 
essent jam in promtu operarii alii duo perticam novam dela¬ 
turi, reliqua tamen omnia non nisi caute admodum exseque¬ 
bamur , adeoque et lente. Francalancia aderat fulcro ultimo, 
aderat novo senior operarius versatus in arte multiplici, et 
manu minus rudi, quam pro conditione . Hi perticam ulnis 
exceptam suis mensulae cunctanter imponebant. Tum ego pro¬ 
spectans juxta tres perticas per conum impositum jam perticae 
ultimae, monere de motu in latera, quo directio castigareturj 
mox Canonica libellam expendens motum docere mensulae in 
novo fulcro, qui fieri deberet sursum deorsum. Atque hi mo¬ 
tus singuli dum absolvebantur, Francalancia homo minimum 
verbosus, sed maxime sollers caput perticae sustentabat sem- 
per, ne quid intremerent perticae jam constitutae \ atque in¬ 
terea curabat quam diligentissime, ut principium novae perti¬ 
cae ultimae termino responderet. Hanc in rem utebatur nor¬ 
ma quadam duplici ex chalybe : etenim ad evitandam illisionem 
occidua perticarum capita ortivis depressiora feceramus lineas 
quatuor. Itaque imponebat normulae crus medium in laminam 
novae perticae , efficiebatque, ut, dum crus inferius interiore 
latere apprimebatur laminae illi eidem, crus superius latere 
exteriore attingeret similiter punctum ultimum perticae ulti¬ 
mae : nam latus illud interius cruris inferioris consentiebat in 
unam rectam cum latere hoc exteriore cruris superioris. 

2tj His rebus actis, conveniebam ego ad normam viden¬ 
dam appositam a Francalancia, et excurrebam etiam ad con¬ 
siderandam libellam j contra Canonica veniebat ad videndam 
normam, et ad expendendam directionem perticae. Quin e t 
ipse Francalancia invisebat studiose omnia, neque annuebat (vo¬ 
cem enim intra diem persaepe edebat nullam ) , nisi vidisset 
recte acta omnia. 

16 Quam multiplicem diligentiam qui attendant, jam non 
mirabuntur continuam nos, atque admodum laboriosam noven- 
decim dierum operam debuisse impendere, quo alterum basis 
terminum assequeremur. Selegimus terminum hunc ad sextam 
ante ultimam ad Ripulas borealem arborem , unde prospectus 
aderat, quemadmodum dicam, ad basim protrahendam. Itaque 
vigesima junii hic itidem marmor infodimus instructum ipsum 
etiam lamina ex aurichalco, in qua et circulus erat descriptus, 
et centrum insculptum. Porro distantia omnis duorum termino¬ 
rum , pensitatis erroribus omnibus , uti dicam postmodum , exsti¬ 
tit hexap. Parisinas 6051, 01. 

27 Vigesima prima junii redire coepimus Taurinum, atque 
basim remetiri sollertia eadem omni, quam eundo interposue¬ 
ramus. Praeter laterculos , quos eundo abdideramus , excidera¬ 
mus etiam literas ex cortice arborum, quae adstabant proxi¬ 
mae quo monumento ipsae essent ad quaerendos laterculos. 
Verum diligentia ea omnis obvenit supervacanea : nam demis¬ 
so post debitum hexapedarum numerum pendulo, laterculus 
quamproxime suberat, ut vulgus hominum, qui quandoque 
aderant, cum laterculum aliquem effodiebamus, nos magica, 
nescio qua, arte abusos putaret. Ita enim ad nostri ingenii 

existimationem sumus comparati docti indoctique , ut naturam 
ipsam mancam malimus, quam scientiam nostram. 

28 Itaque quarta julii aestuantes jam a calore , et labore 
fracti pendulum iterum demisimus ad centrum marmoris Tau- 
rinensis. Atque haec mensio defecit a prima partibus hexape- 
dae o, 21 j scilicet pedem unum, pollicem unum, lineas 
tres, et si placet, semissem lineae secundae quamproxime» 

ARTICULUS IV. 

Emendatio basis. 

29Qmnis , qui in basim irrepere potuit error, pendet ab 
hexapedarum metientium longitudine, et positione. Longitudo 
autem hexapedarum ( etenim de positione dicam postmodum ) 
quas perticae continebant, referebatur ad longitudinem re¬ 
gulae Parisinae. Neque haec longitudo constat eadem, uti 
vulgo notissimum, sed augescit a calore, et frigore minui* 
tur. Quare, ut prospiceretur, quid valerent hexapedae in per¬ 
ticis , cognoscendum erat primo loco, quid valeret hexapeda 
in regula ferrea. Porro, uti titulus insculptus testatur, ipsa 
collata erat cum modulo Parisino thermometro signante gr. 15. 
Itaque cum perticas referebamus ad regulam calidiorem, 
hexapeda quaeque , quae numerabatur, erat mulctanda ea 
longitudinis particula, quae accedebat ex calore redundante, 
et vicissim cum referebamus perticas ad regulam gr. illo 
13 frigidiorem, hexapedae in mensione numeratae erant au¬ 
gendae ea longitudinis particula, quae deerat in regula ex 
calore deficiente, , o 

30 Sed haec incrementa, et decrementa subvereor, ne 
adhuc satis certo definita non sint , quanta adamussim de¬ 
beantur cuique gradui caloris accedenti, aut abeunti. Equidem 
est perpulcrum in hanc rem Condaminii experimentum , qui 
hexapeda utens pro pendulo, a numero oscillationum r quas 
ipsa tempore aequali absolvebat mox in aere temperato ad 
gradum illum decimum tertium Reaumurii, mox in aere ex- 
calefacto ad gradum quinquagesimum quintum , depressionem 
petivit centri oscillationis, et productionem hexapedae, atque 
conclusit, produci ipsam unam octuagesimam septimam lineae 
partem a quoquo caloris gradu. Verum hexapeda suspensa te¬ 
net ne eamdem longitudinem ac deposita ? eamdem ne tenet 
oscillans, ac suspensa ? calor pervadit ne aequaliter oscillantem 
ac quiescentem ? Subierunt mihi in animum hae dubitationes 
ab experimento Smeatonii, qui in volumine XLVIII Trans. 
Angi, productionem tradit Condaminiana maiorem. Praeterea 
Smeatonius id mihi videtur male sumere- cum Condaminics, 
productionem ferri numero graduum caloris respondere in ma¬ 
gnitudine. De-Luc inter liquida unum mercurium vidit expan¬ 
di aequabiliter, et haec aequabilitas in solidis longe minorem 
probabilitatem habet. 

31 Itaque tentavi experimentum. Vectes ferreos duos tu, 
r s (fig' IX ta I' I) pollicem crassos infixi parietibus oppositis su¬ 
blimis in tecto conclavis, atque ita composui, ut alter r s , 
qui exstabat a muro pollices 4.9 , 08, recta urgeret laminam 
CB quadrantis cardine suo volubilis in horizonte; contra vero lon¬ 
gior ut , qui a muro opposito exporrigebatur ad pollices 118 , 75 
urgeret telescopium mobile parallelum fixo. Itaque a discessio-. 

e 

ne telescopiorum videnda vel eminus in objecto palatio , vel 
cominus in limbo quadrantis, prona erat supputatio ad agno¬ 
scendam vectum productionem. Verum, quae didici, quaestio¬ 
nem non finiunt: nam nec suspicio abfuit omnis minimulae 
alicuius trepidationis in fulcro quadrantis; et certe cum pro¬ 
ductione ferri aliqua se componebat expansio conclavis totius. 
Unum agnovisse videor, qui caloris gradus per patentes un¬ 
dique fenestras ferrum jam occuparent, quin adhuc pervasis¬ 
sent muros natura sua minus pervios, eos produxisse magis 
ferrum , prout erant initio graduum propiores. Sic die 3 februa¬ 
rii , dum thermometrum a gradu tertio efferebatur ad sextum, 
telescopia discesserunt intervallo maiore, quam die 13 man , 
dum thermometrum a decimo attigit ad gradum decimumsextum. 

32 Verum quid ni interea Condaminianam emendationem 
usurpemus, quamdiu accuratior non suppetit, quam adhibuerunt 
omnes, praesertim cum ad exiguam magnitudinem pertineat ? 
Itaque numerum hexapedarum inter geminas quasque thermo- 
metri observationes numeratarum duximus et in numerum gra¬ 
duum , queis thermometrum superaverat gradum decimumter- 
tium ( etenim non plus vice una thermometrum defecit ab eo 
gradu) et in Condaminianam fractionem ; atque demta 
summa horum factorum omnium, magnitudine nempe exigua, 
a summa hexapedarum omnium positarum in basi tota, habui¬ 
mus magnitudinem huius correctam ab errore, quem calor in¬ 
tulerat in hexapedam ferream. 

33 Idem praestitimus pro corrigenda longitudine hexape¬ 
darum in perticis: nam crus circini adducebamus ad lon¬ 
gitudinem hexapedae cuiusque AB , BC, CD etc., et pro 

hexapeda quaque scribebamus in commentario centesimas li¬ 
neae , quibus ipsa deficiebat a longitudine regulae ferreae , aut 
ipsam ( quod raro evenit) superabat > atque centesimarum in 
hexapedis contractis summa minuta summa centesimarum in 
hexapedis productis errorem protulit r seu magnitudinem ad¬ 
dendam basi toti, quo numeratae in ipsa hexapedae haberent 
jam debitam longitudinem. 

34 Porro primum, quod inter metiendum fiebat regulae 
ferreae a thermometro examen, erat admodum expeditum: 
satis enim erat notare in commentario gradum caloris. Atque 
hic ut idem caperetur a thermometro, qui regulae ferreae 
contingebat , thermometrum regulae ferreae adposueramus in 
lectica conclusa undique tela cerata, in qua et supellectilem 
aliam basis mensioni necessariam deferebant baiuli duo. 

35 Verum qui consideret , quanta esset opus patientia, ut, 
expedita a telis lectica, circini micrometrici crura adduceren¬ 
tur ad puncta A , et B in regula ferrea insculpta , deinde ut 
illa adducerentur ad puncta, quae in perticis limites sunt he- 
xapedarum singularum ( qua in re pro hexapeda quaque in¬ 
dicem micrometri reducebamus semper, ut jam dixi, ultra 
gradum regulae ferreae debitum.) is certe jam non mirabitur, 
nos, nisi itinere adeo longo, non esse assecutos intervallum 
adeo breve, quantum distant Taurino Ripulae. Adde, neglexis¬ 
se nos nihil, quod aut necessarium quoquomodo videbatur, 
aut etiam utile. Cum crura circini punctis A, et B jam insede¬ 
rant ambo, circinum elevabamus 5 tum suo puncto immittebat ite¬ 
rum crus sibi proximum Canonica, atque videbam ego, num 
puncto alio aliud crus recta insideret. Iterum elati circini crus 

unum immittebam ego primus, mox monebat Canonica num 
consentiret et crus suum cum puncto suo. Quid quod et illud 
cavimus, ut qua positione fuerat lignea regula circini admoti 
ad regulam ferream, eamdem teneremus, cum ad perticarum 
hexapedas deferebatur ? 

3 6 Sed praeterea quoties longitudinem, toties examinavi¬ 
mus mutuam hexapedarum in perticis positionem: etenim, ubi 
hexapedae singulae habuissent debitam longitudinem , debebant 
praeterea esse positae in directum, atqui, utut perticae no¬ 
strae, qua forma, qua etiam insitis transversis e nuce laminis 
essent firmissimae, ut minimulam passae sint inflexionem , at¬ 
que deflexionem , passae tamen sunt aliquam. 

37 Itaque reposito in lecticam circino , Francalancia , ct 
operarius aderant in promtu cum filo serico robustiore , at¬ 
que cerato, ipsumque distendebant inter extrema perticae pun¬ 
cta 4 ego vero, et Canonica, supposito, adpositoque filo ipsi 
cultro, quem fig. V tab . I exponit, errores scribebamus ab 
inflexione, deflexioneque exsistentes. 

.3 8 Sed de cultro hoc distinctius primo loco dicam oportet: 
est enim Boscovichiano ad calculum paratior j rectus est in 
B, cathetus BC est lineas io, BA ioo; atque hae partes 
ioo a catheto AB recta translatae sunt in hypotenusam AC, 
insculptaeque ibi in uno margine, et numeris descriptae ad 
denarios quosque , imo et ad quinarios.. Contra in margine 
alio insculpti sunt numeri istorum quadrati. 

39 Igitur primo in B ( fig- VI tab. /), deinde in C cultrum 
filo recta supponebam, ut ipsum attingeret ; et scribebamus 
in commentario pro inflexionibus numeros quadratos, ad quo$ 

pertingebat in cultro filum; quo in examine cultrum, inquam, 
haexapedae ita imponebam, ut catheto AB perticam tangeret, 
et plano suo ABC secaret ad normam longitudinem hexape¬ 
dae ; sed mox observaturus deflexionem, cultri planum ABC 
apprimebam hexapedae, atque ita constituebam, ut catheto 
AB subesset filo, et hypothenusa AC attingeret punctum, idest 
limitem hexapedae in lamina ex aurichalco; et numerum qua¬ 
dratum proximum illi limiti exscribebam ex cukro in conv» 
xnentario. 

En typum adnotationis , quae refertur 
ad figuras VI ^ et VII tab. I 


Inflexiones Deflexiones 

AB . . quad. bE ..... quad. EB 
Perticarum DC . . quad. cF ...... quad. CF 


BC . . quad. bE ^t- cF . . quad. EB cF 
40 Videlicet in iis figuris recta AbcD filum tensum exhi¬ 
bet; puncta B, et C loca, ad quae aberrant limites hexape* 
darum. Porro ex ipsis figuris liquet: I. Si inflexiones fiant 
ambae deorsum, et si deflexiones fiant ambae in idem latus, 
inflexionem hexapedae mediae fore solam iE differentiam dua¬ 
rum inflexionum, et deflexionem item perticae mediae fore 
solam JiB differentiam duarum deflexionum: II. At si inflexio¬ 
nes fiant altera deorsum, altera sursum ( id nobis nunquam 
accidit ) inflexionem mediae fore summam duarum . Similiter 
si deflexiones extremarum fiant in latera opposita (quod nobis 
accidit, sed raro ) deflexionem mediae esse aequalem summae 

deflexionum pro extremis, scilicet aequalem summae ipsarum 

EB , et FC, seu toti Ek ( fig . VII. tab. /.). 

41 Sed nunc id est planius dicendum, quare errores non 
simplos, sed quadratos usurpaverimus. Porro id praestitimus 
inter observandum, quando res nullam facessebat in nostro 
cultro difficultatem, ne efficeremus deinde in supputatione ipsa, 
quae res molestissima fuisset futura: etenim ad supputandum 
defectum hexapedae ex errore quoque necesse demum est 
defectum ipsum quadratum partiri per hexapedae longitudinem 
duplam. 

41 Nam si centro A (fig. VI tab. I .), et intervallo AE 
hexapedae inflexae describatur circulus Em ; segmentum dia¬ 
metri bm erit tertia in proportione continua post segmentum 
aliud diametri (scilicet post 1 AE quamproxime ) , et post or¬ 
dinatam b E, nempe bm defectus rectae ab ab inflexa AE aequa¬ 
tur quadrato bE diviso per hexapedam duplam. Similiter de¬ 
fectus jF rectae ab inflexa EF aequatur quadrato i E diviso 
per hexapedas duas. 

43 Sed et idem manifeste obtinet pro deflexione EB. Jam 
vero quadratorum bE , et EB summa dat quadratum B b , scili¬ 
cet aberrationem integram quadratam, pro qua redit ille ipse 
aestimationis modus, itaque si inflexiones, deflexionesque omnes 
quadratas notatas inter observandum pro hexapedis novem, 
quas continent perticae tres, agas in summam, atque hanc 
partiare per duplum hexapedae; qui exsistet quotiens, pro¬ 
det defectum omnium; atque satis jam erit illum ducere in 
numerum 40 , ut defectus totus emergat, qui exsistit ponen¬ 
do in basi perticas centum viginti; quibus positis solebamus, 

uti dixi, iterum regulam corrigere ex thermometro, et perti¬ 
cas ad filum iterum exigere, et ad cultrum. 

44 Atque hoc omni inflexionum , atque deflexionum exa¬ 
mine id postremo sumus assecuti, ut emendationem collige¬ 
remus e in itu pollic. i lin. 5,35 

\ in reditu pollic. 1 lin. 4, 08, quae erroris totius exi¬ 
litas demonstrat ipsum negligi tuto potuisse, multoque etiam 
magis negligi potuisse errorem similem , qui exstiterit aliquis 
ex mutua integrarum perticarum inflexione, et deflexione. Nam 
numerus errorum singularium, ex quibus potuit coalescere hic 
totus, est triens errorum singularium, ex quibus coaluit totus 
error ex inflexione, et deflexione mutua singularum in pertica 
quaque hexapedarum i magnitudo vero illorum ob interpositam 
in perticis recta, et ad libellam componendis diligentiam, ho¬ 
rum magnitudinem assequi non videtur j praesertim cum qua¬ 
drata earum inflexionum, et deflexionum per numerum iterum 
triplo maiorem debeat dividi, idest per hexapedas sex. 

ARTICULUS V. 

Basis productio* 

45^Iensionem basis in itu habitam, quae est hex. 6051,01, 
sumere constituimus, non quod terrestrem arcum protrahere stu¬ 
deamus : nam modicum est huius incrementum, quod ab he- 
xapedae partibus 0,21 advenit} sed quod in reditu, etsi im¬ 
penderimus dies decem, quo tempore vix longius insumserunt 
alii basium mensores, visi tamen simus pro adhibita in itu di- 

ligentia venire paullo festinantius. Adde ^duobus ultimis diebus 
perdurasse nos in opere absolvendo affecta jam valetudine; 
praeterea aequabiliore in itu caelo usi sumus. His, inquam , 
de causis basim in itu dimensam delegimus* caeterum qui 
amet mensionem aliam, aut malit sumere magnitudinem me¬ 
diam , poterit quam facillime et basim, et arcum totum mulctare 
modica magnitudine pro mensionum differentia omnino modica* 

46 Jam vero, etsi hexapedarum numerus 6051, 01 bases 
dimensas ab aliis aut proxime attingit, aut etiam superat, ne¬ 
quivimus tamen in ea acquiescere. Nam recta haec dimensa 
(figVIII tab. I ) rt jacet tota in solo depresso, impeditoque 
hinc inde ab ordinibus arborum tum earum, quae viae adstant 
perpetuae utrinque, et ad aequa intervalla, tum aliarum, qui¬ 
bus ager omnis est consitus* praesertim vero ad metam Riptr- 
linam plagam borealem occupat clivulus, quem a gaudiis no¬ 
minant villici Ripulini : vere enim est vineis laetissimus. 

47 His ex incommodis cogitavi, quod sapientes faciendum 
monent, num utilitas capi posset aliqua. Atque statim cogno¬ 
vi , capi posse non mediocrem , si, dum- basis evehebatur in 
loca apertiora T produceretur adhuc ad longitudinem maiorem, 
eaque interea diligentia produceretur, ut pars adjicienda parti au¬ 
ctae nihil longitudinis suae certitudine concederet. Dumtaxat die 
tertia Iulii anni 1762 hoc fecimus primum basi dimensae rt 
additamentum rR , quo conscendimus in elatum, ipsumque pa- 
tentissimum solum ante Regium Ripulinum palatium: etenim 
structurae, atque examini quadrantis, ac sectoris vacare de¬ 
bueramus , et stationum delectui. 

48 Itaque primo marmor deteximus ? quod in r infoderi 

mus; 

mus j deinde partem basis rb remensi sumus (vetuit soli decli¬ 
vitas ne maiorem remetiremur, nam clivum c praeterea non 
cernebamus) ad hexapedas 173 , 40. Tum virgam ereximus 
in R, nempe in elato ante Ripulinum palatium solo, quae 
esset in directum posita cum basi ra ; et virgam similiter con¬ 
stituimus in clivo Gaudiorum c j postmodum quadrante coepi¬ 
mus et singulos in duobus triangulis brc, rcR angulos, et depres¬ 
siones, altitudinesque mutuas loci cuiusque ex loco alio quoque. 

49- Atque hoc etiam ex experimento cognovimus quadran¬ 
tis nostri veracem mensuram: nam in utroque triangulo-sum¬ 
ma captorum angulorum vix sex secundis superabat rectos 
duos. Duplicem autem adhibebamus in his angulis capien¬ 
dis diligentiam. Primo quidem ut centrum quadrantis in ver¬ 
tice ipso inesset anguli capiendi: nolebamus enim correctione 
indigere praesertim in minoribus his triangulis, quam, patien¬ 
tia adhibita, evitare poteramus. 

70 Deinde vero capto angulo quoque, telescopium mobi¬ 
le semper adduximus ad virgam illam, ad quam tendebat te¬ 
lescopium fixum y atque angulum minimulum, qui, telescopiis 
ita collineantibus, exstitit semper aliquis, et is pro maiore di¬ 
stantia minor, semper subduximus ex toto angulo capto, at¬ 
que ita captum correximus. Porro exilis hic reliquus angulus 
prodibat a distantia telescopiorum alterius ab altero, quae ad 
latera exiguorum huiusmodi triangulorum proportionem habe¬ 
bat non contemnendam. 

5 1 Re , inquam, ita acta , summa angulorum trium in 
triangulo rbc , itemque in alio Rrc exstitit inter perpauca se¬ 
cunda aequalis iSo 0 :. 

itaque ex latere br hex. 173 , 40, 
ex angulo brc 89°. 48'. 30", 
et ex angulo rbc 71. 6. 5, 

assecuti sumus iatus rc . . hex. 501, 60. 

In triangulo rcR ex dato latere rc hex. 501, 6 o, 
et ex dato angulo crR 90°. 20'. 0% 

et angulo rcR 53. 52, 10, 
obtinuimus latus Rr.hex. 363 , 16 . 

52 Verum hoc latus ad basim nondum pertinebat longitu¬ 
dine sua omni. Quod, dum explico rationem basis dimensae, 
necesse est me hic persequi paullo distinctius. Scilicet si solum 
rt fuisset dispositum aequabiliter, ceu est aqua in facie maris, 
plane circuli arcum perticis nostris dimensi fuissemus: nam, uti 
dixi, basis nostra est quamproxime in parallelo ; sive autem 
figuram telluris ponas elatam ad aequatorem, sive malis pro¬ 
ductam ad polos, sectiones parallelae aequatori circuli semper 
sunt. Praeterea et sectio ipsa aequatori normalis , uti innuam 
suo loco, vix , ac ne vix quidem a circulo osculatore aber¬ 
rat per intervallum gradus unius integri. 

5 3 Itaque in ea hypothesi soli aequabilis perticae singulae 
a nobis positae totidem tangentes fuissent arcuum infinite par¬ 
vorum ; adeoque illarum summa arcus totius longitudinem to¬ 
tam exaequasset. Sed id debuit obvenire in basi nostra 
ob modicam ipsius inaequabilitatem : nam terminus Ripulinus 
r basis dimensae, de qua agimus, non est elatior termino 
Taurinensi t hexapedis 54, 14, atque arcus circiter, 6' 50", 
quot est nostra basis, vix augeretur sensili parte hexapedae, 

si totus ad radium pertineret auctum ea tota altitudinum dif¬ 
ferentia. 

5 4 Itaque hexapedae in basi tr numeratae aequant arcum , 
imo vero aequant et chordam arcus ipsius: nam arcus minu¬ 
torum 6 ' 50" chordam non superat Quare ut Rr pars 

adjicienda consentiret cum parte dimensa, et poneretur ipsi 
in directum, ex inclinata Rr elicienda erat rs , sive ux , 
quae inesset in horizonte. Atque haec quidem erit recta arcum 
basis tangens in extremo puncto x ,. seu chordae, si mavis, 
adjecta ; neque summa tota ex tx,etux ab arcu toto tu dif¬ 
fert , aut a tota corda totum ipsum arcum subtendente. 

5 5 Igitur ex capto angulo Rtj altitudinis virgae Ripuli- 
nae supra punctum r, eoque emendato ex angulo depressionis, 
redactoque adeo ad . . . . * . 5 0 . 15'. 45", 

et ex cognita hypotenusa Rr hex. . • . 363 , 26 
in triangulo rectangulo Rwr inventum est latus ur 361,72, 
quo adjecto ipsi tx basi dimensae hex. ..... 6051,01, 

exsistit jam basis producta tu y et jacens in horiz. hex. 6412,73. 

56 Sed etiam in termino alio Taurinensi t producere de¬ 
buimus basim, imo et dimovere in latus, quo terminum ha¬ 
beremus in loco longe patente, in vallo nempe, quod portae 
Segusinae huius urbis proxime adjacet ad austrum . Principio 
quidem institueram recta solum ipsam basim producere ur¬ 
bem versus in locum ab impedimento omni expeditum , 
quod arbores objiciebant adstantes* itaque erexeramus in a 

trabem altam hexapedas tres , atque vertici ipsius affixeramus 
laminam ferream stamno imbutam, pedes quatuor latam, quam 
laminam erat Taurini homo admodum diligens, qui recta -sta¬ 
tionibus objiceret, ad quas pergebamus. Sed cum ad collem 
Timonis prope Ballangerium, plane ad stationes deligendas, .ve¬ 
nissemus, illinc signum huiusmodi cernere nullo modo potui¬ 
mus j quare aeque altae trabi linteum aptari jussimus,.et signum 
constituimus in vallo. Jam vero hanc basis translationem nemo , 
arbitror, dubitabit, ne errore aliquo inficiat arcum nostrum 
terrestrem , nisi qui ignoret., quam tuto res possit exigi nullo 
erroris sensilis periculo. 

57 Certe nos diligentiam adhibuimus omnem. Dimensi 
sumus primo loco partem ta basis protractae in a , quae ex¬ 
stitit hexap. 76, 29 (transversus rivus., mox solum declive., 
et fossae ad moenia vetuerunt, ne longius intervallum meti¬ 
remur ) y deinde in triangulo Tat angulos coepimus, atque cor¬ 
reximus similiter, similique successu, ac feceramus in duobus 
ad occasum triangulis. Jamque fuit in proclivi 

latere ta . 76 , 29, 

ex datis angulo tTa 41°. 8'. 2 3", 
angulo T ta 38°. 8'. 1", 

invenire latus aT . . - . . . . . . . ^ 70, 21; 

58 Hinc Canonicae placuit ex datis lateribus aT, ta, et 

angulo Tat .. . 99°. 43'. 36". 

invenire latus tT = hexap.. 07. 

Placuit mihi ex datis Taq complemento adjacentis ad duos re¬ 
ctos, qTa complemento huius ad 90®, invenire qT,, et qa , 
hanc adjiciendam basi, illam basi normalem, ad assequendam 




Basis productio. 19 

in triangulo rectangulo uq T ex data basi qu progrediente per 
viam , et latere qY jam supputato , hypotenusam Tu , seu 
basim translatam. Sed Canonica recta in triangulo obliquan- 

gulo utT ex latere ut .6412, 73, 

alio tT 111, 07, 
et angulo utT 141 0 . 51'. 59", 

recta, inquam, ad eamdem intra easdem centesimas venit, 
quam ego, basis translatae longitudinem hexap. . 6501, 26 

5 9 Dicere non mittam productionem, elationemque basis 
ad Ripulas nos iterum expendisse die 14 octobris anno 1763, 
partem basis esse iterum remensos parte rb paullo maiorem ; 
iterum positis virgis coepisse angulos singulos, et singulas de-» 
pressiones, altitudinesque mutuas, atque prodiisse iterum rR 
longitudine eadem. 

CAPUT II. 

QUADRANS. 

ARTICULUS I. 

Quadrantis compages ferrea . 

tfo^Q^uadrantcm perfecit nobis Francalancia firmitate singula¬ 
ri , et mobilitate ad angulos capiendos expeditissima. In com¬ 
page ferrea dimensiones Boscovichii tenuit. Itaque regulae 
ferreae omnes, atque item limbus sunt in crassitie lineas quin¬ 
que } sed amplitudo duarum regularum AB, CD (fig . IX tab. 
/) est lineas triginta ; regula media HK est lineas triginta sex 
ampla: duae vero, quae a tergo recta ipsi affiguntur, conficiunt- 
que firmissimum canalem ( fig . XIII tab. II) altae sunt lineas 
septendecim. 

61 Duae regulae AB, CD ( fig. IX tab. 7 ), sunt ex uni¬ 
ca ferrea massa; limbusEFG, atque regula canalis HK coeunt 
cum illis in compagem unam firmissimam transversis clavis plu¬ 
ribus vi repercussis ; regulae, quae faciunt latera canalis 
coeunt cum ipso fundo HK insertione mutua exstantium den¬ 
tium in aptas cavitates. Praeterea adfixae sunt canali interius 
laminae binae bis singulae reflexae ad normam, ut cum late¬ 
ribus, atque cum fundo cohaereant. Verum quadrantis limbo 
adjungendum adhuc fuit firmamentum, ne distorqueretur ullo 
modo in extremis suis partibus a pondere suo, aut ab illata 
pressione, vel etiam agitatione. 

61 Nam ubi primum hoc, quod hactenus descripsi qua¬ 
drantis rudimentum , absolutum fuit, imposui ipsum mensae , 
ut jaceret in horizonte, et lateribus canalis incumberet, tum 
distendi argenteum tenuissimum filum inter extrema limbi pun¬ 
cta* mox a lamina quadrantis centro imposita, quae ad limbi 
planum assurgebat, diduxi filum aliud simile , atque observa¬ 
vi : si limbus in terminis suis illis a suppositis cuneis suffulci¬ 
retur , circumductum a centro filum lambere ubique filum aliud, 
et limbum ( fuerat enim hic diligentissime exactus ad planum 
unum ) ; sin cunei semoverentur, filum a centro, dum apprime¬ 
batur ad limbum in G, minimulo intervallo aliquo distare a 
filo inter puncta limbi extrema E , et G tenso. Quare intel¬ 
lexi partes limbi FE, FG inflecti aliquatenuus a pondere suo; 
impositis vero in E, et in G massis, quae penderent libras 
duas, certius evasit mihi illud filorum intervallum , atque in¬ 
flexionem limbi agnovi quam certissime . Quae res fecit , ut 
ferrum in quadrante Boscovichii rigidius supponerem, atque 
ut nostro ex materia molliore fulcrum adjungerem , vectem 
scilicet, qui literis distinguitur RSSTTU (fig. XIII tab. II). 
Is in R, et U complanatus est in rotundam formam , et ro¬ 
bustis cocleis duabus adstringitur limbo ; ab R , et U acce¬ 
dendo ad canalem altitudine est usque, et usque maiore, 
ceu sunt brachia in bilance; in S et S, in T et T discedit 
in laminas duas, quibus canali nectitur exterius; prope has 
laminas excisus est ipse in semialtitudine sua tota, atque ibi 
excisa sunt similiter in semialtitudine sua latera canalis. Qua¬ 
re iis incisionibus mutuo excipiunt se semialtitudines reliquae 
canalis, et vectis. Huius autem pars crassior, et rotundata 


3 1 Quad rantis 

fundo canalis affigitur coclea robustissima, interea dum lateri- 
bus annectuntur cocleis ipsis etiam firmitate ingenti laminae 
s , S , T , T , quae ex vecte exstant veluti alae quatuor. Ad¬ 
juncto hoc vecte , experimentum iteravimus argenteis filis; ne¬ 
que praeterea ullam ab impositis ponderibus percepimus in 
limbo flexionem. 

6 3 Itac I ue fu,crum perfici curavimus, et compagpm omnem 
machinularum, quibus quadrantis motus omnes fiunt, et con¬ 
tinentur (fig. XIV tab. II). Fulcri columna est ex piro, dia¬ 
metro minima pollices sex. Pedes roborei annectuntur imo co¬ 
lumnae scapo ; primo quidem singuli cocleis singulis trans sca¬ 
pum actis, appressisque a matricibus robustissimis; deinde co¬ 
clea singuli alia firmantur, quae pedem quemque pertundit 
deorsum, initque in foramen laminae ferreae, quae exsistit ex 
anulo ferreo ambiente scapum imum columnae. Haec ad fir¬ 
mitatem. Ad elationem autem fulcri, aut etiam ad inclinatio¬ 
nem ipsius faciunt cocleae aliae tres, quae per pedes extre¬ 
mos incumbunt ligneis discis tribus. 

64 Etiam summus fulcri scapus anulo ferreo robusto , et 
ad summam levitatem tornato circum vincitur. Reliqua, quae 
restant describenda, inserviunt omnia motibus quadrantis tri¬ 
bus, queis potest et circuire in horizonte, et rotari in plano 
ad verticem, et inclinari ad planum aliud quodlibet. Delinean¬ 
tur autem omnia grandiori modulo in fig. XIV tab. II, atque 
maiusculis ibi characteribus distinguuntur seorsim,quae aptan¬ 
tur simul in XIII , et innuuntur literis iisdem, at minusculis. 

65 Itaque I. A est cylindrus cavus metallicus cum nexo 
disco metallico: hic torno etiam exaequatus est, et cocleis 

tribus 

tribus summo fulcri scapo affigitur. II B est cylindrus solidus 
metallicus, qai immissus in cylindrum cavum A facit cardi¬ 
nem verticis ( verticem enim specrat ) > sed eius conversione 
quadrans circuit in horizonte. III Ex summo eo cardine B ex¬ 
sistit robustissima lamina ferrea CD inflexa utrinque ad normam 
in CE, et in DF, quibus cum exstantibus partibus CE, DF 
coeuntes ad latera laminae duae G, H forcipem conflant ro¬ 
bustissimam, qua excipitur cardo horizontis LK. IV Etenim 
duae laminae G, H converti possunt quadantenus ambae cir¬ 
ca robustos clavos, quibus et ipsae transfodiuntur juxta longi¬ 
tudinem in ima parte , et trajiciuntur interea etiam rectangu- 
lares massae prominentes ex facie superiore laminae CD. Prae¬ 
terea illae eaedem laminae G, et H cavatae sunt interius in 
formam cylindricam, qua cum cavitate aptissime congruit car¬ 
do horizontis LK.: est enim intra eas cavitates smiride expo¬ 
litus. Quare, dum laminas G, H vel hilum premis coclea I, 
adstringunt ipsae cardinem quam firmissime, ne praeterea nu¬ 
tet. At si cocleam vel minimum laxes, continuo cardo hori¬ 
zontis convertitur quam facillime , et motu admodum aequa¬ 
bili ; scilicet quadrans convertitur interea in circulo verticis. 
Atque politurae huius cardinis, et forcipis firmitati singulari, 
intereaqiie etiam mobilitati illius quantulaecumque hoc acce¬ 
ptum refero bonum in usu nostri huius quadrantis, quod ipsum, 
proposito quoque motu minimulo, adduceremus quam facillime 
ad positionem quamvis propositam. 

66 V Sed restat explicandus motus inclinationis. Iste fit 
circa verticulas L laminarum U, et X, quarum altera U 
cohaeret cum cardine LK 7 altera X adfigitur fundo canalis > 

E 

absolvitur vero partim tractione vectis Q , qui summam qua¬ 
drantis partem potest deprimere quantumlibet ad cardinem 
LK. Scilicet cardo LK jam districtus a forcipe parte sua qua¬ 
drata K subit intra quadratum foramen massae ferreae KMN, 
atque in eo continetur a coclea. Intra auriculas vero M, N 
converti potest circa adpositos axes ingens matrix ex aurichal¬ 
co O, quae excipit ingentem cocleam P . Cavata est haec 
ingens coclea quadrato foramine, per quod foramen ingredi¬ 
tur vectis ferreus Q, atque hic cohiberi potest ubilibet a mi¬ 
nore coclea pervadente per cocleam maiorem P. Denique pars 
summa vectis Q rotundata a transverso clavulo continetur intra 
foramen massae R volubilis circa axes infixos lateribus canalis, 
67 Itaque trahendo vectem q (fig. XIII tab. II) , quadrans 
jam proxime inclinatur ad propositum planum j tum appressa 
vecti coclea maiore, inclinatio quadrantis exigitur adamussim 
rotatione vectis, scilicet rotatione cocleae maioris p jam co¬ 
haerentis cum vecte intra matricem 0 . Similiter laxatis cocleis 
i , et y quadrantis circuitio , et rotatio promoventur , qua¬ 
tenus est necesse, intervallo minimulo quantulocumque, atque 
iis appressis cohibentur. Incredibile vero est dictu , compages 
haec omnis quantam nobis pararit in angulis capiendis facili¬ 
tatem j vix circuitione, et rotatione quadrantem adduxeramus 
ad plagam propositis objectis oppositam, continuo tractione ve¬ 
ctis inclinationem habebamus jam proxime definitam; tum vero 
adstantes nos telescopiis quadrantem agere quam blandissime cir¬ 
ca levissimos cardines duos, et edicere Francalanciae, quantum, et 
quam in partem rotare debebat vectem $ verbo: citius angulos ca¬ 
piebamus, quam captos consideratione definiremus, atque scrip- 

tione referremus in commentaria. Verum quid festino hic ego 
dicere de angulis, quadrante nec dum gradibus distincto, aut 
dioptris instructo? 


ARTICULUS II. 

Lamina, limbi , partitio quadrantis , 
partitionis examen primum . 

68Compage omni sejuncta, de qua hactenus dixi, Franca- 
lancia ferreo limbo apte, amplissimeque excalefacto adjunxit 
laminam ex aurichalco ductili planam , et minime squammo- 
sam, stamno ubique interfuso. Etenim juncturae genus, quod 
ht frequentibus aeneis clavulis, non laudabamus, quod ea non 
videretur futura satis aequabilis,, et vereremur , ne clavulorum 
perimetri turbarent alicubi lineas partitionum. Adjunxit simili¬ 
ter laminam ex aurichalco crassiorem angulo quadrantis , quo 
designatum centrum assurgeret jam propius ad planum limbi$ 
atque tum omnia non tam limabat, quam dolabat, exigebat- 
que accurate ad unum planum amplis, planissimisque scobinis 
ad id opus tenuiter incisis. Profecto planitiem est assecutus 
adeo absolutam, ut cum ad examen filorum deveniremus, or- 
ganopeo gratularemur, gauderemusque ipsis nobis, qui in spem 
jam erigeremur assequendi instrumenti optimi. 

6 9 Lamina centri, quam mox memorabam, immittebar so¬ 
lidum cylindrum suum in laminas quadrantis apte perforatas. 
In hoc cylindro post longum, et multiplex tentamen perfecit 
denique Francalancia foramen quadantenus conicum, cetera 

leve , rotundum, rectum plano quadrantis. Conus truncatus 

item ex aurichalco, sed basi summa chalybea tornatus quam 

diligentissime, ut cum foramine congrueret ad unguem, dedit 

centrum quadrantis in puncto insculpto in summae suae basis 

centro. 

70 Itaque partitionem jam moliri Francalancia, nos ipsi 
exhibere in centesimis lineae, quanta esse deberent intervalla 
circulorum, posito pedum trium radio circuli extimi. Etenim 
dato radio CD ( fig. XI^ tab. /), datur arcus DE contingens angu¬ 
lo minutorum decem BCE : datis vero praeterea lateribus adja¬ 
centibus BC, CE, radiis scilicet circulorum intimi, et extimi, 
invenitur angulus CBE . Hoc autem dato, assumtoque alio 
BCi unius minuti, mox B Cf minutorum duorum, singulis ana¬ 
logiis inveniuntur singuli pro circulis mediis radii. Intervalla 
haec in quadrante nostro etiam minora inter circulos interio¬ 
res sunt satis magna, U £ secunda aestimari possint quampro- 
xime: totum enim intervallum inter circulum intimum , et 
extimum aequat pollices duos, lineas quatuor. 

71 Profecto descripsit hos circulos, vel potius arcus Fran¬ 
calancia tenuitate singulari, aequabilitate summa^ quod partim 
effectum est a perfecta laminae ductilitate, qua convestiverat 
limbum, partim arte, et industria assecutus est sua: nam ipsi 
vectis ferreus erat pro radio circini micrometrici * cruri autem 
annexuerat robustam, acutam, perbrevem ex chalybe aciem, 
quae ultra altitudinem minimulam pervadere praeterea non po¬ 
terat laminam. 

72 Simili accuratione perrexit deinde describere radiorum 
segmenta pro gradibus singulis; et ne in transversarum qui- 

dem earum subtilitate ubique simillima quidquam habuimus , 
quod desideraremus, quibus dena quaeque minuta inter arcus 
extremos comprehenduntur , et minuta singula distinguuntur 
inter arcus proximos. Quod si aberrasset omnino nullatenus 
in harum transversarum positione, partitionem confecisset omni¬ 
no optimam. Ipsi finem fecit Francalancia, numerum graduum 
inscribendo a laeva ad dexteram juxta circulum intimum , et 
ductu contrario a dextera ad laevam juxta circulum extimum. 
Nos his ultimis numeris usi sumus in capiendis polygoni an¬ 
gulis ; nempe initium graduum constituimus , uti decebat , 
prope telescopii fixi locum , atque hinc perreximus numerare 
gradus usque ad nonagesimum in parte alia extrema quadran¬ 
tis : etenim axis telescopii fixi erat terminus communis angu¬ 
lorum omnium. Quare in numerando debuissemus interponere 
subtractionem, si telescopio fixo adposuissemus gradum nona¬ 
gesimum ; maluimus autem subtractionem adhibere in angulis 
altitudinum , atque depressionum, qui ad perfectam polygoni 
dimensionem non adeo proxime pertinent. 

73 Interea vero, antea quam telescopia quadranti adpo- 
nerentur, nos partitionem primo examine expendimus, quo, 
nisi metiremur ad unguem admissos errores, quanti essent sin¬ 
guli, ipsos tamen pervideremus omnes, quales essent, et quam 
in partem, et quantum mali ab ipsis esset pertimescendum, 
agnosceremus , atque deliberaremus de examine alio accura¬ 
tiore , et de errorum eorumdem emendatione absolutissima. 

74 Itaque primo loco expendimus positionem centri ad ar¬ 
cum in limbo extimum. Immisimus in centrum quadrantis cy¬ 
lindrum illum ipsum, seu conum truncatum, quo usus erat 

Francalancia; tum crure uno circini micrometrici immisso in 
insculptum centrum, crure alio attigimus arcum in limbo ex¬ 
timum , atque primo perspeximus huius cruris alterius apicem 
insidere ubique similiter in tenui eius extimi arcus sulco. 

75 Deinde iteravimus idem examen, cono illo truncato 
converso triente gyri , atque denuo triente alio ; et vidi- 
mus constare semper idem circuli extimi a centro intervallum. 

76 Tertio loco perreximus expendere similiter arcus alios 
singulos, atque exscribere pro singulis magnitudinem radii, 
quam observabamus. In hac autem errores non invenimus 
nisi incertos ( maximus enim non assurgebat ultra centesimas 
lineae partes tres ) > qui adeo erat dubitandum, inessentne in 
illis quadrantis radiis, an a circino ipso nostro micrometrico 
proficiscerentur, qui utut accuratus esset in se, et per adpo- 
sitas lentes diligentissime consideraretur, evidentiam tamen 
non adferebat in illa exilitate particularum , et numero omni¬ 
no modico. Praeterea in nostro quadrante duorum arcuum in¬ 
tervallum in magnitudine mediocri est lineas 2, 80, quod si 
minuas, vel augeas centesimis tribus, aestimatio secundorum 
quae consistere deberet in eo intervallo 2, 80, protendetur 
ad 2, 83 , vel contrahetur ad 2, 77 ; quare si angulum ca¬ 
pias in limite illo ipso, in quo intervallum vel ampliatur, vel 
arctatur, et in quem adeo limitem coit error totus, nonpec- 
cabis ad minuti tertii trientes duos. 

77 Venimus quarto loco ad consideranda radiorum segmen¬ 
ta , num ipsa scilicet ad centrum quadrantis recta pertinerent. 
Itaque Canonica argenteum filum trahebat ultra centrum, ut 
per centri punctum transiret, trahebam ego ultra limbum, et 

lente acuta admodum perspiciebam, num puncto uno tenuissi¬ 
mi illius fili transeunte per punctum segmenti extremum, juxta 
segmentum totum excurreret aequabiliter ; atque ne in hac 
quidem parte invenimus, quod reprehenderemus: etsi enim filo 
uteremur omnino tenuissimo, per modulos tracto supra modum 
angustos, illa tamen segmenta radiorum invenimus omnia ita 
tenuia, atque ita ad centrum recte posita, ut , consentiente 
puncto uno fili cum puncto uno segmenti, operiretur hoc a 
filo totum, er filo minimum dimoto in latus unum, limes sul¬ 
ci , quo segmentum ipsum erat descriptum , exstaret aequabi¬ 
liter ex latere alio. 

78 Itaque processimus ad consideranda in circulo extimo 
intervalla eorum segmentorum , quibus gradus continentur : 
quam rem exegimus similiter , ac si ipsi nos quadrantis parti¬ 
tionem conticere vellemus. Circino micrometrico coepimus ite¬ 
rum distantiam circuli extimi a centro ; tum crure uno ap¬ 
posito in ipso graduum initio , vidimus apicem cruris alterius 
cadere in punctum gradus sexagesimi, atque ipsi plane insi¬ 
dere : puncta autem erant eadem, qua lineae radiorum, at¬ 
que arcuum, tenuitate; altitudinem habebant in loco suo medio 
paullo maiorem, erantque ibi acutiora . Adduximus ergo cir¬ 
cinum ad intervallum primorum graduum triginta; atque vi¬ 
dimus eodem intervallo insidere iterum a trigesimo in sexage¬ 
simum , et a sexagesimo assequi ad 'unguem nonagesimum. 
Orsi iterum a graduum initio adduximus crus mobile circini 
ad gradum decimum quintum; atque inde progressi ad trige¬ 
simum, ad quadragesimum quintum, ad sexagesimum, septua- 

gesimum quintum, sumus denique assecuti iterum gradum no¬ 
nagesimum intervallo constanter eodem. 

79 Atque haec, quae paucis hic ego narro, et festinan¬ 
ter , non nisi lente admodum, et plurium horarum opera 
peragebamus. Nam non ita subito verissima intervalla consti¬ 
tuebamus graduum triginta, et deinde quindecim (intervallum 
enim graduum sexaginta radius ipsum dabat certius), atque 
error minimulus, quem admitteremus in capiendo intervallo 
primo fiebat a progressione multiplex; quae res in multas 
agebat nos anxietates. Difficultatem autem constituendi inter¬ 
valli primi faciebat paullo maior latitudo, et limes non cer¬ 
tissimus puncti eius, quod est initium graduum; scilicet mul¬ 
tiplex eius puncti disquisitio, et examen, in quo haerere de¬ 
buerat artifex, amplitudinem auxerat, et laeserat rotunditatem 
in ipsa tenuitate necessariam. Hinc ergo fiebat, ut postea- 
quam multum temporis impenderamus in eo intervallo divi¬ 
nando , etiamsi reliqua evenirent postmodum aequalia, dubi¬ 
taremus tamen adhuc de primo , et examen iterum, atque 
iterum ordiremur ; quamdiu tandem certum hoc intelleximus 
praesto esse testimonium intervalli bene capti: videlicet, quo¬ 
ties intervallum debitum coepissemus, toties crus circini mi- 
crometrici paullisper elatum a puncto primo radio primo acu¬ 
to cuspide suo respondere; atque idipsum evenire, quoties ex 
intervallo aliquo sequente redibamus ad primum. 

80 Sed multo adhuc longius, atque operosius fuit deinde 
examen reliquum intervallorum minorum, ad quae capienda 
tisuvenire praeterea non poterat circinus micrometricus. Itaque 
circino communi usi sumus, cuspidibus extrema parte acutis¬ 
simis ; 

simis , ceterum firmis, ne tremerent; atque trito hoc, sed si 
apte adhibeatur, ingenuo admodum instrumento denorum , qui¬ 
norum, ternorum, ac denique etiam singulorum graduum exa¬ 
men hoc primum absolvimus; atque, quoad acutae lentis prae¬ 
sidio cernere potuimus , unum invenimus male positum radii 
segmentum, illud nempe, quod est limes gradus sexagesimi 
secundi. Hoc erat, uti postmodum definivimus, secunda vi- 
ginti circiter propius initio graduum, quam quod oporteret, 
Verum is error non protendebatur ultra gradum sexagesimum 
tertium: nam quo spatio ampliabatur gradus praecedens, eo¬ 
dem hic contrahebatur. Alibi autem intervalla invenimus ad 
unguem aequalia omnia. 

81 A gradibus venimus ad transversas considerandas, in 
quarum inclinatione vel a principio vitium subesse aliquod 
perspexeramus, tenue ipsum quidem, sed una re minus mole¬ 
stum, quod constaret ubique idem. Nam intervallum quodque 
graduum proximorum partitus Francalancia in extimo circulo 
pro minutis denis in intervalla aequalia sex, missam fecit par¬ 
titionem similem in intimo, adblanditus sibi, posse se ipsam 
supplere inclinatione regulae, qua erat ducturus transversas. 

Videlicet ferratae regulae, quam ad describenda se¬ 
gmenta radiorum circumduxerat circa axem chalybeum rectissi¬ 
me exstantem e centro quadrantis, breviorem, et omnino ap¬ 
tissimam regulam chalybeam annectere studuit ea, quae tran¬ 
sversis debebatur, obliquitate; verum inclinavit paullo minus. 
Atque hinc factum est, ut cum transversa in gradu quoque 
prima attingeret radium in circulo extimo, ultima in circulo 
intimo a sequentis radii segmento intervallo distaret minimulo 

F 

quidem, sed quod ob sulcorum tenuitatem nudis etiam oculis 
cerneretur, ubi praesertim ad vitium illud minuendum vitium 
non intulerat aliud, distractionem nempe regulae eius incli¬ 
natae a centro punctorum in circulo extimo. 

83 Quare, dum in hac re artifex studuit laboris sui com¬ 
pendio , laborem nostrum exaggeravit, et vero etiam suum - 
Nam per sesquimensem debuit deinde consectari in centesimis 
lineae partibus magnitudinem chordarum , quae in quadrante 
contingebant arcubus omnibus 5*. io'; 5 0 . 2.0'j 5®. 30^5°. 40'$ 
5®. 50' y 5 # . 6 o'. Etenim, quamquam et levissimus esset, et 
perbrevis circinus micrometricus, quo rem conficiebat, nequi¬ 
bat tamen ipso capere intervalla minora, praesertim quod tu¬ 
bos adjunxisset cum lentibus. Itaque primo a graduum initio 
chordas coepit ad dena quaeque minuta in gradu sexto* mox 
perrexit capere a primo gradu ad dena minuta in gradu se¬ 
ptimo y atque ita deinceps usque ad quintum, qui etiam in 
quadrante describebatur supra nonagesimum. Ad primos quin¬ 
que gradus , quod attinet, eos expendit ordine retrogrado; 
atque eorum errorum omnium tabulam ubi exhibuit nobis, vi¬ 
dimus ipsum nos experientem in locis pluribus 5 et cum tabu¬ 
la perbelle consenserunt, quae ab his ipsis experimentis ob¬ 
venerunt longitudines chordarum. 

84 Tum vero nos eas ex tabula chordas contulimus cum 
veris * atque prona jam inde fuit errorum correctio: nam, si 
in fig. XX tab. /, AB sit chorda vera, ceu 5 0 . 10', AC sit 
falsa y BD differentia earumdem erit latus minimuli trianguli 
BDC in D recti* atque angulus DCB erit 87°. 25': est enim 
complementum ad 90° anguli DBC, cuius mensura semiarcus 

ACB, nempe i°. 35'i itaque emergit analogia admodum in¬ 
genua: uti sinus DCB ad DB, ita sinus totus ad BC 5 error 
autem arcus in centesimis lineae scitur, quot secundorum er¬ 
rorem inferat. 

85 Atque in hac ipsa calculi facilitate compendia praete¬ 
rea plura sunt obvia, tum quod pro chordis quibusque veris, 
et aequalibus constet idem angulus BCD, tum quod pro iis¬ 
dem eadem saepe redeat differentia BD; tum vero etiam, 
quod ferme subito internoscatur, quae debetur tenuium erro¬ 
rum differentia iis differentiarum differentiis. Quapropter er¬ 
roribus exploratis ad dena quaeque minuta, unum fuit reli¬ 
quum , ut ipsos in minuta singula distribueremus, quod inter 
scribendum confecimus: ipsa enim falsa inclinatio constabat, 
Uti dixi, ubique eadem. 

ARTICULUS III. 

Pendulum , telescopium fixum, 

8 6 Axem teiescopii fixi posituri parallelum radio primo de¬ 
buimus ordiri a penduli suspensura. Trochlea ex aurichalco D 
( fig . XII tab, /) habet sibi rectum a tergo conum truncatum 
penitus congruentem cum cavitate in centro quadrantis i in 
facie vero defert adnexam cochleis regulam ex aurichalco qua¬ 
ter inflexam ad normam , ut parte sua media promineat; at¬ 
que haec pertusa est foramine, per quod acus chalybea cus¬ 
pidem suam recta immittit in acutissimum punctum alte inscul¬ 
ptum in centro trochleae. Haec omnia ita ad unguem confor- 

mata sunt, atque posita, ut axis coni truncati, et axis acus 
consentiant in unam lineam per centrum quadrantis rectam 
plano ipsius. Praeterea acus prope labrum foraminis, cui cu¬ 
spide sua inhaeret, tornata est ad rotundam levissimam cavita¬ 
tem , cui advolutum laxiore nodo filum penduli argenteum 
consentit cum radio quovis quadrantis rotati in plano ad ver¬ 
ticem. Consueto id examine vidimus: etenim dum acus blan¬ 
de convertebatur in suo loculamento, filum penduli a propo¬ 
sito quovis radio, quicum congrueret, non discedebat, aut 
ad eumdem sponte redibat, et brevi. Etenim pendulum sta¬ 
gnanti mergebatur in poculo U , et canaliculus CC la¬ 
minis RE, RE poculo annexus ventum defendebat a filo 
tota ea longitudine, qua a centro D exporrigebatur ad lim¬ 
bum j interea vero haec omnia anulo AA suspensa volubili 
circa trochleam D motui penduli obsecundabant. 

87 Parato pendulo in id incubuimus, ut directo ad verti¬ 
cem primo quadrantis radio ap (fig. IX tab. I) axem tubo¬ 
rum telescopii fixi NO filo penduli parallelum constitueremus 5 
quod erat obventurum, si filum penduli alterius in ea quadran¬ 
tis positione consensisset cum axe tuborum. 

88 Tubus micrometri , qui grandiori modulo exhibetur in 
fig- X tah • 1 > constat ex partibus geminis A, B annexis utrin- 
que thecae t micrometri iQ . Faciunt hanc thecam crassiores 
laminae duae ex aurichalco penitus excisae iuxta cavitatem tu¬ 
borum. Praeterea ipsarum una interius, et ad latera cavata 
est sulcis rectis parallelis deferentibus cursorem 5 perimetro 
tubi unius paullulum exstanti ad cursorem annexa sunt, atque 
lamellis apte distenta fila argentea duo, quae in centro de- 

cussant se ad normam, ut eorum unum sit postmodum paral¬ 
lelum, alterum vero quadrantis plano rectum; proxima his fi¬ 
lis cursor defert fila argentea tria parallela uni illorum omnia, 
adeoque parallela etiam inter sese. Est autem cursor compa¬ 
ges trium chalybearum regularum ; ex loco medio regulae 
mediae exstat ad normam cochlea item chalybea helicibus te¬ 
nuibus , et maxima aequabilitate. Cochleam hanc excipit matrix 
ex aurichalco, quae indicem circumfert supra laminam Q , et 
ampliore sua parte insidet in rotunda cavitate laminae Q i haec 
ideo est gemina. Itaque a circuitione matricis cursor movetur. 

89 Haec erant jam affabre constructa omnia. Partes tubi 
A, B habebant a torno axem positum in recta eadem, et 
rectum plano thecae j cursor obtemperabat aequabiliter mo¬ 
tui cuivis minimulo matricis; praeterea partes geminae A , B 
jam insidebant anulis n , n prominentibus ex amplo mutulo 
M. Itaque radio primo quadrantis ad verticem, uti inquiebam, 
directo , mutulus M ( ipsum hic, quo cerni possit, situ inverso 
exhibemus) ita fuit adfixus lateri, atque faciei posteriori re¬ 
gulae ferreae CD (fig. IX tab . /), ut axis tubi AB (fig. X 
tab. /) ipse etiam verticem quam rectissime spectaret, quod 
non nisi longo tentamine perfectum est. Nam ostiis A, et 
B (fig. X tab . I) impositi sunt circuli ex aurichalco gemini 
pertusi in centro: filum argenteum trajiciens per ea centra 
trahebatur a pendulo librato in stagnante ; igitur mutulus 
adfixus est in positione huiusmodi, quam commonstrabat filum 
argenteum trajiciens per foraminulum circuli inferioris, quin 
ullibi incumberet perimetro eius. 

90 Fuit adhuc fastidiosior appositio tubi alterius, in quo 
lens ad objecta debebat denique insidere: nam filum argen¬ 
teum demissum similiter debebat libere descendere per centra 
circulorum duorum, alterius , qui erat inferior in eo tubo al¬ 
terius, qui unus erat reliquus in ostio B tubi AB. 

9 1 Sed positione demum recte constituta, certissimeque 
designata eorum tuborum, tum vero restituta sunt in micro- 
metro fila, quae inter experiendum debuerant semoveri, tum 
inserti sunt minores tubi aptissime congruentes, alius cum lente 
ad objecta, alius cum ocularia ( istae vero sponte venerunt 
ad debitas a micrometro distantias, quae principio fuerant ex 
observatione decretae ) , tum levissimus tubus aptis anulis in¬ 
terjectus est, qui opacaret omnia. 

ARTICULUS IV. 

Expenditur telescopium fixum . 

9 iEtiam mobile telescopium erat in promtu. Sed ne rerum 
ordinem abrumpam, pergo hic dicere de experimentis, quibus 
fixum expendimus. Quam rem, et examen praeterea quadran¬ 
tis totius, observationesque alias plures , quae mensionem, 
imo et constitutionem polygoni videbantur debere praeire] 
exegimus Supergae, utpote edito in loco porrecto ad statio¬ 
nes omnes, quas eramus delecturi, praetereaque percommodo 
nobis ad operis labores tolerandos, qui fuerunt certe immo¬ 
dici. Scilicet contubernio illic fruebamur nobilium eorum Sa¬ 
cerdotum, qui sacra faciunt in Regio illo templo, nec frue- 

bamur solum subsecivis horis consuetudine eorum humanissi¬ 
ma , sed et opera eorumdem utebamur, quam prae ceteris 
praestitit plurimam Joseph Incisa , qui nunc Plubii est Ar- 
chiepiscopus. 

93 Itaque quadrantem constituimus in monticulo, qui tum 
exstabat pedes quatuordecim supra templi pavimentum in distan¬ 
tia hexapedarum 83 praeter propter ab axe ipsius ad Notum; 
nunc solum aequatum est. Atque primo loco curavimus, ut fila 
micrometri recte ponerentur ad planum quadrantis. Scilicet 
hoc ad pendulum composito , micrometrum movimus in locu¬ 
lamentis quoad erat necesse, ut, dum filum unum congruebat 
cum latere recto remotissimi palatii, aliud consentiret cum co¬ 
rona ipsius ; mox amplam tabulam convestitam charta, in qua 
rectae duae atramento pictae apta crassitie, ut cernerentur, 
ad normam se decussabant , ita objeci quadranti in vestibulo 
templi, ut altera verticem spectaret, adeoque altera jaceret 
in horizonte; atque centro micrometri directo in punctum bi¬ 
nis iis rectis commune, vidi fila ambo convenire ad unguem 
cum rectis ambabus. Atque in ea plane micrometri positione 
puncta conveniebant, quae insculpserat organopeus in tubo 
micrometri, et in continente loculamento ad rectam, prout 
ipse providerat, micrometri positionem designandam. 

94 Venimus deinde ad consideranda in micrometro fila 
mobilia. Videramus jam antea, si punctum ipsorum unum con¬ 
grueret cum puncto uno fili ad horizontem immoti, congruere 
ambo longitudine sua tota; videramus, distantium objectorum 
species cadere in fila ipsa micrometri, nec trepidare ullatenus 
utlibet oculum ad latera distraheremus; duo ferme restabant, 

quae inquireremus, quos scilicet angulos subtenderet a revo¬ 
lutione quaque micrometrum, et num esset recte posita linea 
fiduciae, linea scilicet, quae centrum refractionis in lente jun¬ 
git cum centro micrometri. Orsi sumus a disquisitione eorum 
angulorum, utpote qui usuvenire nobis poterant ad observan¬ 
dam hanc positionem. 

95 Quamobrem quadrantem locavimus in declivitate mon- 
ticuli, ut axis telescopii jacentis in horizonte libellam vesti¬ 
buli pedibus octo superaret $ tum a micrometro ad vestibulum 
dimensi sumus quam diligentissime hexapedas septuaginta. Hac 
in distantia quadranti recta objecimus tigillum octo pedum, 
alba charta convestitum. Rectam descripserat in facie eius 
Francalancia, atque in hac transversis paullocrassioribus, sed 
quae in appulsu ad eam rectam apte gracilescebant, tangentes 
distinxerat min. ij 5* 10j 15, etc. Consuluimus appositum ther- 
mometrum, et tangentem minutorum triginta captam ex tigillo 
expendimus in hexapeda ferrea. Tum ego e tentorio directo 
centro micrometri ad initium tangentium in tigillo ad verti¬ 
cem erecto, qua in positione, uti monui, axis telescopii de¬ 
bebat esse 'in horizonte, coepi filum mobile distrahere ad in¬ 
tervalla tangentium j atque interea Canonica gyros indicis, 
et partes recensebat pro intervallo quoque. Ubi appuli ad tan¬ 
gentem minutorum viginti, filum mobile, quod hactenus de¬ 
presseram, retraxi ad centrum, et cepi efferre e centro in- 
tuens in tigillum inversum ea cautione, ut initium tangentium 
pergeret congruere ipsi sibi. Re absoluta, Canonica, me gy¬ 
ros numerante, et partes, experimenta eadem cepit ea con¬ 
sensione, quae in re huiusmodi desiderari potest maxima. Nam 


Telescopii fixe 49 

gentes reliquae supputatae ex tangente quaque observata sat 
bene conveniebant. Itaque distributis modicis differentiis quae¬ 
sivimus, quaenam tangentes contingerent gyris uni, quinque, 
decem, etc. j tum eas a radio hexapedarum septuaginta tra¬ 
duximus ad radium tabularem, atque vidimus 
gyris i deberi tangentes i'. 13", 6 , 

*.6. 8 , 3. 

10 , . . . . 12. 16, 6 . 

15 . l 8 . i ; , Q . 

96 Neque mittam hic dicere, nos postmodum hanc tabulam 
expendisse ex stella polari. Scilicet centro micrometri excipie¬ 
bamus ipsam appellentem ad meridianum, qua in re ob tardi¬ 
tatem stellae vix ullum subest errandi periculum 5 atque tem¬ 
pora notabamus, quibus ipsa filum mobile assequebatur distra¬ 
ctum gyro uno indicis , dein duobus etc.: tunc enim ex datis 
in triangulo sphaerico PUj ( fig . XVI tab. /) latere PU di¬ 
stantia poli a vertice, latere P ^ distantia poli a stella, atque 
angulo intercepto UP s eliciebamus latus U^, nempe stellae 
appellentis ad filum datis gyris distractum distantiam a vertice 3 
atque huius lateris U.y differentia a distantia US stellae transeuntis 
per meridianum in S proferebat arcum MS, seu mensuram an¬ 
guli subtensi a micrometro. Porro haec est huius supputationis 
praestantia; errorem unius secundi in tempore, ex quo con¬ 
stituitur angulus horarius, non inferre errorem semisecundi in 
angulum micrometricum MS , quod differentiae lateris US ra¬ 
tionem habeant omnino modicam ad differentias socias eius 
anguli. 

97 Neque tamen hos angulos micrometricos ea sedulitate 
aestimatos adhibuimus deinde, quemadmodum a principio con¬ 
stitueramus, in definiendis angulis polygoni, tum quod experti 
deinde sumus obvenire ipsos veris intra secunda perpauca 
proximos ex partitione quadrantis considerata, emendataque; 
tum vero etiam, quod nobis lente quidem, ut aiunt, at vere 
tamen esset festinandum. Nam in hac nostra coeli inconstan¬ 
tia paullo maior cunctatio definitionem angulorum protrahe¬ 
bat ad dies plures, eorum praesertim , quos habebamus ali¬ 
quos , ad stationes valde remotas. 

98 Ad declinationen lineae fiduciae ab axe telescopii in¬ 
quirendam, castigandamque, quae res festinationem nullam po¬ 
stulabat, usi sumus micrometro. Verum cautionem hic memo¬ 
rabo , quam in hoc experimento tenuimus, et quam adhibue¬ 
ramus in experimentis proxime superioribus, in quibus etiam 
objectae res erant positae ad distantiam hexapedarum septua¬ 
ginta j videlicet tubum lentis ad objecta accurate tornatum 
ad capacitatem tubi fixi eo minimulo intervallo removimus a 
micrometro , quo erat necesse, ne prorsus a distractione oculi 
trepidarent rerum species . Retenta, inquam , hac cautione , 
et quadrantis plano ad pendulum semper composito , direxi¬ 
mus centrum micrometri ad tenuem, nigram, rotundam ma¬ 
culam pictam in charta proposita ad eam distantiam hexape¬ 
darum septuaginta* intereaque cochleas ad duos quadrantis car¬ 
dines appressimus vi maiore , ne telescopium nutaret. Fran- 
calancia coepit deinde convertere quam lentissime tubum len¬ 
tis ad objecta * atque species maculae a conversione integra 
descripsit circellum integrum 'bAcdablA (feg, XXII tab. //). Ego 

filo mobili cepi tria intervalla j primo intervallum ec , quo 
macula a centro M maxime descendit, deinde intervallum ch y 
quo macula ascendit absolvens semigyrum 'bAcdm (hunc 
cognoscebamus a semigyro tubi) ; tertio denique intervallum 
ha , quo macula perrexit ascendere post semigyrum. Summa 
horum trium intervallorum dedit diametrum totius circelii de¬ 
scripti a macula; atque intervallum ultimum h a dedit sinum 
versum anguli mfa y quo praeter semigyrum Mcdm converti 
debebat macula , ut ipsa assequeretur punctum a in circello 
suo summum, atque adeo, ut axis refractionis in micrometro 
HUOI appelleret in A ad filum verticis UML 

99 Etenim axis refractionis, linea nempe illa, quae jungit 
centra superficierum lentis ad objecta, ipsa est, quae, dum 
lens rotatur, speciem maculae abripit secum motu simili, et 
aequali in constanti a se ipsa distantia. Quare dum videmus 
maculam absolvere semigyrum Mc d m , intelligimus axem re¬ 
fractionis puncto, quo ipsa appellit ad micrometrum , descri¬ 
bere semigyrum FCD f-, ubi quo arcu ma macula m distat a 
puncto summo a gyri sui , aequali /A punctum / axis refra¬ 
ctionis post eum semigyrum distat a puncto A fiii ad ver¬ 
ticem UI. 

100 Atque hac quidem ratione declinationem lineae fidu¬ 
ciae ab axe telescopii non abolevimus, sed ad planum com¬ 
pulimus , in quo esset omnino innoxia, ad planum scilicet, 
quod studueramus componere cum plano quadrantis. Nam in¬ 
ter adfigendos tubos telescopii contenderamus axem ipsius po¬ 
nere parallelum radio primo j atque in hoc ultimo experimento 

filum verticis, ad quod adducebamus axem refractionis, erat 
parallelum radio ultimo. 

io i Atqui declinatio lineae fiduciae a plano quadrantis 
ipsa una est, a qua errores possunt irrepere in angulos poly¬ 
goni. AcB ( fig . XVII tab. I) esto planum quadrantis i Bb li¬ 
nea fiduciae telescopii fixi declinet ab ipso angulo CBc j 
quoniam cum ilia communi certissimo experimento componi 
consuevit AC linea fiduciae telescopii mobilis; etiam ista de¬ 
clinabit aequali angulo CAc a plano quadrantis AcB ; atque 
ii bini aequales anguli cBC, cAC habebunt communem sinum cC 
in perpendiculo excitato e centro quadrantis: nam ponimus 
cetera recte constituta. Itaque ACB erit angulus verus aequa¬ 
lis opposito bCa comprehenso inter objecta b , et a ; sed in¬ 
terea nos exscribemus ex quadrante falsum. Est autem obvia 
horum angulorum comparatio, si capiantur radii Ca\ Ci' aequa¬ 
les radiis cA , cB : nam tum ob manifestam similitudinem 
triangulorum a'Cb\ ACB, erit AB chorda AcB ad aV chor¬ 
dam ACB, adeoque semis illius ad semissem huius, scilicet 
sinus semianguli AcB ad sinum semianguli ACB uti AC ad aXD, 
seu Ac. Itaque uti radius ad cosinum anguli declinationis ita 
sinus semianguli falsi ad sinum semianguli veri . 

102 Nisi vero plane turpiter peccet quadrans in ea de¬ 
clinatione , facillime error aestimatur. Nam dividendo erit uti 
radius ad differentiam radii a cosinu, idest ad sinum versum j 
ita sinus semianguli falsi ad differentiam inter sinum semian¬ 
guli falsi, et sinum semianguli veri. Videlicet si in fig, XIX 
tab. I bCE sit semiangulus falsus, et BCE verus, erit uti ra¬ 
dius ad sinum illum versum, ita ab, seu ita proxime AB ad 

hi. Atqui EH ad AB, CE ad CA, BC ad BG, B h ad bi 
sunt rationes manifeste aequales . Itaque uti radius ad sinum 
illum versum, ita AB ad factum ex AB in B b divisum per 
EH; nempe ita EH ad Bb. Unde demum habetur: uti radius 
ad duplum illum sinum versum $ ita tangens semianguli ad erro - 
rem totum. Nam bB error in semiangulo est semis erroris con¬ 
tingentis angulo toti. 

103 Declinatio lineae fiduciae ab axe telescopii, seu a 
radio primo in plano quadrantis, uti mox dicam, errorem 
nullum infert in angulos polygoni, si linea fiduciae telesco¬ 
pii mobilis adpositi ad radium primum , seu ad initium gra¬ 
duum angulo alterno aequali inclinetur ad radium ipsum pri¬ 
mum. Ad angulos autem quod attinet, quibus stationum alti¬ 
tudines, atque depressiones quadrantis plano ad verticem com¬ 
posito definiuntur, ipsi quidem obveniunt falsi ab ipsa etiam 
declinatione lineae fiduciae redacta ad planum quadrantis; sed 
error est constans, certissime exploratur, atque adeo perinde 
est, ac si sit nullus. 

104 Ceterum non negleximus deinde aliis etiam experi¬ 
mentis inquirere et in positionem filorum micrometri, et in 
lineae fiduciae, si quae superesset, declinationem a plano qua¬ 
drantis. Ferme quotidie limbum solis trajicientis per meridia¬ 
num ( meridianam enim jam duxeramus, et habebamus horo¬ 
logium , quo punctum meridiei definiremus) adducebamus ad 
filum horizontis in micrometro , neque ille ab hoc discede¬ 
bat ; quare filum horizontis erat rectum plano quadrantis , 
.adeoque filum verticis erat huic parallelum. 

105 Praeterea quadrantem intulimus etiam in mesaulam 
Supergensis collegii, ut aeque distaret a terminis ipsius; at¬ 
que composuimus haec omnia: primo quidem , ut filum de¬ 
scendens e centro, et limbum stringens ( semoto canali figu¬ 
rae XII) pendulum sustentaret in scypho humi subjecto; dein* 
de, ut filum aliud demissum a puncto radii primi ultimo su¬ 
stentaret pendulum aliud in scypho alio; tertio, ut centrum 
micrometri telescopii fixi jacentis in horizonte exciperet spe¬ 
ciem maculae nigrae adfixae muro extremo mesaulae. Atque 
his ita, ut inquiebam, comparatis, tum telescopium noctur¬ 
num in alio mesaulae termino illic locavimus, unde visae in 
ipso duorum filorum species conveniebant; atque id unum 
deinceps fuit reliquum, ut quaereremus ad quod a linea ni¬ 
gra intervallum referretur in objecta charta species coalita 
ex congruentibus duorum filorum speciebus: sumta enim pro 
radio distantia micrometri a macula nigra in muro , quae fuit 
hexapedarum sexdecim, illud intervallum erat sinus anguli, 
quo linea fiduciae inclinabatur ad planum quadrantis. 

106 Experimentum hoc aerem, uti liquet, tranquillum 
postulat, cuiusmodi est nunquam in loco non clauso j prae¬ 
terea noctu obtingit melius , quam interdiu , objectis lucernis 
ad fila, et ad murum j incommodum ipsum habet unum prae¬ 
sertim, quod fila pendulorum, qua parte videri debent in 
muro, vel potius in adfixa charta , non solum nigra esse 
debeant, sed et paullo crassiora, quo cerni possint. Nos ex 
hoc experimento declinationem lineae fiduciae a plano qua¬ 
drantis invenimus reliquam non maiorem minutis tribus. Atque 


Telescopii fixi. 55 

adeo non adlaboravimus praeterea in ipsa minuenda, veriti 
ne errorem innocentissimum noxium faceremus. 

ARTICULUS V. 

Telsscopium mobile . Examen aliud partitionis. 

io/Telescopium mobile MN ( fig. XI tab. /), uti dixi, 
jam erat in promtu. In ipso etiam tubi duo praecipui N , N 
anulis insidebant admodum firmis axe unico ; tubo alteri con¬ 
gruebat tubus minor cum lente ad objecta; in centro alterius 
fila argentea duo decussabant se ad normam ad constituendam 
lineam fiduciae . Praeterea tubus ipsi aptabatur cum lente 
ocularia. 

108 Anuli illi late, et firmiter annectebantur regulae LQ 
ex aurichalco; sed haec ne flecteretur, coiverat stamno inter¬ 
fuso cum regula ferrea reflexa sursum juxta latus rQ ad alti¬ 
tudinem ordinatim maiorem in maiore a terminis distantia. 

109 Ex lamina LQ exsistit in L discus di ex aurichalco 
solidissimus, et latius patens sub lamina, quam quod schema si¬ 
gnificet ; ipse est, qui telescopium defert circa centrum qua¬ 
drantis : nam ex tergo eius exstat conus truncatus, tornatus 
quam rectissime ad planum ipsius, et quam aptissime ad ca¬ 
pacitatem foraminis in centro illo; is conus desinit in cochleam, 
cuius extrema pars exhibetur in l. Haec matrice am blande 
apprimitur tergo quadrantis, interjecto disco no. Ultima vero 
haec schematis pars, quo omnia cerni possent , exhibet omnia 
distorta a vera positione. 

110 Ex eadem lamina LQ prodit in Q fenestella P, quae 
similiter ac lamina , ne inter circumeundum limbum laedat, 
induitur in margine inferiore aluta mollissima , tenuissimaque. 
Fenestellae congruit mundissima crystallus, ut limbum quam- 
proxime attingat ad arcendam parallaxim. Ne vero ipsa trepi¬ 
det , et a margine suo inclinaro, atque ad unguem congruente 
cum lateribus fenestellae, et a quadro praeterea continetur 
adfixo cochleis in ambitu. 

111 Itaque telescopium hoc mobile ibi locavimus in qua¬ 
drante composito ad horizontem, ubi radius primus proxime 
bisecabat fenestellam in fg , atque interea linea fiduciae in 
telescopio utroque spectabat ad idem remotissimae turris latus. 
Ad lineam vero fiduciae adducendam ad idem in illo latere 
punctum potuimus uti aberratione centri refractionis in lente 
ad objecta. Scilicet rotantes eius lentis tubum potuimus efferre 
lineam fiduciae modico, quo oportuit, intervallo, ut lineam 
fiduciae jam constitutam in telescopio fixo assequeretur. Quo 
vero illa ad punctum idem rediret, ad quod haec appellebat, 
quoniam jam ambae inerant in eodem quadrantis plano, satis 
fuit paullulum dimovere telescopium mobile totum; atque tum 
blande urgentes hinc inde in gyrum tubum filorum, centrum 
eorumdem, et fila eadem tota eo adduximus, ubi cum filis 
in fixo telescopio antea constitutis, et cum eorum centro 
omnino consentiebant. 

112 Quare unum erat reliquum, ut recta duceretur in 
crystallo, quae in ea telescopii mobilis positione congrueret 
cum radio primo. Quod quando erat paullo difficilius, crystal¬ 
los plures habebat in promtu Francalancia omnia similes, et 

simi- 

similiter excisas ad capacitatem fenestellae. Verum re spem 
vicit nostram., imo et suam: nam ex punctis designatis in fa¬ 
cie superiore, et ad inferiorem traductis y lineam duxit in cry¬ 
stallo prima rectam, tenuem, et congruentem cum radio pri¬ 
mo , dum interea telescopia congruebant ambo centro singula 
suo cum specie puncti eiusdem remotissimi. 

113 Quare instructo jam demum quadrante supellectile sua 
omni, graduum examen instauravimus ipsa angulorum mensio¬ 
ne. In infinita autem rerum ex porrecto eo loco aspectabilium 
varietate facile fuit certissimorum punctorum binaria deligere, 
quorum alia triginta, alia quindecim, alia decem , et iterum 
alia quinque etc. gradus absolutissime comprehenderent. Qua- 
mobrem singulis iis angulis comprehendimus quadrantis partes 
omnes eodem illo ordine, quo circino , qua micrometrico com¬ 
prehenderamus , qua etiam communi. Uno autem pro quoque 
angulo utebamur telescopio mobili j dumtaxat quoties in par¬ 
titione quadrantis, quae fiebat per angulum quemque , tele- 
scopium mobile componebatur cum radio primo , videbamus, 
num fixum consentiret ipsum etiam in idem punctum. Atque 
ne in hac quidem veraciore vestigatione quidquam praeterea 
habuimus, quod aut reprehenderemus, aut.valde desideraremus. 

114 Igitur venimus ad dena quaeque minuta gradus cuius¬ 
que conferenda cum tangentibus descriptis, uti dixi superius, 
in tigillo octopedali ita locato in vestibulo tempji, ut et ja¬ 
ceret in horizonte, et in ipso tangentium initio constitueret 
angulum rectum cum linea fiduciae telescopii mobilis adducti 
in quadrante ad initium dati gradus, et interea distaret hexa- 

H 

pedas septuaginta a micrometro telescopii ipsius, quadrante 

constituto, uti superius , in declivitate monticuli. 

115 Rectam hanc tigilli positionem ut definiremus, qua¬ 
drantem asportaveramus in vestibulum templi, atque ita ibi 
composueramus cum horizonte planum ipsius, ut centro suo 
illi puncto recta immineret, cui subesse debebat in tigillo ini¬ 
tium tangentium. Tum directo centro telescopii fixi ad api¬ 
cem hastae ibi solo defixae in monticulo, ubi postmodum 
imminere debebat centrum quadrantis, tigillum eo direximus, 
quo spectabat in oppositis Peninis alpibus telescopium mobile 
telescopio fixo rectum. Denique redeuntes ad monticulum, 
quadrantem compositum ad horizontem, et initio, et postmo¬ 
dum semper, quoties ad minuta novi gradus expendenda pro¬ 
grediebamur, ita locavimus, ut centro suo hastae apici recta 
immineret. 

11 6 Atqui micrometro carebat telescopium nostrum mobi¬ 
le. Sed nec valde desideravimus. Nam ipsum longioris circini 
micrometrum C ( fig. II taL I ), et cursorem E aptaverat 
Francalancia regulae breviori longae non ultra pedem, ipsi- 
que dolatae quam diligentissime ad officium micrometri. Huic 
vero regulae adjunxerat ansas ferreas duas, quarum ope affi¬ 
gi ipsa poterat ubilibet dorso tigilli $ atque interea cuspidi 
cursoris E alium suffecerat longiorem, qui obliquabatur ad fa¬ 
ciem tigilli, ut ipsam quamproxime attingeret. 

117 Quare, dum ego telescopium mobile cum initio gra¬ 
duum (ut exemplum ponam) componebam in quadrante, at¬ 
que una simul ad initium tangentium in tigillo dirigebam, 
Francalancia jam micrometrum aptaverat in tigillo, ut cuspis 

obliqua cursoris tangenti adesset decem minutorum. Tum ego 
telescopio eodem mobili adducto ad transversam in quadrante 
minutorum decem, si videbam centrum telescopii distare a li¬ 
nea in tigillo, nutu significabam; atque Francalancia quam 
lentissime cochleam urgebat, consistebatque statim a nutu alio 
meo, quo monebam cuspidem cursoris consentire cum centro 
telescopii: Canonica partes e micrometro exscribebat. Tum 
quadrante immoto telescopium ego adducebam ad transversam 
in circulo intimo minutorum viginti, triginta etc., et Franca¬ 
lancia adducebat cuspidem micrometri ad consentaneas in ti¬ 
gillo tangentes; atque peragebamus agere omnia similiter, 
quadrante, ut inquiebam, immoto, quamdiu ordiebamur trans¬ 
versas expendere gradus alterius. Tum enim centrum quadran¬ 
tis , fulcro toto apte dimoto, constituebamus ad apicem hastae. 

118 Bene mane orsi haec experimenta expendimus gradus 
duos adjacentes initio, et duos adjacentes termino graduum 
nonaginta, et praeterea intermedios aliquot, in quorum trans¬ 
versis vitia annotaveramus non omnino tenuissima. Pomeridia- 
na pluvia obtulit otium, ut deprehensos a tangentibus in ti¬ 
gillo visis errores cum iis conferremus, quos exhibuerant ca¬ 
ptae in quadrante chordae; atque quando vidimus perbelle 
convenire singulos cum singulis, abstinuimus ab ulteriore hac 
inquisitione, non equidem quod experti essemus laboriosissi¬ 
mam , sed quod plane supervacaneam cognovissemus. 

119 Itaque castigato jam quadrante ab erroribus tenui¬ 
bus eorum angulorum, qui capiendi erant pro polygono tele- 
scopiis duobus, venimus ad errorem considerandum, qui certo 
exstitisset longe gravior in capiendis altitudinibus, aut depres- 

sionibus stationum telescopio fixo, et pendulo: nam adducen¬ 
tes , quemadmodum monui , lineam fiduciae istius ad planum 
quadrantis, ipsam distraxeramus a radio primo. Quare necesse 
erat altitudines obvenire veris maiores , depressiones contra 
minores. 

no Quamobrem praestolati aerem tranquillum, et qua¬ 
drante praeterea illato in angulum, in quem templum coit 
cum turri dextra, altitudines alpium Peninarum cepimus plu- 
res singulas directa, et iterum singulas luce reflexa a stagnante 
objecta in catino ; atque binae quaeque observationes huius- 
modi convenerunt ad punctum idem medium decernendum in 
limbo quadrantis pro puncto horizontis. Nam quo angulo spe¬ 
cies puncti a luce directa horizontem superat, eodem deficit 
species eiusdem a luce reflexa. 

121 Experimentum idem cepimus item die alia ; praete¬ 
rea e monticulo rite cepimus altitudinem templi. Mox ablato 
vecte q (fig.XIIItab. //), et verticulis/adfixis fundo canalis 
quadrantem invertimus susdeque, et rotavimus circa fulcrum, 
ut telescopium ON tenens imum in quadrante locum specta¬ 
ret ad idem templi culmen; notavimus in limbo punctum, in 
quo filum penduli secabat circulum extimum in observatione 
prima; pro altera vero observatione notavimus punctum aliud 
in circulo eodem, in quo pendulum a limbo elatiore demis¬ 
sum ad centrum depressius, et suspensura denudatum illud 
secabat. Atque angulus interceptus inter ea duo puncta exsti¬ 
tit plane aequalis duplo angulo erroris jam antea detecti. In 
prima enim observatione partem fulcri infoderamus humi, ex- 

tuleramus in altera, quoad oportebat, ut telescopium rediret 
ad eamdem lineam in utroque. 

122 Atque huius erroris disquisitio erat plane necessaria, 
ut quadrantem gyro horizontis expenderemus. Loci enim ratio 
non patiebatur, ut eum angulis absolveremus , nisi admodum 
inclinatis j imo qua inclinatio haec ipsa, qua punctorum po¬ 
sitio, quae essent satis certa, in caussa fuerunt, ut vix quin*’' 
que angulis redire potuerimus ad idem in horizonte punctum. 
Itaque et punctorum singulorum, queis anguli singuli com¬ 
prehendebantur , altitudines fuerunt capiendae , aut depressio¬ 
nes , et inclinati anguli singuli, calculo explorandum fuit, quid 
valerent in horizonte. Dicam paullo post quomodo ea suppu¬ 
tatio ineatur; hic unum innuam, summam eorum quinque an* 
gulorum,ubi fuit maxima, superasse gradus 360 minutis duo¬ 
bus. Itaque , si distributio fieret aequabilis, angulo cuique er¬ 
ror contingeret secundorum vigintiquatuor , quo maiorem vi¬ 
deo habuisse plerosque Geometras in quadrante. 

POLYGONUM , 
ART. 
Polygoni 


AD 


Stationes. 

I 

Anguli obfervati , 
et correcti. 

II 

~Ut 

era inclinata 
opposita. 

III 

SUPERGA . . . 

S 1763 

4 julii . . 

*!• 

31. 28. 

RF 

21700, 44. 

SlNFREDIUM . 

F 1761 

24 octob. 

28. 

34. 13. 

RS 

10381 , 61. 

Ripulae . . . 

R 17*$ 

1 5 octob. 

59 - 

54. 19. 

SF 

18781 , 82. 

SlNFREDIUM . 

F 17 62 

24 octob. 

8j. 

49. 47. 

LR 

24767, 71. 

Ripulae . . . 

R 1762. 

S julii . . 

35 - 

35. 8. 

LF 

14496 , 76. 

Salutiae . . . 

L 1762 

2 novemb. . 

60. 

35 * 5 - 

RF 

21700 , 44. 

SlNFREDIUM . 

F 176* 

26 octob. 

6 S . 

» 7 - 45 - 

U L 

19656, 97. 

Salutiae . . 

L 1762 

1 novemb. . 

7 *- 

58. j$. 

UF 

20651 , 59. 

Monsregalis j 

U 1762 

3 , et 7 oct. 

42. 

}. j8. 

LF 

14496 , 76. 


TRIANGULUM 


Superga . . . 

S 1763 

6 julii . . 

90. 

19. 16. 

UR 

.i 

O 

f*\ 

00 

O 

Ripulae . . . 

R 1763 

20 octob. 

74 - 

J 6 . 57. 

U S 

3943°, 09. 

Monsregalis 

i 

U 1762 

3, et 7 ocr. 

1 4 * 

43 - 47 - 

RS 

10381 , 61. 

ET ARCUS TERRESTRIS. 

I. 

DIMENSIONES. 

AUSTRUM. 


Alt. vel depress. 
observatae. 

IV 

Ait. vel depress. 
ia hexap. 

V 

Anguli adducti ad 
horizontem. 

VI 

Latera opposita 
in horizonte. 

VII 

F — 
R — 

4 F 

rr V~ 

6 C 

— ... 199 , 44- 

— . . . 138, 83. 

91. 

3 2 * 

12. 

21700 , 15. 

S -b 
R — 

0. 28 30. 

O. 1 . 70 

■+.... 199, 44 

ARTICULUS II. 

Stationum delectus. 


iijExplicaturus partes singulas tabulae istius, quae magni¬ 
tudinem gradus est proxime prolatura, ordiar dicere de sta¬ 
tionibus , quas quadrante jam captaveramus Supergae quotquot 
potueramus i sed postmodum aptissimas delegimus, suscepto ad 
id itinere, atque angulis in statione quaque quadrante minore 
exploratis. 

114 Itaque die altera mensis junii, Superga Ripulas ivi¬ 
mus , erectoque ibi signo in ipso basis productae termino, 
primo loco prospectantibus ex R ad boream ( tab . III fig. 
XXXVI ) Balangerium B obtulit se nobis, ad quod oppidum sta¬ 
tionem constitueremus tum ad triangulum subsidiarium RBT 
conficiendum cum terminis basis R, T satis aptam, tum vero 
etiam peropportunam ad designatas stationes alias Supergam 
S , Maxadium M, Andratas A colligandas triangulis tribus 
RSB, BSM , MAB pro polygoni parte boreali. 

115 Profecto loca a Balangerio Ripulis paullo propiora 
sunt item humiliora $ ea enim late effodisse videtur Sturia 
amnis influens praeceps in planitiem a valle Lancei. Quae 
populosa regio hominibus est celebris corpore robusto , inge¬ 
nio acri $ illinc enim Chionii, Revelli Academiam illustrant 
nostram. Ager vero etiam omnis, qui citra Sturiam alpibus 
adjacet, prospectum ad boream habet impeditum a collis de¬ 
clivitate , cui adstat Balangerium. Itaque ob locorum naturam 
indulgendum nobis fuit angulo in B conditione mediocri, at 

non mala. Nam etiam postmodum cum ipsum a Balangerio ad 
collem dimovimus, gradus triginta proxime aequavit. Interea 
vero ipsa in B constituta statio triangula tria offerebat, unum 
quidem SBM ad Supergam S, et Maxadium M conditione 
optima: est enim ferme aequilaterum ; duo reliqua SBR, ABM 
conditione omnino bona; nam angulus ipsorum minimus ABM 
et superat mensuram graduum quadraginta, et ad polygoni 
longitudinem inclinatur. 

116 Ripulis deliberavimus etiam de stationibus ad meri¬ 
diem, sed de iis dicam postmodum; hic iter persequar ad bo¬ 
ream. Igitur Balangerium profecti equidem ex ipso loci coe¬ 
meterio et signum Ripulinum deteximus, et portam Taurini 
Segusinam, a qua basis proxime orditur; sed nec signum ad 
eam portam erectum cernere potuimus, uti dixi, et adjacen¬ 
tis collis declivitas prospectum ad boream late intercludebat: 
quare ad eam collis declivitatem debuimus divertere, et Tau¬ 
rinum mittere ad signum erigendum in vallo. In ea declivitate 
congestis ingentibus saxis signum est erectum trabs alta hexa* 
pedas tres cum linteo hexapedam lato , sesquihexapedam alto. 
Signum hoc procurabat Coperius Balangeriensis homo praedi¬ 
ves , aeque atque humanus. Ripulinum signum sollerti fabro li¬ 
gnario , proposito pretio y commiseramus, ut custodiret. 

127 Dudum substitimus in ipso Balangeriensis signi loco 
( collisin cuius declivitate positus fuit, appellatur ab inco¬ 
lis il colle dei timane ) , atque telescopio diligenter lustravi¬ 
mus , num stationem, quam Andratis figere designaveramus, 
cum eramus Supergae (quod aptiorem locum illinc videremus 
nullum), dimovere possemus ad occasum, quo ille terminus 


2 

polygoni minus declinaret ad ortum a meridiana, quae Tau¬ 
rino traiiceretur. Verum interjectae alpes , quas Duria amnis, 
effossa valle praealta , disjungit ab alpe Andratensi, dorsum 
ad ortum longe emittunt suum, ut in illa ultra Andratas pro¬ 
spectus non pateat ad occasum nisi ad modicum intervallum, 
idemque casis nudum , imo et tuguriis. 

12.8 Itaque Balangerio festinavimus Eporediam die quinta 
junii, atque Andratas conscendimus praerupto calle. Ibi Bru- 
nerius civis Eporediensis excepit nos hospitio ; sed nocte in¬ 
tempesta evadere debuimus per fenestram Canonica, et ego, 
atque longe vagari contremiscentes a frigore, et trahentes 
difficilem anhelitum ab halitu carbonum, qui a proxima for¬ 
nace pervaserat in cubiculum. Eam, cum audisset nos adven¬ 
tare, suffocaverat Brunerius; sed postea quam iveramus cubitum, 
excitaverat fornacator : adsuetos enim habet ea gens infecto 
illi aeri pulmones. 

12-9 Mane e proximo colle, qui ad ortum longe proten¬ 
ditur constante declivitate , signa vidimus Balangerii , atque 
Ripulis erecta j angulos exploravimus-; tum conquisitis in eo 
pago casis pluribus, unum invenimus satis aptum locum, in 
quo sectorem postmodum constitueremus, Ecclesiae nempe sa¬ 
crarium: casae enim aliae, quae duae sunt, aut tres paullo 
elatiores, muros habent sola creta interius compactos. Itaque a 
prandio Canonica redivit Balangerium, ut aliquid moneret de 
signo : ego perrexi Maxadium; vidique ibi turrim impeditam, 
quominus inferri in ipsam deinde posset quadrans radio tripe¬ 
dali. Quare stationem asportavi ad palatium Comitis eius op¬ 
pidi sub contignatione; etenim Comes quam humanissime con- 

cessit, ut tegulas ex eo palatii angulo dimoveremus, qui ver¬ 
git ad occasum, quo stationes alias spectare illinc possemus, 
Andratas praesertim. Nam hoc oppidum, quamquam admodum 
elatum, attamen occupat interjectus collis, quominus cerni 
possit ex locis aliis, quae Maxadii praeter turrim, et palatium 
sunt depressiora omnia. Discedens Maxadio Taurinum arenas 
vidi in proximo agro, ex quibus antiquis etiam temporibus 
aurum legebant Romani. 

130 Die octava convenimus ambo Taurinum^ undecima 
Salutias iter fecimus ad L, quam urbem ferme unam habeba¬ 
mus Ripulis annectendam: etenim volebamus stationes quasque 
patere etiam Supergae ; dorsum autem Supergensis jugi, dum 
ad ortivam Taurini plagam protenditur, sinuat se etiam late 
ad meridiem, et depressiora loca abdit, quae sunt ad occasum 
polygoni, et minore a Ripulis distant intervallo. Imo Salutiis 
ne in ipsa quidem sublimi urbe potuimus consistere j sed con¬ 
quisitis locis aliis pluribus unam invenimus ad austrum Comi¬ 
tis Radicati villam, ex qua Supergensis templi tholus videre¬ 
tur: nam speculam habet ea villa faciebus suis quatuor paul- 
lulum inclinatam ad mundi plagas; et fenestrae quatuor pa¬ 
tent in faciebus binis, in binis duae. Hinc igitur primo angu¬ 
lum vestigavimus Supergam inter , et Ripulas nisi necessarium, 
certe utilem, quemadmodum videbimus; deinde stationem con- 
quisivimus in opposita ad ortum plaga , quae aptissimos angu¬ 
los duos comprehenderet alterum cum stationibus Salutiensi, 
ct Supergensi, alterum cum eadem ipsa Salutiensi, et cum 
alia, quam ponere cogitaveramus in Calvario pro termino 
basis ad austrum. Calvarium hoc, quod dicimus, aedificium est 

solitarium in colle Momburgi, qui non longe distat a Viila- 
nova oppido Monregalensi. Ex monticulo Supergensi telesco- 
pio detexeramus aedificium hoc, atque conjectaveramus me¬ 
ridianam Supergensem productam ad austrum juxta illud pro¬ 
xime transituram. Ceterum quemadmodum ad Caivarium, ita 
et ad turrim urbanam Monregalensem angulos etiam annota¬ 
vimus : haerebamus enim adhuc ancipites utri stationi essemus 
primas delaturi. 

j 3 i Cum jam Salutiis iter faceremus, substitimus S. Al¬ 
bani , ibique e specula quadam fecimus ipsos nos certiores , 
meridianam Supergensem quasi medio progredi loco Montem- 
regalem inter , atque Caivarium. Quare deliberaturi de con¬ 
ditionibus aliis ivimus quidem ambo Montemregalem ; sed dum 
hic ego e paternissimo ante memoratam turrim loco prospe¬ 
ctabam ad constitutas stationes alias, atque unam captabam 
ad ortum polygoni, Canonica invisit Momburgum. Rediit re 
ferme infecta, quod nebulae Subalpinum agrum omnem late 
occuparent dies duas; interea tamen metuebat ipse a solitudi¬ 
ne ; metuebam ego magis ab hominum frequentia , in patria 
praesertim mea. Jussimus dealbari partem aliquam Calvarii , 
et instaurari cubicula aliquot, et cellas. Interea videram ego 
adstare turri Monregalensi aptissimam domum, in qua consti¬ 
tuerem sectorem, et adesse porticus duas, ex quibus percom¬ 
mode capi possent anguli omnes. Quare, quando utrobique 
poterant esse in pronatu omnia, deliberare constituimus de eo 
cermino, posteaquam reliqua expendissemus adjuncta polygoni 
omnia. 

131 Monteregali redivimus Salutiasj etenim Ignatius But- 
tis civis meus, qui Philosophiam docebat in ea urbe, dixerat 
perquisiturum se stationem aliam aptiorem, ex qua nedum 
tholus Supergensis, sed et monticulus videretur , quem abde¬ 
bat villae Radicati Taurinensis collis; verum invenerat nul¬ 
lam. Quare, angulis iterum exploratis, recta per amoenissimum 
agrum ivimus Sinfredium in F. Angulus, qui ad Ripulas R, 
et ad Supergam S erat illinc paullo acutior, fecit, ut Sum- 
mamripam adproperaremus , quod oppidum est Supergae pro¬ 
pius milliaria circiter duo. Sed tenendus deinde fuit, uti jam 
dixi , angulus Sinfrediensis, quod ibi in turrim semidirutara 
ascendere nequiremus; nec alius alibi pateret ad constitutas 
stationes satis elatus locus. 

13 3 Scilicet anteaquam hoc iter susciperemus ad stationes 
deligendas, conditiones noveramus, quae optimum faciunt in 
polygono triangulum, atque eas etiam, quae ex optima trian¬ 
gulorum serie polygonum totum conficiunt» imo quo praece¬ 
ptiones in hanc rem vulgo traditas ab aliis altius animo imbue¬ 
remus , feceramus quodammodo nostras peculiari nostra consi¬ 
deratione. Videramus primo loco: errores in sinibus ex errore 
in arcubus constanti esse uti cosinus : nam in fig . XIX tab . / 
triangula b i B , BGC recta in i , et in G habent praeterea aequa¬ 
les angulos bfti , BCG , quod singuli ipsorum efficiant angulum 
rectum additi angulo GBC; itaque B^ error in arcu EB ad bi 
errorem in sinu BA est uti BC radius ad cosinum BG. Qua¬ 
propter si B b error in arcu ponatur constans, ob radium BC 
etiam constantem, erit bi error in sinu uti cosinus BG* 

134 Videramus altero loco > rationem erroris in sinu ad si¬ 
num ipsum in illa ipsa hypothesi erroris in arcu constantis eXr 
poni a cotangente . Nam quoniam in ea hypothesi bi error in 
sinu BA sequitur rationem cosinus BG j ratio autem cosinus 
BG ad sinum BA, seu GC est eadem ac ratio, cotangentis 
DF ad radium DC* conficitur inde, ut ratio erroris bi in si* 
nu ad sinum ipsum ( ob radiunr constantem ) exponatur a co¬ 
tangente DF. 

135 Atque hinc ad theorema perrexeramus jam propius 
pertinens ad nostrum institutum : nempe si uni angulo oblige¬ 
mur in triangulo , constituendum triangulum fore optimum , si 
reliqui duo anguli fiant aequales . Nam tum cotangentes habe¬ 
bunt illi aequales, adeoque minimae errorum summae erunt 
obnoxii , quod summa cotangentium aequalium sit omnium 
minima , quae pertinent ad datam arcuum summam . Nam si 
tangentium aequalium GH , DH ( fig. XVIII tab . 1 ) altera 
particula HI crescat, altera decrescet particula PH. Est au¬ 
tem GHC utpote externus maior HIC y ergo et DHC, qui , 
ob tangentes GH , DH aequales , est ipsi GHC aequalis, est 
etiam maior illo GIC * quare DPC , qui est angulo DHC eXr 
ternus, adeoque etiam oppositus ad verticem 1 PH erit illo, 
nempe angulo PIH multo maior. Unde IH incrementum tan* 
gentis unius est multo maius PH decremento alterius. 

136 Quod si nulli in triangulo angulo obligaremur, theo¬ 
rema quartum sponte exsistebat : scilicet triangulum minimae 
errorum summae obnoxium fore aequilaterum * utpote cuius sin¬ 
guli anguli aequales cotangentes habent aequales, aqua aequa¬ 
litate 

litate quamprimum discedunt, incrementa earum, quae crescunt, 
superant earum decrementa , quae minuuntur. 

137 Haec, inquam, omnia, quae triangulum faciunt abso¬ 
lutissimum in polygono, diligenter provideramus, anteaquam 
ad stationes deligendas veniremus ; imo et alia eramus conse¬ 
ctati, quae adhuc propius pertinent ad polygoni totius perfe¬ 
ctionem , ceu est nobilis ea quaestio: cuiusmodi esse debeat 
polygonum, in quo cum minimo triangulorum numero mini¬ 
ma, quoad potest, errorum summa componatur. Verum consi¬ 
derationes istae omnes possunt quidem prudentem facere Geo¬ 
metram , prorsus obsequentem facere vix unquam possunt * 
quod nulla ferme sit regio apta adeo positione, ut multipli¬ 
cibus iis praeceptionibus accommodet ubique solum suum. Qua¬ 
re unum restat, ut pro locorum conditione peccetur quam 
minime . Nobis autem adblandiri nos posse videmur, polygo¬ 
num nostrum collatum cum alienis concedere nulli, praestare, 
plerisque. 

ARTICULUS III. 

Anguli observati , correcti , atque reducti. 

i3 8Taurinum reversi curavi ego signum in vallo, Canonica, 
tertio rediit Balangerium, ut de puncto Andratensi illinc cer¬ 
tius decerneret, ad quod unum collinearetur ex stationibus 
aliis omnibus. Delectum hoc est in latere domus Brunerii ma ¬ 
xime ortivo, ubi poterat quadrans locari quam proxime. 

K 

139 Die 23 junii Supergam iterum conscendimus angu¬ 
los quadrante tripedali capturi ad stationes constitutas, imo 
ad constituta in statione quaque puncta. Verum anteaquam 
de his angulis dico, caussam narrem oportet, quamobrem an¬ 
guli Supergenses in tabula tribuuntur omnes anno 1763. Equi¬ 
dem ipsi etiam eodem, quo alii, anno 1762, imo omnium 
primi sunt capti j attamen dum ex stationibus aliis collineabatur 
ad punctum S ( tab . III fig. XXXVIII) , quod est in axe tem¬ 
pli ad cancellos praecingentes sublimiorem parvum tholum Su- 
pergae, anguli ad stationes boreas capiebantur ex puncto quo¬ 
dam s' ante aream templi definito, anguli vero ad stationes 
australes ex monticulo s decernebantur. Nullum enim erat in 
ipsa area punctum, quod unum pateret stationibus omnibus. 

140 Profecto positionem eorum punctorum diligentissime 
exploraveramus dudum antea mensione multiplici. Primo loco 
ex centro templi S produxeramus rectam Sr tendentem ad si¬ 
gnum Ripulinum. Quoniam vero ostium templi, per quod 
unice ad signum illud poterat collineari, a recta Sr declinat ad au¬ 
strum ; hinc nos a centro templi divertimus recto angulo ad au¬ 
strum , quamdiu juxta eam rectam prospicere liceret .} tum aequali 
intervallo, et ad normam redivimus in rectam eamdem. 

141 Deinde ex punctis s , et / produximus sr , et sV ipsi Sr 
rectas } atque cautione missa nulla, diligentissima ad lineae 
partes mensione invenimus Sr hexapedas 22 , 47 6 

sr . .. . . . 82,231 

Sr . . , . 17,327 

sr . . „ . , 4,229 



Correcti* 

141 Itaque positio inde innotescebat, quam habebant sta¬ 
tiones duae vicariae s , j' ad veram S in centro templi, et ad 
latus Sr centrum ipsum nectens cum signo Ripulino. Aaeoque 
positiones etiam elici poterant laterum quorumcumque polygo¬ 
ni , quae ad illud templi centrum finirentur. 

143 Verum observationes, quae fierent in s ,. aut in s s 9 

satis non erat revocare ad S , quod centrum erat in pavimen¬ 
to ; sed efferendae erant praeterea ad cancellos in parvo tho¬ 
lo j quamobrem tertio loco istorum a pavimento altitudo est 
explorata y primo quidem capto angulo ex monticulo,. deinde 
barometro, ac tertio demum funiculo. Annexuimus huic pon¬ 
dus librarum trium, demissumque ab interioribus in parvo tho¬ 
lo fenestris sustulimus per trochleam adfixam circino microme- 
trico, quo distenderetur semper aequaliter tracta pars quae¬ 
vis , dum exigebatur ad mensuram . Mensio haec protulit alti¬ 
tudinem a pavimento ad fenestram hexap- 16. 3. 1. oj 

cancelli autem erant adhuc altiores 1, 1. 8 . 5 ; 

itaque altitudo cancellorum a pavimento erat 17. 4. 9. 
Altitudo cancellorum a quadrante posito in statione vicaria / 
erat proxime eadem. Verum altitudo eorumdem a quadrante 
in monticulo non superabat 13.. 4. 5. 6. 

144 Quare molestissimo calculo ex his elementis instituto 
sustulimus quidem ad cancellos angulos , quos anno 176* 
cepimus ex stationibus vicariis s r et s\ Verum quae suppu¬ 
tatio non est a nobis absoluta nisi ingenti molestia, ea dubi-- 
lationem non abstulit omnino omnem, praesertim, quod e<v 

rum triangulorum aliqua, in quae subibat aliquis eorum an¬ 
gulorum , non similiter ac triangula alia intra secunda per¬ 
pauca angulos rectos duos aequarent. Quare, ne quid praete¬ 
rea desideraremus, anno 1763 die prima julii transversis prae¬ 
validis trabibus firmissimum tabulatum confectum est in parvo 
tholo, evectusque quadrans, ut per patentissimas octo fene¬ 
stras angulos omnes ex eo ipso centro caperemus, ad quod 
collineaveramus ex stationibus aliis. Atque adeo angulis illinc 
captis primas detulimus in tabula j vere enim castigati ab er¬ 
roribus quadrantis duorum rectorum summam singuli cum com¬ 
plementis suis quam aptissime conficiebant. 

145 Quem in sermonem quando incidi earum rerum, quas 
anno 1763 aut absolvimus, aut iterum expendimus, dicere 
r.on mittam: nos eo ipso anno , quemadmodum specie qua¬ 
dam necessitatis Supergam, ita et Ripulas quasi ad solatium 
iterum rediisse, atque ibi expendisse iterum angulos aliquot 
jam captos anno proxime superiore. Atque isti quoniam ab 
eodem puncto redibant ad puncta eadem, obvenerunt captis 
omnino aequales, et aequales iterum obvenerunt depressiones, 
altitudinesque. Quae res fecit nos certiores et esse bene acta 
omnia, et quadrantem nullatenus luxatum. 

146 Etenim hanc legem (ut de angulis universe omnibus 
jam ordiar dicere) constanter tenuimus, ut quadrans a baiu- 
lis gestaretur j atque hos Francalancia, exhibitis literis regiis 
ad praefectos locorum, deligebat ubilibet, atque in via atten¬ 
tissime comitabatur. 

1 47 Deinde, ubi v-entum erat ad stationem aliquam, qua- 
drans in umbra, aut sub tentorio locabatur, ut telescopiis ad 



Correcti. 77 

stationes directis, centro suo quam proxime attingeret consti¬ 
tutum in ea statione punctum. 

148 Jam vero in capiendo angulo non acquiescebamus, 
nisi mutato loco collineavissemus ambo ad stationes ambas, 
et aestimatam anguli magnitudinem ambo seorsim exscripsisse¬ 
mus. Collata commentaria persaepe convenerunt intra secun¬ 
dum ; nunquam dissenserunt secundis quinque. Id sicubi acci¬ 
dit, factum est observandi initium. Praeterea etiam ubi nul¬ 
la, aut minor erat dissensio, saltem bis captus est angulus, 
hora plerumque diversa, diversa saepe etiam die. 

149 Quoties angulus erat captus aliquis, telescopium mo¬ 
bile adducebatur, ut consentiret in puncto eodem, quod fixo 
erat propositum , atque videbamus perquam diligenter, num 
interea linea crystalli congrueret cum primo in quadrante 
radio. 

150 Denique, quod unum jam ferme restabat, inquireba¬ 
mus in aberrationem centri quadrantis, sicubi erat aliqua a 
centro stationis. Circellum CCC" describebamus in commenta¬ 
riis (fig. XXXVI tab. //); tum centro c applicabamus an¬ 
gulum captum AcB* tertio loco tendebamus duo fila bcb\ aca 
juxta radios comprehendentes angulum captum AcB in qua¬ 
drante ad stationes directo. Demum a centro stationis verae 
C, vel C demittebamus duo fila CT, C t , vel CT', CV re¬ 
cta duobus filis b"cb , aca, atque eorum filorum positiones, 
et longitudines describebamus in commentariis-; erant enim 
mensurae sinuum , qui, sumendo pro radiis distantias statio¬ 
num , debebant proferre angulos addendos, vel subtrahendos, 
jit captus AcB evaderet in verum ACB, vel ACB. 

151 Etenim universe ut captus AcB evadat in verum ACB, 
vertici illius c debent rectae applicari parallelae lateribus 
istius,, quarum, quae cadet intra angulum captum, compre¬ 
hendet cum latere intius proximo angulum ab isto demendum > 
contra, quae cadet extra, comprehendet angulum addendum i 
atqui iis angulis, quos comprehenderent cum proximis lateri¬ 
bus capti eae parallelae, sunt aequales alterni, quos latera 
veri comprehendunt cum lateribus capti y itaque pro hoc no¬ 
stro emendationis modo haec obtinet lex: Anguli emendatio¬ 
nis ,. qui cadunt intra angulum captum addendi , qui extra , sub¬ 
trahendi , ut captus verum aequet y idest ut angulus captus in 
c extra centrum stationis C, adducatur , quemadmodum commu¬ 
niter dicunt , ad ipsum centrum C . Quamobrem , si centrum 
stationis sit in C, anguli CBc, CAc addi debent ambo angulo 
capto y sin sit in C' addi adhuc debet CBc , sed CAc debet 
subtrahi. Quod eriam generaliter fit manifestum, si observe¬ 
tur: sinum TC anguli CBc addendi in toto semicirculo* £CC' 6’ 
dirigi similiter, adeoque in toro eo semicirculo esse adden¬ 
dum angulum, ad quem sinus, ille pertinet; deinceps dirigi 
contraria via in toto semicirculo bC"b' , adeoque pertinere ad 
angulum demendum : contra sinum CV pertinere ad angulum 
demendum in toto semicirculo aCa , ad angulum addendum 
in toto semicirculo a’C\z. 

151 Calculus vero hic, qui multitudine sua solet esse mo» 
lestissimus, compendia habet, a quibus fit tolerabilior» ceu 
illud est: cuique in sinu CT pedi deberi trientes decem se¬ 
cundi pro hexapedis ioooo in radio CA ; unde ex memoria 
fit emendatio, dum ne aut sinus sit nimis ingens, aut admo- 

dum falsa distantia. Quam ad praecavendam falsitatem juvabit 
adhibere emendationem hanc, uti nos fecimus, inter confi¬ 
ciendum laxiorem primum polygoni calculum. 

153 Quod si ab emendationibus his duabus aliquis nobis 
alicubi error superfuit, quo summa trium in triangulo aliquo 
angulorum abluderet a rectis duobus, non ipsum temere, aut 
fortuito correximus 4 sed emendationem principio adhibuimus , 
quae maxime probabilis videretur , veriorem ex ipsa, certio- 
remque consectaturi. Scilicet triangulis omnibus in polygono 
computatis, imo et ad horizontem prolixo calculo composi¬ 
tis, ex minimulis, quae in ipsis essent reliquae dissensiones, 
modum intelligebamus, quo in dato triangulo quoque mini- 
mulum errorem distribueremus, qui a duabus iliis emendatio¬ 
nibus fuisset reliquus. Cuius rei perficiendae ratio suppetebat 
multiplex. Nam praeterquamquod triangula ad boream , et ad 
austrum omnia triangulis duobus eramus complexi , uti dixi, 
angulos etiam ceperamus in triangulis ( fig, XXXVII tah. 
III ) SRM , MRB , RSL , LRS. Quae triangula , etsi ad 
polygonum computandum erant minus apta, utilitatem tamen 
in hac re habebant plurimam, quod aut consensione sua si¬ 
gnificarent recte esse applicitam reliqui exigui erroris in aptio¬ 
ribus triangulis emendarionem, aut dissensione sua, quae fuit 
semper exigua, edocerent, quo praesertim modo ea emen¬ 
datio esset futura optima. 

154 Quare tum immanis calculi molestiam iterum magno 
animo subibamus, quo polygonum assequeremur, quoad pote* 
ramus, castigatissimum ; verum cautionem aliam quamdam no- 

stram interponebamus in hoc calculo, ubi triangula compo¬ 
nebamus ad horizontem , de qua dicam paullo post. 

ARTICULUS IV. 


De stationum altitudinibus , atque 
depressionibus . 


155E1X basi inclinata, atque ex angulis descriptis in Coi. II, 
ea nempe diligentia captis, atque correctis, quam mox me¬ 
morabam , pronum fuit latera inclinata definire ingenua ad¬ 
modum , eaque unica analogia, qua constituitur: latera ea¬ 
dem esse uti sinus oppositorum angulorum. 

156 De altitudinibus, atque depressionibus observatis, com- 
putatisque in hexapedis vix est, quod dicam; nam hae ex 
illis sunt elicitae omnes; neque ullibi omisimus observationem 
reciprocam. Itaque altitudines stationum supra vallum sunt fer- 
me huiusmodi: 

Ripulae . . . hexapedas 85, 79. 

Balangerium.167 , 89. 

Supergae cancelli . . . 244, 30. 

Maxadium.4^, 27. 

Andratae.* 3°5 » 7 1 * 

Sinfredium.41 , 60. 

Salutiae . 9 ° > 59 - 

Monsregalis.15* > 1 3 * 

157 Ferme, inquam; nam quae ad duas, aut tres hexape¬ 
das vagantur differentiae, eae possent quidem ex parte aliqua 

evi- 

evitari, si omnis interponeretur diligentia, ut collineatio re¬ 
ciproca quaevis rediret ad punctum illud omnino idem, ex 
quo capta antea sit eius loci altitudo, vel depressio , ex quo 
collineatur ad alterum \ sed evitari omnino non possunt ea 
parte, quae pendet a refractionis inaequabilitate. Verum id 
cadit percommode differentias huiusmoai negligi tuto posse, 
utpote quae ne unius quidem secundi differentias inferant in 
polygonum . 

158 Quod si aliae occurrant Physicae inquisitiones, quae 
locorum altitudines postulent absolutissimas, tum vero baro- 
metris erit utendum, quorum plane usum multipliciter annis 
proxime superioribus perfecit illustris Genevensis civis I. A. 
De-Luc. Et quando ad ipsum barometri instrumentum perfi¬ 
ciendum videntur mihi illa conferre, quae ante menses novem 
scribebam ad praestantissimum. virum Comitem Ponte a Scar- 
nafixio , tunc quidem ad Anglos, nunc vero ad Caesarem a 
Rege legato meritissimo y hinc ea ego hic rescribo, nil ve¬ 
ritus , ne molestiam ullam creent Clarissimo De-Luc; est enim 
ipse aliunde locupletissimus rebus suis novis omnino plurimis. 
Praeterea hominem nosse mihi videor scientiae studiosiorem , 
quam sui. 

Comiti Ponte a Scarnafixio etc. 

Regis ad Anglos legato 

Joannes Baptista Beccaria s. P. D. 

J59J ~Pro tanta vero , atque tam singulari beneficentia , humani - 
tateque , qua et libris me muneraris , et literis praeterea etiam 
instruis tuis , ecquas , Comes amplissime , potero ego unquam 
non dicam refierre , sed ne habere quidem satis pares gratias ? 
Certe nisi praemio sit ipsa tibi egregia voluntas tua 9 in qua 
plus tu oblectaris , quam ii , qui accipiunt , dum confers benefi¬ 
cia , praesertim quae pertinent ad amplificandam scientiam ami¬ 
cissimam tibi , atque ad cultores eius juvandos , exornandosque j 
nisi , inquam , beneficium sit ipsi tibi bene facere aliis , ego , 
quod reddam , praeterea habeo nihil . 

16 o Quamquam , minus quod reddam , aliquid habeo , 
rescribam , praesertim de Clarissimo De-Luc. Gaudeo admodum , 
honorificentissime ipsum vers-ari in ista urbe 9 quae vere 9 f/££ scri¬ 
bis , ejr amplissimum , quemadmodum rerum , fra ££ scientiarum 
emporium . Experientissimi hominis de athmosphaera libros vix 
editos non tam legi , quam devoravi: auxerat enim ea res in¬ 
gluviem meam , quod a Rege accepissem considerandos , qui dum 
nos populum suum augere studet bonis aliis omnibus , rw/r 
scientiis facere ditiores , quibus ipse est ornatissimus . ^ 9 
quos libros principio ingurgitaveram , perrexi deinde eos legere 
diligentius, quod et deberem pro jubentis auctoritate , ££ ra/^ 
e;i<z/n vellem pro rerum novitate . 

1 61 Profecto ea res animum jucundissime perculit meum, 
quam experimentis studet conficere sollertissimus vir, mercurium 
expansione sua aequabiliter respondere incremento caloris . Quae 
vero hinc petiit thermometra alterum ad corrigendas altitudines 
in barometro observatas ab errore eo, quem infert inconstans 
mercurii calor, alterum ad altitudines locorum jam proxime eli- 
citas ex logarithmis ab errore alio castigandas, quem inferunt 
eius caloris vicissitudines, quatenus pertinent ad athmosphaeram, 
aptissima videntur ambo mihi ad exsequendum munia quodque 
sua . Quamquam quod munus demandat thermometro huic alteri, 
etiam mihi , quemadmodum auctori , videtur longe difficillimum . 
In barometro autem, quod adhibet De-Luc, etsi plura video com¬ 
parata quam diligentissime, duo tamen habeo , quae uti in baro- 
metris universe omnibus , quae hactenus sunt excogitata ad ca - 
piendas altitudinum differentias y in ipso etiam desiderem ; primo 
quidem , ut mercurius motus habeat liberioresdeinde ut ne spa¬ 
tii supra mercurium vacuitas asportatione minuatur . Utrumque 
autem videor ego assecutus forma barometri maxime ingenua . 

161 Verum anteaquam de hoc dico , sine me , Comes huma¬ 
nissime, verbum dicere de communissimis illis duobus vitiis: im¬ 
pedimenta motus in mercurio ad unam ferme caussam referuntur 
omnia , illa. saltem , quae possunt evitari , ad eam nempe nativam 
vim, qua partes mercurii cohaerent admodum aliae cum aliis. 
Inde enim fit, ut mercurius motui resistat, ubi a parte barometri 
capaciore in angustiorem debet immigrare : etenim tum disjungi 
debent partes plurimae a sociis, qua massa amplior apte gracile¬ 
scat. Idipsum De-Luc pervidisse videtur } quin imo vim affirmat 
subesse aliquam qualemcumque, qua massa mercurii maior trahat 

minorem \ hinc barometra summa parte capaciora altiora iis vidit , 
quae capaciora erant parte ima . Atqui tamen barometrum eius 
peccat aliquatenus hoc vitio : nam in perbrevi tubo , quem sub¬ 
jungit aperto brachio , insidet massa mercurii quodammodo extra« 
nea mercurio reliquo 3 itaque hanc videtur praeterfluere non pos¬ 
se mercurius reliquus , nisi ab ipsa usque , et usque divellatur . 
Adde impedimenta epistomii: nam scriptorius calamus , quem ipsi 
inserit , utlibet diligentissime excisus , nunquam cum tubis conti¬ 
nuitatem perfectam est habiturus . Re enim vera , uti admonet in¬ 
genuus auctor , dum barometrum erectum asportabatur , mercurius 
minimulis molleculis suis suber pervadebat , quod erat epistomii 
loco . 

163 Verum misso hoc , ^0^ est solius desidiae vitium , a&W 
videtur minus tolerandum, quod est falsitatis peccatum, videlicet 
suum etiam barometrum fatetur Physicus Genevensis quando¬ 
que repurgandum ab aere , <pe/7z quamdiu haurire potest clausus 
tubus quantulumcumque , tandki altitudines edocebit consentanea 
magnitudine falsas aut omnes , saltem aliquas 3 potest autem 
falsitas aliquarum turbare veritatem plurium. 

164 Atque his obiter consideratis , venio nunc ad barometrum 

meum , videtur mihi carere vitio utroque : nam primo loco 

mobilitate est tanta , quantam maximam a mercurio licet praesto¬ 
lari deinde spatium in fornice clausi brachii tenet absolutissime 
vacuum ab aere : praeterea facilitate , ingenuitateque est omnino 
singulari . Etenim unus continuatus tubus ABCD brachio clauso 
AB alto ad pollices triginta ( tab. II fig. XXXV ), aperto CD 
sesquipollicem praeter propter elatiore barometrum conficit mihi 
nullo alio adjuncto tubo , nullo adhibito epistomio , aut difficili 

Aio additamento. Itaque nulla in hoc occurrunt mercurio impedi - 
menta ad motum , nisi quae aut ab adhaesione mercurii ad vi¬ 
trum , aut a tubi flexura necessario oboriuntur , et sunt prae 
recensitis impedimentis omnino modica. Interea omnis , quae inter 
asportandum oboritur succussio ( asporto enim plenum brachio 
utroque , et positione erectum ) eo spectat , ut columnam mercu¬ 
rii breviorem BA allidat fornici A. Atque hac alii sio ne , si quis 
aut sub eo fornice reliquus sit aer , aut inhaereat adhuc mercu¬ 
rio interfusus , reflectitur deorsum in columna illa breviore AB, 
et in longiore CD effertur sursum. Quare unum restat , ut , ubi 
altitudo barometri est observanda , effundatur mercurius e brachio 
altiore , restituatur , ubi est asportandum. 

165 At enim singulares omnes instrumenti modos videris tu 
mihi , •Comes praeclarissime , a me plane requirere pro summo tuo 
audiendi studio , quod nihil quidquam in te concedit perspicacitati 
tuae singulari. Atque id percommode cadit , quemadmodum rem , 
ita et esse expeditissimam rei narrationem . Illud jam nosti mer¬ 
curio me uti consuevisse purissimo , qui ad ignem ex cinnabari 
nativo , aut factitio exstillarit . Eo ut oppleam tubum , brachia 
ipsius ambo rite alligo tabulae FU in convenientissimis sulcis , 
ut ostium D tubi CD proxime exstet ex summitate ipsius . Im¬ 
mitto in hunc tubum mercurium ad pollices circiter sex\ tum di - 
gito occludens ostium D tabulam inclino , ut brachium BA ja¬ 
ceat infra brachium CD , et summae amborum panes A , et D 
sint paullo depressiores iis , quae in schemate tenent locum imum . 
Itaque tabulam succutiens sursum juxta inclinatam eam positio¬ 
nem mercurium traduco in brachium clausum BA. Eadem arte a 
succussione quaque abrupta progredientem mercurium ingero alium , 

atque alium , quamdiu et brachium clausum BA oppleat totum , 
et redundet etiam in flexura CD. Ita principio at nunc certius 
rem exsequor , et citius. Infundibulum enim est mihi in promtu 
vitreum INF crure NF sursum obliquato aliquantisper in N , et 
gracillimo , longissimoque , ut in tubum DC ( tabula , uti dixi , 
inclinata ) immitti possit totum , et pertingat in C ad flexuram j 
ita enim mercurius ab elatiore infundibulo IN per crus NF de¬ 
pluit in brachium BA , atque opplet continuo totum, 

1 66 Jam vero de ebullitione mercurii , de partitione subje¬ 
ctae chartae ad quadrantes lineae nil attinet dicere , utpote quae 
sunt tibi perspectissima omnia igitur venio ad depletionis , re¬ 
pletionisque , imo et asportationis facilitatem , atque etiam securi- 
tatem, Tabulae FU pollicem crassae infigitur in S cubus e buxo 
pertusus in fundo , ut excipiat summum tubum apertum } hic cu- 
bus est praeterea tornatus in helices ampliores juxta reliquam al¬ 
titudinem , ceu matrix , quae congruente cochlea occluditur > cum 
barometrum est asportandum. Cum vero barometri altitudo est in¬ 
spicienda , tum sufficio devexum item ex buxo tubum M con¬ 
gruentem cochlea sua aequali. Itaque inclinata secundum constitu¬ 
tam legem tabula FU depletur tubus DC usque ad limitem C , 
quin aer in BA subire possit ullus : id enim vetat flexura , quae 
est in B ad angulum acutiorem dumtaxat id cavendum , ne ta¬ 
bula plane invertatur , aut positione contraria inclinetur . Consi¬ 
derata barometri altitudine , mercurium e phiala infundo , in 
quam exceperam > occludo matricem S cochlea solida , interjecta 
spongia , quo expandi mercurius possit ab augescente calore y 
non subsultare ab iis , quae accidant inter asportandum , succussio¬ 
nibus. Asportatur autem quam tutissime barometrum hoc in theca 

adjuncta tabulae FU. Ex summa enim tabula exstant lora ge¬ 
mina ad ipsam reflexa , in quae brachia immittit baiulus duo 
alia a media tabula applicat sibi ad ventrem ; itaque thecam de¬ 
fert pendentem a tergo. Atque nullus dubito , quin et in navi , 
et vero etiam in equo possit asportari. 

167 Verum jam dudum tua ego abutor humanitate , qui con* 
sector omnia minutatim . Ulciscaris rogo ; atque , quod fecisti in 
instrumentis aliis , hoc etiam barometrum restituas mihi melius 
ex animadversionibus tuis , atque perfectius. Vale ,; atque per¬ 
suasum habe , me inter eos , a quibus coli te putas , principem lo ■ 
cum habere et velle , et plane debere. 

168 P. S. 'Quae scribis procurari passim in ista insula ad 
fulmen deducendum , accepi abs te quam libentissime • Videor 
tamen ego habere aliqua , quae moneam de ipsis deducendi mo¬ 
dis , plurima , quae addam de arcendi ratione ; quam gravissi¬ 
mam scientiae partem a me primum delibatam in literis ad Bec- 
carium miror admodum neglectam hactenus ab omnibus etc % 

ARTICULUS V. 


Polygonum adductum ad hori^ontem. 

169 Altitudines, atque depressiones, de quibus mox dixi, 
atque anguli capti in planis ad stationes inclinatis, de quibus 
proxime dixeram, elementa sunt, ex quibus profluxerunt an¬ 
guli ad horizontem adducti, cuiusmodi recensentur in colu¬ 
mna sexta. Etenim altitudines observatae suis ad rectum com¬ 
plementis, depressiones vero suis, quas cum recto conficiunt, 
summis, sunt duo latera trianguli sphaerici coeuntia in verti¬ 
cem observatorisr et angulus captus est latus tertium trianguli 
eiusdem. Quare id agendum, ut ex datis in sphaera tribus 
illis lateribus angulus inveniatur comprehensus a duobus, quae 
in verticem observatoris conveniunt. Mensura enim recto di¬ 
stabit, ceu horizon, a vertice ipso, adeoque angulum metie¬ 
tur in horizonte. 

170 Itaque notissimis formulis nos invenimus hos angulos, 
ceu ea est, in qua primo arcus supputantur , queis a semi- 
summa trium laterum differunt duo quaesitum angulum com¬ 
prehendentia, mox ad assequendum duplum logarithmum sinus 
semianguli quaesiti, logarithmi sinuum earum differentiarum 
aguntur in unam summam cum duplo logarithmo radii > atque 
abs ea subducitur summa ex logarithmis sinuum duorum illo¬ 
rum laterum. Ceterum, quo securi essemus, quemadmodum in 
aliis, ita in hac etiam angulorum inquisitione diversam ego, 
quoad calculum persequi potui, formulam plerumque usurpavi 
ab ea, qua Canonica utebatur. Praeterea nunc etiam inter 

eden- 

edendam hunc librum Ferrerio, qui in Regio Provinciarum 
collegio Geometriam explicat, problemata inversa omnia exhi¬ 
buimus; ceu si ex tribus lateribus angulum comprehensum in¬ 
veneramus , ipse ex angulo invento, et lateribus comprehen¬ 
dentibus oppositum latus inquirebat, Tabulis vero usi sumus 
Gardinerii locupletissimis , quas Clarissimus Pezenas auxit , 


exornavitque. 

171 Atque haec pertinent ad angulos adducendos ad ho- 
rizontem stationis quosque suae, quam rem praestiterunt Geo¬ 
metrae post Bougherium omnes. Ad usum vero, quod attinet, 
ne tenuissimos quidem errores aut negleximus , aut inconside¬ 
rate emendavimus, qui in eo supputationis modo quasi neces¬ 
sario emergunt. Non eos hic ego errores memoro, quos ve¬ 
reri quis possit a forma telluris elliptoidea: eos enim in men¬ 
sura gradus demonstrarunt esse nullos Bougherius, alii, aut 
saltem minutum secundum valere non posse; dico de iis, quos 
minimos quidem, aut aliquos ingerit, in triangula praesertim 
ampliora, telluris rotunditas sphaericae figurae quamproxima; 
quos enim infert aberratio a perfecta rotunditate non sunt 
nisi particulae tenuissimae eorum errorum, qui oriuntur a 
rotunditate ita proxime perfecta, ut pro uno, et altero etiam 
gradu unicus usuveniat radius osculator circuli meridiani. Ita¬ 
que id certum: ubi tres angulos in quoque polygoni triangulo 
adducimus ad horizontem, eorum angulorum summam duo¬ 
rum rectorum summam superare semper debere excessu qui¬ 
dem semper exiguo, et qui intra minuta tertia quandoque 
contineatur pro exilitate rationis, quam habet triangulum ad 
superficiem telluris, at excessu tamen superare debere semper 

M 

aliquo. Quae enim quis adfert in hanc rem: triangulum poly¬ 
goni esse veluti basim pyramidis in centrum telluris coeuntis, 
sectionem quamque pyramidis transversam esse semper trian¬ 
gulum , quod tribus angulis aequat rectos duos, difficultatem 
non expediunt in re levi manifestam. Latera enim duo an¬ 
guli in horizonte tangunt sphaericam tellurem in vertice ipso 
anguli j itaque nec coeunt cum tangentibus stationum aliarum 
in unicam pyramidis sectionem, et angulorum summam con¬ 
flant tribus rectis maiorem. 

iji Quare nos praesertim, qui amplis singularibus trian¬ 
gulis duobus totum polygonum complexi sumus, rationem de¬ 
cuit explorare, qua eius excessus particula cuique angulo 
tanta attribueretur, quanta contingeret. Igitur cum tres in 
dato triangulo anguli adducuntur ad horizontem, et praeterea 
a basi ipsa etiam ad horizontem adducta, angulis parte exces¬ 
sus apte multatis, polygoni latera exploramus, triangulum in¬ 
venimus , ceu AEF ( fig* XXI tab. I ) , quod constituunt 
tres chordae AE, EF, FA pertinentes ad superficiem tellu¬ 
ris aequabiliter rotundae. Ut autem innotescat quanta particula 
illius excessus contingat uni angulo cuivis in horizonte ceu 
BAD, considerandum est angulos BAC, DAC , quos BA , 
DA tangentes stationis A constituunt cum linea gravium UC, 
esse rectos ambos $ atqui etiam angulus FAC cum semisse 
anguli ad centrum PCA , similiterque angulus EAC cum semisse 
anguli ad centrum ECA aequantur singuli recto ob radios 
AC, EC, FC a superficie telluris aequabili ad centrum ae¬ 
quales igitur Dd, Bb sunt mensurae eorum semiangulorum 
ad centrum, atque dl , bl sunt earum complementa ad re- 

ctum. Quare si ex eorum semiangul&rum ad centrum complemen¬ 
tis ad rectum ld , I b, et angulo bld ad horijontem invento eli¬ 
ciatur in triangulo sphaerico bld latus b d , ipsum erit mensura 
anguli EAF sufficiendi angulo primum invento BAD. Atque si 
ita res exigatur pro triangulo quoque, excessus is, de quo 
agitur , erit quam rectissime distributus. 

173 Condaminius inquit, excessum huiusmodi, qui persae¬ 
pe assurgebat ad secunda aliquot, distribuisse se pro angulo¬ 
rum magnitudine, nulla interposita consideratione alia* neque 
tamen vereor, ne ea res vitium intulerit illi ad aequatorem 
polygono, utpote quod agatur de menda omnino tenui in di¬ 
mensione considerata etiam ab Academicis aliis praeclarissimis. 
Ad nos vero quod attinet, post inventam memorati excessus , 
(qui praeterquam in triangulo singulari ad Montemregalem 
nunquam superavit secunda tria, atque alibi plerumque inte¬ 
grum secundum non confecit ) , inquisitamque ex calculo debi¬ 
tam distributionem, ipsi tamen semel, vel iterum non adhae¬ 
simus , quod aliae subessent caussae in angulis primo corre¬ 
ctis, vel etiam in ipsa triangulorum complexione, quamobrem 
in tenuissimo errore castigando tenui particula ipsius aliqua a 
lege discederemus. 

174 Quare pensitatis rationibus in quoque angulo omni¬ 
bus , a basi ad horizontem, uti nuper inquiebam, progressi su¬ 
mus consueta analogia, qua latera constituuntur quemadmo¬ 
dum sinus oppositorum* angulorum, atque latera polygoni in 
horizonte definivimus, qualia numeramus in Coi. VII. 

ARTICULUS VI. 


Meridiana Andratensis 

i75A.rcus terrestris est meridiani in facie telluris aequabili 
arcus inter terminos polygoni comprehensus, atque ad eam- 
dem mensuram, ad quam latera polygoni, exactus. Quare 
primo loco meridiani transeuntis per terminum eorum unum 
positio invenienda est ad stationem unam opportunissimam , 
tum ex mutua, quam habent inter se stationes, positione eli¬ 
cienda positio singularum ad meridianum illum, atque inde 
longitudo illius ex longitudine consequentium in polygono la¬ 
terum definienda. 

176 Itaque die 17 julii anno illo eodem 1762 , captis in 
itinere polygoni angulis ad partem boream, Andratas con¬ 
scendimus exploraturi declinationes fixarum, qua de re dicam 
postmodum, atque interea etiam determinaturi directionem 
circuli meridiani eo termino transeuntis, de qua habeo nunc 
dicere. Utraque autem inquisitio meridianae lineae descriptio¬ 
nem postulabat. Igitur continuo in fornice Sacrarii lateritio 
laminam ex aurichalco infiximus, quae esset instar apicis styli 
(huius sectio videtur in fig. XXXIX tab. III). LaminaAA, 
et amplior lamina ferrea BB cohaerent a stamno, quo sunt 
imbutae candentes ab igne j desinunt ambae interius in ro¬ 
tundam aciem , ut foramen in a pateat amplum unam partem 
millesimam altitudinis styli. Operculum CC cavum utrinque, 
ac a torno pertusum in centro foramine quam minimo aptissi¬ 
me congruit laminae AA atque hoc usuvenit tum ad lami- 

nam AA recte ponendam, tum ad centrum styli a' definien- 
dum in solo : nam dum lamina gypso, et rudere minuto lo¬ 
catur in fornice , occluditur foraminulum c operculi; atque 
oleum affusum cavo CC edocet, quam in partem premi ipsa 
debeat, ut peripheria foraminis a , quae a torno est parallela 
peripheriae CC componatur ad libellam. Postmodum vero pen¬ 
dulum p demissum a foraminulo c, atque libratum quam re¬ 
ctissime centrum styli a determinat in massa ex aurichalco 
alte , lateque solo defixa. 

\-j -j A die eiusdem mensis 10 ad captae sunt altitu¬ 
dines solis perplures mane, et vespere aequales , atque emen¬ 
datione adhibita, quam postulat variatio declinationis horaria, 
directio meridianae lineae per illud centrum in ansis ferreis 
muro utrinque defixis constituta est quam diligentissime, com- 
probataque. Neque tamen meridianae ipsius positio ad statio¬ 
nem fuit definita ante diem decimamseptimam augusti, quan¬ 
do a fixis latitudo loci jam saltem quamproxime suppetebat , 
quo elemento erat opus in ea inquisitione. 

178 Profecto non fuit dudum deliberandum nobis, quam 
stationem deligeremus: eam enim offerebat nobis opportunis¬ 
simam Supergensis tholus, utpote quae statio una omnibus pa¬ 
tebat, et ad quam poteramus adeo etiam collineare ex alio 
polygoni termino. 

,79 Igitur pomeridianis eius diei horis quadrante constitu¬ 
to in area, quae patet ante illud sacrarium, et directo tele- 
scopio fixo ad medium parvum tholum, mobile adduximus ad 
solem, atque haec obtinuimus calculi elementa. 


/ 

Meridiana 


Appulsus centri solis ad 
centrum telescopii 
tempore vero. 


Angulus inter centrum solis , 
et punctum medium 
parvi tholi. 


5 h * 1 l m 2 3 ".8x°. 57'. 30". 

5 - 4 i. 30.87. i. 48. 

?• 57 - 34 .89. 33. 57. 

180 Calculi autem ratio, etsi est apertissima, placet ta¬ 
men hic ipsam figura explicare, quae est XL in tab. III. Cir¬ 
culus Boag B est horizon Andratensis, in cuius centro qua¬ 
drantem constitueramus j circulus alius BU a est meridianus lo¬ 
ci eiusdem j adeoque BAa est linea meridiana, cuius positio 
ad tholum Supergensem est invenienda. S est Supergensis 
tholus depressus infra horizontem Andratensem . Reliqua sunt 
manifesta omnia. P est polus, O locum solis designat centro 
suo appellentis ad centrum telescopii. 

181 Itaque ex dato eius appulsus momento innotescunt et 
angulus horarius UPO, et PO complementum declinationis, 
quae dato appulsus momento solis O contingit i sed praeterea 
erat jam nobis perspectum latus PU complementum latitudinis 
loci; igitur in ipso triangulo OPU cetera definiuntur, nem¬ 
pe latus UO distantia solis a vertice, et angulus OUP, cu¬ 
ius mensura cB est solis ipsius in horizonte distantia a puncto 
boreo B. 

182 Jam vero explorato latere UO, ipsoque refractione 
minuto, quoniam et latus OS quadrante est captum, et latus 
US est aequale depressioni tholi Supergensis jS recto auctae 3 

hinc in triangulo SUO angulus ad U determinatur, cuius 
mensura in horizonte addita distantiae oB antea inventae edit 
distantiam sB tholi Supergensis a puncto boreo B. Unde haec 
concluditur ex his observationibus tabella. 


— 

oB 

so 

oB-4-so 

sagB 

I 

89. 4- t 9 - 

81. 26. 3 

170. 30. 22. 

189. 29. 38. 

II 

83. 37. 0. 

85 . 53. z. 

17O. 30. 2. 

189. 29 . 58. 

III 

81. 0. 4* 

89. 30. 6. 

170. 30. IO. 

189. 29 . 5 0. 


In cuius tabellae areola quarta qui adjiciuntur anguli sagft, 
sunt ipsae lateris As, quod a puncto Andratensi A ad Super- 
gam s in horizonte producitur, ad meridianam Andratensem 
Aa positiones. Est id enim in more positum, ut ipsae a pun¬ 
cto boreo B per ortivum horizontem computentur. Atque ha¬ 
rum positionum, quae est ultima in tabula, est item proxime 
aliarum media. Ab ista autem nemo mirabitur discedere extre¬ 
mam unam integris secundis duodecim, si animadvertatur Geo¬ 
metras alios incidisse in differentias adhuc maiores i atque has 
aestimabit omnino exiles quisquis consideraverit exsistere eas 
potuisse ex errore modico, qui sit admissus in definien o <p 
pulsu centri solis ad centrum telescopii. 





ARTICULUS VII. 


** 


Meridiana Monregalensis. 


i^Ajidratis cum essemus, accepimus instauratas Momburgi 
aedes, sed olere ipsas calcem recentem; quare cum antea 
vidissemus locum illum omnino parum opportunitate sua sta¬ 
tioni posse praestare, quae Monteregali in aedibus Francisca- 
'norum constitueretur , scripsimus, ut eae nobis necessaria su¬ 
pellectile instruerentur, quae sunt ad occasum disjunctae, et 
finiuntur porticibus duabus ad boream in area ante urbanam 
turrim ( vulgo il bel vedere ) ad stationes omnes australes pa¬ 
ternissima. Itaque sectorem in una earum aedium figere, et 
quadrantem in proxima locare decrevimus porticu, in modico 
a sectore intervallo. 


184 Atque re omni Andratis absoluta die 19 augusti re¬ 
cta Montemregalem festinavimus , quo fixarum in terminis 
polygoni observationes in idem tempus quamproxime conve¬ 
nirent j neque tamen ante diem 25 quadrantem, atque secto¬ 
rem accepimus, utpote quod firmissima, aeque ac ponderosa 
instrumenta haec asportabantur, uti jam dixi, humeris homi¬ 
num. Isti erant numero quatuor supra viginti ex pago An- 
dratensi j atque ii quamquam erant firmissimo corpore, exer- 
citatissimoque, atque dumtaxat tertia quaque hora pondus su¬ 
birent singuli, venerunt tamen fracti a labore, atque ab 
aestu diffluentes ipsis inusitato. 

185 A die 26 ad 30 semperquadrante cepimus altitudines 
solis mane, et vespere, quae essent aequales, atque ex iis 


meri- 

meridianam in cella sectoris duximus, et accuratissime expen¬ 
dimus. Mox eius positionem ad latus, quod Monteregali Sas¬ 
pergam pertinet, definivimus die octava septembris. 

i8(j Profecto adblanditi ipsi nobis eramus y fore ut posse¬ 
mus in hac inquisitione fixa uti pro sole. Nam in ipso sole- 
mni eius diei pervigilio templum Supergense piceis frequen- 
tissimis flammis illuminatur undique etiam circa parvum tho¬ 
lum. Quare constitueramus uti ea luce, ut nocte prima cen¬ 
trum telescopii mobilis ad ipsum Supergensis stationis centruni 
dirigeremus, atque interea centro fixi stellam captare r cuius 
ascensio recta, et declinatio essent nobis ex ipsis observatio¬ 
nibus nostrisf maxime perspectae. Quae observatio tanto fuisset 
praestantior > quanto appulsus fixae, puncti nempe magnitudine 
quasi individua, certior est appulsu centri solis. Verum densi 
in ingenti illa distantia vapores spem fefellerunt nostram. Ita¬ 
que die ipsa octava post meridiem redivimus ad solem. 

Appulsus centri solis ad Anguli inter centrum solis , 

'centrum telescopii et punctum medium 

tempore vero . parvi tholi . 

I J 11 - 33'* *5" 87”. 8'. 50". 

II 5. 54. 21. .... . 83. a8. 50. 

III 6. 8. 2 6 .81. o. 2 <j. 

187 Calculus autem est omnino similis in dissimili hac po¬ 
sitione. Nam agBo (fig. XLI) est horizon contingens qua¬ 
dranti posito in u\ B ua est meridiana traiecta per centrum 
quadrantis j us est latus Supergam pertinens, atque Bgaos 
est positio lateris us ad meridianam Ba<z, Itaque ex dato la* 

N 

titudinis jam proxime cognitae complemento PU 4?°. 3 6 \ 16", 
atque ex complemento declinationis PO , quae soli O dato 
appulsus momento contingit, et angulo praeterea horario UPO 
debito momento eidem, eliciuntur et angulus OUP , cuius men¬ 
sura 0 B distantia solis in horizonte a puncto boreo B, et la¬ 
tus OU distantia solis a vertice. Jam vero in triangulo OUS 
praeter latus OU jam exploratum, et mox refractione minu¬ 
tum , atque latus quadrante dimensum OS , innotescit etiam 
US aequale depressioni parvi tholi sS auctae recti mensura 
$U. Itaque innotescet etiam angulus OUS , cuius mensura os 
distantia tholi s a sole o in horizonte \ quae subducta a di¬ 
stantia oB jam inventa solis a puncto boreo, reliquam dabit 
*B distantiam tholi a puncto boreo. Atque demum huius di¬ 
stantiae complementum ad 360°, totus nempe horizontis 
arcus Bgaos erit ipsa quaesita lateris us ad meridianam Mon- 
regalensem positio 3 quae res repraesentatur omnis in adjecta 
tabella. 



oB 

so 

O B- S 0 

B^ aos 

I 

90°. 35/. 27". 

87°. 5'. I»". 

3 0 . 3 4 / . 15". 

3 5 6 °- 2 5 *4 ?"• 

II 

87. 0. 29. 

83. 16. 2 1. 

3. 34 - 8. 

356. 15. 52. 

III 

» 4 - 3 - 3 | 

80. 39. 20. 

3. 34 - 11. 

356. 25. 49. 


Quarum positionum omnium mediocris 356. 25. 48. est 
ferme ipsa illa , quae ultimo loco ponitur, et ab extremarum 
altera tribus, ab altera non quinque secundis amplius differt. 

188 Atque hinc licet jam progredi ad singulas positiones 
definiendas, quas habent latera polygoni singula ad meridia¬ 
nam Monregalensem. Nam si in uno lateris cuiusque termino 
locari se fingat observator, atque in eo, qui ipsi ibi contin¬ 
git horizonte, arcum numeret, qui inter parallelam meridia¬ 
nae Monregalensi ductam per illum terminum, et inter alium 
lateris terminum eundo a borea per ortum comprehenditur, 
ille arcus erit positio eius lateris quaesita i ille autem arcus 
ex continuo cognitorum in polygono angulorum nexu innote¬ 
scit. Verum omnem hanc rem placet nobis persequi seorsim • 

ARTICULUS VIIL 

Positiones laterum . 

x g 9 Chaoniam ex observatione solis positionem definiveramus 
ad meridianam Monregalensem eius lateris US, quod ad po¬ 
lygonum coalitum ex triangulis duobus, ipsumque adeo minus 
certum unice pertinet , hinc sollicite admodum quadrante an¬ 
gulum SUL (tab. 111 fig. XXXVII) sumus dimensi, quo ex 
observata positione eius lateris US ad meridianam \Ja posi¬ 
tionem lateris UL, quod Monteregali Salutias spectat, et vero 
etiam ad accuratius polygonum pertinet, eliceremus.- Eruta 
autem positione lateris unius, positiones omnium inveniuntur 
continua eorum angulorum additione, qui arcum positionis 
augent, vel eorum subtractione, qui minuunt. 

190 Duo dumtaxat animadvertenda;, primo quidem, si 
inter addendum summa superet 360°, ipsam redundantem par- 



Positiones 


tem esse arcum positionis quaesitum * sin inter subtrahendum 
arcus, qui demitur, eum superet, a quo demitur, ipsam hanc 
differentiam esse complementum ad 3 6o° positionis, quae dato 
lateri contingit. Deinde vero, cum ab angulis continuis ad 
alios fit transitus, qui non sunt quidem continui, sed com¬ 
muni latere connectuntur, tum eum transitum fieri quam com¬ 
modissime inveniendo lateris eius positionem jam inventae 
contrariam, quod fit addendo inventae 180 , si contraria de¬ 
beat esse maior, vel subtrahendo, si contraria quae est, de¬ 
beat esse minor. Itaqvie 

I Datae positioni . . . . * . US 356. 25. 50. 

II deme SUL 40°. jfc'. 1". habebis UL 315. 27. 49. 

III adde LUF 42. 4. o. . . . UF 357. 31. 49. 

IV deme ex UL. 180. o. o. , . . LU 135. 27. 49. 

V deme ULF 72. 38. 17. . . . LF 62. 49. 32. 

VI deme RLF 60. 35. 6. . . . LR 2. 14. 26. 

VII adde 180. o. o. . . . RL 182. 14. 26. 

VIII deme LRF 35. 35. 8. . . . RF 146. 39. 18. 

IX deme FRS 59- 53. jo. . . . RS 86. 45. 28. 

X deme SRB 81. 22. 1. . . . RB 5. 23. 27. 

XI adde BRT 82. 2. ii. . . . RT 87. ij. 38. 

XII adde RB 180. o. o. . . . BR 185. 23. 27. 

XIII deme RBT 29, 30. 57* • • * BT 155. 32, 30. 

XIV ex BR deme RBS 44. 10. 28. . . . BS i 4 i. 12. 59. 

XV deme MBS 55. 54. 52. . . . BM 85. 18. 7. 

-^VI deme MBA 41. 20. 13* • • . BA 43. 37, ^4, 

XVII adde 180. o. o. . . . AB 223. 57. 74. 

XVIII deme BAM 55. 40. 27. . . .. AM 168. 17. 27, 








Laterum, tol 

191 Porro si quemadmodum per occidua polygoni latera 
Monteregali Andratas pervenimus, ita per ortiva iter idem 
remetiamur, incidemus in eamdem lateris AM positionem : 


XIX 

Nam arcui positionis 

. 

. 

UL 

3 * 5 - 

17. 49 - 

XX 

adde 

LUF 

42. 

4 * 

0. 

erit 

UF 

357 - 

31. 49 * 

XXI 

deme 


180. 

0. 

0. 


FU 

1 77 * 

31. 49. 

XXII 

adde 

LFU 

65. 

1 7 * 

43 * 


FL 

242. 

49. 31.- 

XXIII 

adde 

LFR 

85. 

49. 

46. 


FR 

326. 

39. 18. 

XXIV 

adde 

RFS 

28. 

33 - 

58. 


FS 

355 - 

13. IO. 

XXV 

deme 


180. 

0. 

0. 


SF 

l 75 - 

13. 1 6 . 

XXVI 

adde 

RSF 

91. 

3 *- 

12. 


SR 

2 66. 

4J. 28. 

XXVII 

adde 

RSB 

54 . 

* 7 - 

3 i- 


SB 

321. 

12. 59. 

XXVIII adde 

BSM 

67. 

6. 

49. 


SM 

28. 

19. 48. 

XXIX 

adde 


180. 

0. 

0. 


MS 

208. 

19. 48. 

XXX 

adde 

SMB 

56. 

58. 

19. 


MB 

265. 

18. 7. 

XXXI 

adde 

BMA 

82. 

59 - 

20. 


MA 

348. 

17. 27. 

XXXII 

deme 


180. 

0. 

0. 

. 

AM 

168. 

« 7 . 27. 

192 

Atque 

hinc eliceretur positio 

lateris AS 

189. 

31. 46. 


v nam angulum SAB cepimus Andratis quam diligentissime, at¬ 
que invenimus aequalem 34. 26. 8. Verum placet rem confi¬ 
cere ex triangulis singularibus duobus: 


Itaque ex 

positione . 

. . US 

3 56. 

25 . 50 . 

XXXIII 

deme 

SUR, habebis . 

. . UR 

341. 

42 . 

8. 

XXXIV 

deme 

180. 

. . RU 

l6l. 

42 . 

8 . 

XXXV 

deme 

URS, et ARS . . 

. . RA 

29 . 

19 . l 8 . 

XXXVI 

adde 

l 80 . 

. . AR 

2O9. 

19 . l 8 . 

XXXVII 

deme 

RAS. 

. . AS 

189. 

3*' 45- 

ARTICULUS IX. 

Longitudo polygoni totius . 

^Perpendiculis ad meridianam Monregalensem Ua, vel ad 
parallelas ipsius R/, Rb\ Ab a stationibus congruenter ductis, 
exsistunt triangula rectangula LUI', /RL , R£'B , BA b , quae 
progrediendo Monteregali Andratas conficiunt longitudinem 
polygoni. 

194 Porro eorum triangulorum hypothenusae sunt ipsa la¬ 
tera polygoni dimensa j anguli vero, qui aut meridianae, aut 
rectis adjacent meridianae parallelis, facile inferuntur ex an¬ 
gulis positionum . Itaque in iis triangulis 

I LU/' 44 0 . 31 • * i" UL 19656, 44. Ll ' 13786, 28. U l ' 14011, 21. 

II LR/ 2. 14. 26. RL 24767, 30. L/ 968, 28. R/ 24748, 36. 

III BR£' 5. 23. 27. RB 12120, 74. Bb ' 1138, 73, R b ' 12067, 13. 

IV BA£ 43. 5 7. 54» AB 19449, 03. Bb 13501 , 88. A b 13998, 74. 

Igitur longitudo polygoni totius 64825 , 44, 

195 Similiter progrediendo Monteregali Andratas per trian¬ 
gula alia rectangula quatuor FU/', FS/", M Sm" , MA m lon¬ 
gitudo invenitur eadem. 

I FU/ 2 0 . 28'. 11". UF 20650, 97. F/' 889, 88. U/ 20631 , 78. 

II FSf 4. 46. 44. SF 18780, 14. F/" 1564, 38. Sf 18714, 85. 

IIlMSw’28. 19. 48. SM 14547, 92. M ni' 6903, 70. S/ra" 12805 , 50. 
IVMA/nn. 42. 43. AM 12941, 58. M/n 2625 , 62, A/ra 12673, *<>• 


Longitudo polygoni 

quae differt a nuper collecta*centesimis hexapedae partibus 
non amplius quinque. 

i 9 6 Potest iterum inveniri haec longitudo a singularibus 
triangulis duobus SUR , SAR , nam in quatuor triangulis rectan- 
gulis SUs, SA/, RUr, RAr' anguli aut patent, aut ex cogni¬ 
tis positionibus eruuntur} hypothenusae autem sunt latera jam 
cognita) atque par primum eorum, et par alterum polygoni 
longitudinem iterum proferunt ambo. 

I SUr 3 0 . 34'. 10". US 39417, 17- U* 3935 °» 79 - 

II SA/ 9. 31. 45- AS 15835 , 56. A/ 15479, °7- 

Longitudo polygoni 64819 , 86. 

I RUr 18. 17. 51. RU 40818, 08. Ur 38763, 7 *» 

II RAr' 19. 19. 18. AR 19896, 33 - A/ 16066, 07. 

Longitudo polygoni 64819 , /8. 

197 Hae autem duae ultimae polygoni longitudines non 
differunt altera ab altera nisi octo hexapedae centesimis, at¬ 
que harum quatuor circiter debentur parti secundi neglecti in 
complemento anguli RAr'. Nec vero est ingens differentia in¬ 
ter has, quae ex duobus ingentibus triangulis exsistunt, et 
geminas alias, quae emergunt ex polygono toto ; nam hexa- 
pedis continetur praeterpropter quatuor) qua differentia mino¬ 
rem optare quidem licet, sperare autem vix licet. Interea po¬ 
lygono primas, uti decet, deferendo, longitudinem ipsius to¬ 
tam , eam nempe , quae a porticu Monregalensi in area ante 
urbanam urbem ad angulum protenditur domus Brunerii, quae 
est Andratis, constituemus hexap. 64825 , 39. 


ARTICULUS X. 


104 


Partitio arcus in specula Taurinensi . 

198 Quoniam meridiani nostri arcus hinc ad Graias, et Pen¬ 
ninas altissimas alpes finitur, inde ad maritimas, quae quam- 
quam multo humiliores, videntur tamen ipsae etiam pro ge¬ 
nerali gravitate pendulum sectoris allicere debere ad sese, 
estque adeo is arcus non tam idoneus ad proportionem gra¬ 
duum demonstrandam in figura telluris aequabili, quam ad 
aberrationes ab ea proportione significandas, quae a montium 
praesertim inaequabilitate debent exsistere : hinc consultum du¬ 
ximus partiri hunc gradum nostrum terrestrem percommodo 
in loco, ubi actio boreorum montium, et australium seiunge- 
retur, ut quid quaeque valeret, quoad licebat, dignosceremus. 

200 Atqui nec Ripulis, nec Supergae , multoque etiam 
minus in vallo Taurinensi fixas observare commode potera¬ 
mus, ceu in specula > itaque constituimus hanc jungere cum 
vallo . Quod , quo praestiterimus modo , paucis narro. RS in 
%• XLII est latus, quod Ripulis Supergam pertinet, quodque 
ibi amplificatum exhibemus, ut ea cerni possint, quae in fi¬ 
gura polygoni confunderentur; T vero est vallum Taurinen- 
5e ’ O est ipsa, de qua agitur, specula; atque quoniam haec 
non est, nisi temporaria, ideo et eam , et vallum colligavi¬ 
mus cum turri I Ecclesiae Metropolitanae , quo monumento 
vix ullum habemus perennius j sed et id fecimus quasi ex neces¬ 
sitate : nam specula nec ex vallo, nec ex stationibus aliis 
apparebat dumtaxat ex tholo Supergensi ipsam observavimus i 


eam 

eam autem turrim, etsi ipsa vallo erat abdita, observare ta¬ 
men potuimus ex stationibus aliis. 

*o, Itaque, primo in triangulo SRT angulus SRT est 
aequalis differentiae inter TRB, et SRB ( confer fig. XXXVII 
cum XLII) nempe SRT 4 °‘ *°’ 

et ex polygono R I0? 

v RT 6501, 


atque e* his eliciuntur. 


RST i°. 7. 

RTS 178. 12.31. 
TS 3880, 56. 


2oi Secundo in triangulo RIS ex angulo RSL Supergae 
capto, atque ex angulo ISL iterum capto ex Supergensi tho¬ 
lo, illo inter Ripulas R, et Salutias L,hoc inter Salutias L, 

et turrim I innotescit angulus RS1 3 ' 34 ’ 4i ' 

203 Sed iterum Ripulis captus est angu¬ 
lus ( captos quos dico angulos, ns non ute¬ 
bamur, nisi adductis ad horizontem) inter 
turrim I, et Sinfredium F, qui subductus ex 

angulo polygoni SRF reliquum facit SR 1 1 4 1 - 4 

itaque in triangulo RSI invenitur ^ 3 3 6 5 » l6 * 

204 Tertio in triangulo ISO praeter latus IS captus est 

ex specula angulus icrv 55 - 43 • ’ 5 ’ 

et ex tholo Supergensi angulus 3 ’ 47 ~ ?4> 


igitur definitur 


SO 3 3 3 5 > 47 * 

2.05 Quarto demum si per S ducatur So parallela meri¬ 
dianae Monregalensi, atque ex S excitetur normalis Ss" 9 de- 
mittaturque Oo ipsi So normalis j O 0 erit distantia speculae 
Taurinensis O ab So , atque So erit pars arcus terrestris inter¬ 
cepta Supergam inter, atque speculam. Jam vero in triangulo 
OSo praeter hypothenusam OS nuper exploratam , et angu¬ 
lum m 0 rectum, innotescit angulus OS0 j est enim aequalis 
positioni lateris SR minutae angulo RSO 7 0 . n\ i<s", et ite¬ 
rum minutae i 8 o°j adeoque OS<? 79.13. 12. 


Itaque 

O 0 3 278 , 40. 


So 614,32. 

quae cathetus So addita parti arcus 

Andratas inter , et Su- 

pergam comprehensae 

15478, 76. 

complebit partem arcus comprehen¬ 


sam Andratas inter, et speculam 

»(>093 , 08; 

subtracta vero a parte arcus, quae 


Monteregali pertingit Supergam 

39346 » 63, 

dat partem arcus Montemregalem 


inter, et speculam 

38731 , 3 r , 

earumque summa iterum facit arcum 

64815 , 39. 


106 Verum haec polygoni longitudo, quo pertingat ad 
loca sectoris, augenda est utrinque ; Monteregali quidem he- 
xap. 7, j eo enim iuxta meridianum intervallo distabat. 

sector in cella a quadrante in porticu , uti accurato, quem 
confecimus, atque ad hexapedam diligenter exegimus, typo 
certo cognovimus. 

107 Sed additamentum, quod contingit termino boreo 
polygoni, est multo maius. In ipsum itaque dupliciter inqui- 
sivimus calculo inito ex latere polygoni., et angulis captis, 
atque mensione diligentissime exacta ad planum horizontis. 
Ecce calculum : Supergae cum essemus, quadrante cepimus 
angulum A Sa (fig. XLIII tab. III ) inter A locum quadran¬ 
tis in domo Brunerii, atque a locum sectoris, qui exstitit 
o”. 4'. 20". Quare a cognita hypothenusa AS latere polygo¬ 
ni infertur A* 3» , j6. Sed in triangulo xaA observaveramus 
angulum a 30°. 59'. 50": itaque innotuit ha 6 3 , 13 i deni¬ 
que angulum etiam exploraveramus a'ha , quem in A cum 
hypothenusa A a constituebat meridiana a'As j igitur emerse¬ 
runt in A a addendae polygono hexap. 58 , 83 ; a quibus ta¬ 
men demenda 1, 77- Nam Supergae angulum ASa fimeba, 
mus ad latera externa Sacrarii, atque domus Brunerii, a qui¬ 
bus distabant introrsum sector pedes quaiuor, pollices octo, 
quadrans pedes quinque, pollices undecim circiter. 

2,08 Itaque si parti arcus inter speculam Taurinensem, et 
locum quadrantis in statione Monregalensi 3 8 7 3 ^ ^ 3 1 - 

addatur distantia inter quadrantem, et sectorem 7 5 ^5 • 

habebitur pars arcus inter speculam Taun- 
nensem , et locum sectoris in cella Mon- 
Tparalpnsi 3 8 7 3 9 > 9 ^* 

209 Similiter si parti arcus inter speculam Taurinensem, 
et locum quadrantis in statione Andratensi 26093 > 08, 
addatur distantia quadrantis a sectore 0 $ 

habebitur pars arcus inter speculam Tauri¬ 
nensem , et locum sectoris in Sacrario An- 
dratensi 26150, 


21 o Unde demum arcus totus inter loca 
sectoris 


64890 , IO. 


ARTICULUS XI. 


Emendatio arcus ex meridianorum 
inclinatione. 

1 11 Hactenus collegimus longitudinem polygoni ex rectis 
meridianae Monregaiensi parallelis inter consequentes polygo¬ 
ni stationes interceptis 3 atque perpendiculis a stationibus illis 
ad hanc ductis illarum ad hanc positionem definivimus. Verum 
meridianorum inclinatio, qui in polis coeunt similiter omnes, 
erroris arguit hanc agendi rationem, a quo adeo et arcus lon¬ 
gitudinem, et stationum positiones emendari oportet. 

2i2 A, et a (tab. III fg. XLIV ) sunto bina duorum 
meridianorum puncta ambo in latitudine aequali, in quibus ii 
tangantur a rectis AT, aT-, eae inerunt in planis meridiano¬ 
rum ; adeoque quemadmodum isri, ita illae coibunt in axem 
telluris j ct quoniam pertinent ad puncta A, et a' latitudinis 

aequalis coibunt in idem punctum T, atque angulo suo ATa' 
exponent inclinationem mutuam meridianorum iu iis punctis 
A, a. Jam vero tam arcus, qui metitur angulum ATV, 
quam arcus, qui metitur angulum AC a' ad centrum telluris, 
habebunt chordam communem, adeoque duo radit AC, a C 
habebunt sinum sui semianguli in eadem semichorda , in qua 
habent sui duae tangentes AT, a'T; adeoque sinus huius an¬ 
guli ad sinum illius erit uti radius ad cotangentem latitudinis, 
quemadmodum dixi jam alibi, sive uti tangens ad radium. 

213 Atque pro re nostra", in qua meridiani sunt parum 
inter se dissiti , cuiusmodi eos esse oportet, qui ad polygoni 
satis idonei stationes pertinent, sinus angulorum vix differunt 
a chorda , nempe a duplo semiangulorum sinu ; adeoque pro 
eorum sinibus eadem obtinebit, quae pro sinibus semiangu¬ 
lorum est demonstrata proportio. Itaque sinus A 7 Y ad sinum 
ACz' est uti At ad AC. Nempe inclinatio quaesita habetur 
partiendo per radium factum ex tangente latitudinis, et ex 
sinu distantiae stationum conversae m arcum circuli maximi. 

114 Atque hinc primo loco positiones stationum emen- 
dantur. Ponam ego exemplum in statione Andratensi, cuius 
positionis emendatio est apprime necessaria, ut consensus 
servationum solis, quae in ea sunt habitae cum iis, quae ha¬ 
bitae sunt Monteregali, fiat denique manifestus. Igitur ex ob¬ 
servationibus Andratensibus positio lateris AS ( fig. XXXVII 
tab. III ) exsistebat , 89 ”. »»'• 5°''- Verum ord.endo a posi¬ 
tione latetis US elicita ex observationibus Monteregali habi¬ 
tis, atque progrediendo per latera intermediarum stationum 
devenimus ad positionem eiusdem lateri» » 89 . 31. 45 

i 15 Profecto pars differentiae manifestam habet caussam 
in parallaxi locorum eius, in quo finitur Andratis latus po- 
lygoni, et alterius, in quo illic sol fuit observatus. Nam la¬ 
tus polygoni AS terminum habet ( videsis fig. XLlll tab. III) 
in A in aedibus Brunerii, atque observationes solis habitae 
sunt in a in area ante Sacrarium. Itaque non lateris AS, sed 
lateris aS positio per observationes est determinata; atque an¬ 
gulus inter extrema eius domus, atque Sacrarii latera Super- 
gae captus exstitit o. 4. 10 , a quo demenda secunda prae¬ 
terpropter viginti ob distantiam quadrantis ab ns lateribus • 
Quare, si quatuor haec minuta subtrahas a positione illata la¬ 
teris AS , minor ipsa fit, sed propior positioni Andratis ob¬ 
servatae : nam evadit 189°. 27'. 45". 

216 Atque defectum hunc ipsa jam proxime exaequat me¬ 
ridianorum, de qua agebam, mutua inclinatio: nam positio 
illata, et correcta a parallaxi est positio AS ( fig. XLF tab. 
mAs parallelam meridianae Monregalensi; observata 
autem est positio AS ad meridianum Andratensem Au paral¬ 
lelae illi, adeoque et meridiano Monregalensi inclinatum an¬ 
gulo uAs. Itaque hoc angulo inclinationis augeri ilia debet, 
qui est aequalis illi ipsi angulo, in quem coirent rectae duae 
tangentes meridianos «AP , Ua'P in punctis A, et a\ 

217 Porro distantia duorum meridianorum Monregalensis, 
et Andratensis est 1823, 62, et haec conversa in arcum cir¬ 
culi maximi profert o°. 1 . 5 5". Andratis autem locus sectoris 
est in latitudine 45 0 . 31'. 18". Itaque partiendo per radium 
telluris factum ex eius arcus sinu in tangentem huius latitudi*» 

nis exsistit inclinatio sAu o\ i\ 57'', 

quae addita positioni correctae a parallaxi 189. 27. 4^ 
profert positionem vix diversam ab observata 189, 29. 42. 

218 Simili autem calculo poterit quivis, quas positiones 
aliarum stationum nos ad parallelas meridianae Monregalensi 
definivimus, eas emendare, ut positiones exsistant , quas ha¬ 
bent singulae ad singulos meridianos suos. Nos positionem 
unam AS (fig. XXXVII tab. III) illatam ex positione US 
Monregalensi adduximus ad eam, quam Andratis observavi¬ 
mus , quod erat necessarium , ut constaret directionem meridia¬ 
ni Monregalensis esse recte constitutam, qua etiam ex re vi¬ 
det quivis pendere longitudinem arcus. 

2 19 Sed praeterea inclinatio meridianorum ipsa etiam per 
se afficit longitudinem arcus: nam qui ob eam inclinationem 
describi debent inter meridianos diversos paralleli, ut punctum 
in eorum uno datum ad aequalem in altero latitudinem addu¬ 
catur , particulam addunt , vel demunt arcui a perpendiculis 
definito , atque eam diversae meridianorum distantiae , et di¬ 
versae locorum latitudini congruentem . Sic dum ex polo P 
( fig. XLV tab. III) arcus paralleli A a a meridiano Andra- 
tensi traducitur ad Monregalensem abscindit, a longitudine ar¬ 
cus , quae normali A a fuerat definita, particulam ad \ Huius 
autem magnitudo facile definitur; nam si in triangulo AT<r 
{fig. XLIV tab. III) A d sit chorda paralleli, et Aa normalis a 
meridiano Andratensi A p ad Monregalensem ap 9 angulus ad A 
erit aequalis complemento ad 90°. semissis anguli inclinationis 
ATV ob AT, a N T aequales j angulus vero a Aa erit aequalis 

complemento ad 90°. anguli nuper inventi ad T, itaque ob¬ 
via erit analogia $ uti sinus A a a 89°. 59'. i\ 30'" ad sinum 
dAa o°. o'. 59''. 30^} ita Aa 1823, 6 2 ad a a o, 51. 

220 Quare ultima exsistit, atque undique correcta longi¬ 
tudo arcus totius 64889, 59. 

Monteregali enim ubi fixae sunt observatae, aliam non subit 
arcus longitudo mutationem. Unum restat, ut specula Tauri- 
nensis O ( fig . XLV tab . III ) ipsa etiam per parallelum Oo s 
referatur ad meridianum Monregalensem, ad quem normali 
O 0 est hactenus relata. 

Itaque quoniam datur distantia O o 5732, 86, 

hinc elicitur inclinatio meridianorum o°. 6'. 2", 

et particula o'o 5 , 03, 

subtrahenda a parte australi polygoni, addenda parti boreae. 

221 Itaque pars arcus borea a specula Taurinensi ad Sa¬ 

crarium Andratense, quae additis 57, 06. ob distantiam a 
domo Brunerii ad Sacrarium exstiterat 26150, 14, 

nunc subducta particula da 0,51, 

atque addita particula do 5 , 03, 

exsistit 26154, 66, 


222 Contra pars arcus australis a specula Taurinensi ad 
cellam sectoris, quae, additis 7,65 ob distantiam porticuum 


a cella, evaserat 
nunc subducta particula eadem do 
fit 

Atque haec de arcu terrestri. 


38739 , 96, 

5 > 03, 
38734 , 93 « 

CAPUT IV. 

SECTOR. 

ARTICULUS I. 

I 

Novi sectoris lineamenta, 

2.13Etsi vereor, ne in praeclara hac Astronomiae luce au¬ 
daciae possim jure reprehendi, si dicam de eiusdem scientiae, 
quae vulgo censetur instructissima, nobilissimo instrumento par¬ 
te aliqua perficiendo ; cum tamen illud ego considero veri¬ 
tatis amatores eo animo esse oportere , ut eam illustrari ma¬ 
lint , quam se ipsos laudari, tum vero me vehementius allici 
sentio a spe mitpmulae cuiusque, quae pulcherrimae scientiae 
fieri possit, accessionis, quam quod a metu absterrear gravissi¬ 
mae , quae in me possit cadere, reprehensionis. Animos vero 
addunt exempla clarissimorum virorum . Mittam vetera , quae 
sunt numero longe plurima; nec illa memoro, quae ad perfi¬ 
ciendam instrumentorum partitionem paucos annos ante exhi¬ 
buerunt nobis luculentissima Boscovichius, et Dux de Chaul- 
nes academicus Parisinus; unum innuam, quod et est nuper- 
rimum, et rei, de qua sum dicturus, videtur affine : scilicet 
hoc ipso, quo haec ego scribo, mense accipio Londino: Wil- 
sonum Glascowii professorem rotundis ex argento filis suffe¬ 
cisse in micrometris fila complanata ea utilitate, ut punctum 
decernatur quintuplo minutius. Itaque quid ni ausim ego de se¬ 
ctore dicere , qui sine difficultatibus micrometri omnes sit ha¬ 
biturus micrometri utilitates, et praeterea pendulo non egeat, 

P 

atque in observatione quaque comprobet ipse per se rectam 
positionem suam ; asportationis vero earum partium, quae ma¬ 
xime interest., ne aut luxentur, aut distorqueantur, facilita¬ 
te , securitateque , atque ipsa denique etiam usus certitudine 
laudatissimis sectoribus praecellere debere videatur ? 

224 Subiit mihi in mentem nova eius sectoris forma, 
quamprimum mensio gradus nil tale cogitanti est mihi deman¬ 
data. Teiescopia , inquiebam, Gregoriana tria ( quid ni hodie 
DolLondiana non usurpemus) quam firmissime composita inter 
sese, et quam rectissime, ut linea fiduciae unius spectans ad 
verticem recta sit lineis fiduciae duorum in eodem horizontis 
plano positis, et spectantibus ad oppositas in meridiano pla¬ 
gas, nonne sectorem possunt.conficere expeditissimum, atque 
item certissimum ? 

225 I. Esto AB ( fig, XLV 1 tab. III) telescopium singu¬ 
lare ad verticem ; CD, EF sunro teiescopia gemina, quae 
lineas fiduciae habeant ambo in eodem horizontis plano 

sed eorum unum spectet ad austrum, alterum ad boream. 
II. Ex utroque 'telescopio in linea centri gravitatis exstent car¬ 
dines gemini r consentientes axe suo in unam rectam ambo; 
ipsaque haec recta sit normalis lineis fiduciarum singulis trium 
telescopiorum. III. Cardines ii insideant in aptissimis locula¬ 
mentis, ceu ea sunt, quae adhibuit in sectore suo Grahamus, 
ut possint componi ad libellam. IV. Praeterea esto .etiam in 
promtu rotularum compages illi iterum similis, qua est usus 
Grahamus, atque ea adponi possit utrinque in a, vel in a ia - 
teribus telescopii AB , ut inclinatio instrumenti lentissimo mo¬ 
tu exigi possit ad differentias quantumcumque mimmuias. V. 

Cetera quod, attinet, in meridiana quam diligentissime ducta, 
productaque capiantur aequales , et ingentes pro telescopio- 
rum vi distantiae rn.rMi etenim pro dato quoque telescopio 
datum est productum , quod haberi potest maximum ex distin¬ 
ctione in distantiam. Telescopia autem etiam non optima suf¬ 
ficient ad decimas lineae partes cernendas, adeoque ad se¬ 
cunda definienda in distantia hexapedarum vigintiquinque. VI. 
Quare si in constitutis distantiis rM, rm excitentur pilae ex 
lapide firmissimae , atque in iis infigantur laminae ferreae 
XY , yx ea altitudine, ut sursum deorsum exaequent tangen- 
tes declinationum earum fixarum, quae observandae propo¬ 
nuntur , ea vero amplitudine, ut lineas fiduciarum ad gemi¬ 
na telescopia pertinentes excipere commode possint; atque 
adeo geminae a vertice lineae ducantur in iis laminis directe 
ad centrum gravium ; tangentes in iis decernentur pro secun¬ 
dis singulis in particula maiore , quam quod sit decima pars 
lineae. 

zi<S Porro sollers organopeus poterit principio exigere ad 
gyrum horizontis rectam trium telescopiorum positionem; post- 
modum vero facile erit ipsam emendare rotatione in locula¬ 
mentis; ubi enim inter rotandam compagem trium telescopio¬ 
rum linea fiduciae cuiusque appellet semper ad tangentes suas 
(. pro telescopio autem singulari linea intermedia erit ducenda ) 
sursum deorsum, si necesse sit, productas; indicio ea res erit 
certissimo singulas fiduciae lineas inesse in meridiano. 

„ 7 Itaque sector exsistet , ut videre videor, maxime in¬ 
genuus.. Nam nullo indigebit, neque interiore ex filis, neque 
exteriore ex cochlea, et lamina micrometro. Quae sectoris 

pars structura nunquam non est difficillima, examen semper 
postulat molestum, et omnem saepe non adfert ad secunda 
singula certitudinem. 

128 Praeterea nec pendulo erit opus, in quo hactenus 
certissimum non erat punctum suspensionis, et directio etiam- 
num considerationem vult diligentissimam , num a vento aut 
influente per rimas, aut flante per aperturam in fornice tur¬ 
betur , num aut a stagnante, quae segnior sit, aut a limbi 
contactu impediatur, aut a telis aranearum. 

229 Equidem in hoc sectore angulus non erit negligendus, 
quo coeunt in centrum rectae a vertice in laminis; praeterea 
ratio etiam erit habenda productionum, atque contractionum, 
quas inferent in laminas XY, xy vicissitudines caloris * atque 
eam ob rem laminae istae pilis annecti debebunt in M, et 
m , alte ibi infixis massis ferreis exstantibus a facie earum po¬ 
steriore , quo mutationes a principiis tangentium in tangentes 
ipsas totas libere distribuantur . Ne vero quidquam efficiant 
mutationes similes, quae pertineant quoquomodo ad pilas ipsas, 
satis erit, si sector inter geminas similes pilas excipiatur5 ne¬ 
que tamen aut eam anguli ad centrum supputationem, aut 
hanc emendationem a calore usque adeo refugerem, ut sectori 
non valde indulgerem huic meo. Interea tamen, ne plura , 
quam pro re, dicam, idcirco pauca innui; mitto libens pluri¬ 
ma , cuiusmodi sunt distincta laminarum partitio, et apta illu¬ 
minatio, punctorum /rc, et M multiplex, quae fieri potest, de¬ 
finitio , et correctio, adpositio repagulorum, quae laminas 
XY, xy obtemperantes calori contineant in lineis ad verticem. 

Sectoris delectus , 
errores . 

^oC^uoniam praeconceptis animo ideis nullum decet in 
usu singulare pretium tribui, nisi quod ipsae vindicant si¬ 
bi , ubi opere sunt postmodum expressae, perfectaeque ; nobis 
vero necessarium deerat ad tentandum otium , atque ad ex¬ 
periendum i hinc potuimus quidem oblectari in consideranda 
nova sectoris forma, sed interea de usitato sectore aliquo de¬ 
ligendo debuimus deliberare. 

131 Principio sector Grahami perplacuit, quod uno ferme 
tubo constaret, et annexa lamina arcuata5 verum acquievimus 
deinde in sectore Boscovichii , qui pro arcu habet rectam, in 
qua tangentes a patente micrometro ad secunda gradus minu¬ 
ta exiguntur. Itaque continuo in singulos inquisivimus quam 
diligentissime, quibus peccare posset hic sector , errores. 

231 Igitur (fig. XXIIItab. II) HURl esto meridianus dati 
loci, in quo recta videantur horizon HOR, et circulus verti¬ 
cis primus UI; atque duplex norma OMLB constituta in pla¬ 
no meridiani, et crure communi MO di ecta ad fixam F tran¬ 
seuntem per planum meridiani dabit lineamenta sectoris j ete¬ 
nim grave u trahens ad punctum imum 1 filum O u intercipiet 
angulum i/OM aequalem opposito FOU, quo fixa F distat a 
vertice U. Nempe punctum O est centrum sectoris, recta 
OM radius; a puncto enim ipsius extremo M computantur 
tangentes in limbo, seu in linea tangentium LMB. 



Sectoris delectus 

233 Atque ex hac veluti definitione sectoris continuo se¬ 
quitur punctum O, seu centrum sectoris, ex quo pendet gra¬ 
ve u , unicum esse oportere, atque, individuum. Nam si pen¬ 
dulum non a puncto fixo, atque individuo O , sed a peri- 
pheria suspendatur circelli circa illud punctum descripti, loco 
tangentis Mu (fig. XXIV) capietur M^ N , ex qua. angulus 
falsus elicietur. 

234 Potest autem is error emendari multipliciter, dum 
cognoscatur magnitudo circelli 00 in partibus radii , atque 
limbi. Plerumque satis erit partes sumtas M«' minuere ipso ra¬ 
dio Oo, vel augere, si pendulum descendat ex parte oppo¬ 
sita circelli. Nam quoniam anguli MO#, qui sectore capiun¬ 
tur , sunt plerique exigui, ut anguli ad u parum abludant a 
rectis, uu est ipsi 00' quamproxime parallela, et aequalis. 

235 Sed si circellum erroris faciat aciculae sectio, cui ad¬ 
volvitur filum penduli, atque ea in dato loculamento circa 
immotam lineam possit converti 3 tum vero observando partes 
uu , quas filum conversione aciculae excurrat, poterunt ipsae 
cognosci, quot, quantaeque demi debeant, vel addi. Quam¬ 
quam , si uti diximus de quadrante, acicula tornata sit cavi¬ 
tate tereti, et teres filum adhibeatur, et. nodo advolvatur ad* 
modum laxo, vix ullum restat erroris periculum. 

236 Sed duplici praeterea modo semoveri potest dubitatio 
omnis , vel errorem admittendo certissime cognitum , atque 
admissum emendando, vel errorem evitando semper omnem. 
Itaque primo esto acicula sectori infixa in centro, atque im¬ 
mota } ita componatur sector, ur radio suo verticem spectet} 
demittatur utrinque ex peripheria aciculae pendulum, et mo- 

tu micrometri explorentur particulae tangentis, quas eius fi¬ 
lum intercipit utrinque ; illarum enim semis erit aciculae ra¬ 
dius oo\ Tum vero pro observatione quaque fixae cuiusvis 
supputetur angulus distantiae fixae a vertice} atque mox in¬ 
stituatur analogia: uti cosinus anguli supputati ad sinum to¬ 
tum , ita su ad uu ; erit enim tiu pars a tangente demenda, 
vel addenda ad supputandum anguium verum. 

237 Aliter res exigetur etiam adamussim, si filum penduli 
ita suspendatur supra punctum in sectore, in verissimo centri 
loco insculptum, ut ope machinulae cuiuspiam ad illud pun¬ 
ctum adduci possit in observatione quaque. Hac arte video 
usos Masonum, et Dixonum in America. Via haec auget mo¬ 
lestiam in observando, illa in supputando. 

23S Considerato centro, videndum quid peccari possit pri¬ 
mum in radii longitudine, deinde etiam in positione. Prole¬ 
cto longitudo radii mutatur a calore, et frigore j sed si lim¬ 
bus sit ex eadem materia, mutationes i» ipso similes abolebunt 
errorem omnem j dum tangens in limbo mutato ad radium 
similiter mutatum referatur. Hinc consultum est ad datum ther- 
mometri gradum constituere longitudinem radii OM ; tum enim 
ex gradu thermometri in observatione quaque innotescet mu¬ 
tatio , ceu contractio O 0 ( ftg. XXI ^), atque sumta pro sinu 
toto ipsa tangente «M observata, erit cM longitudo ladii 
contracti cotangens anguli veri M ou sufficiendi falso MO^ sup¬ 
putato ex radio MO non mutato. 

239 Sjperest in hac re scrupulus aliquis ex differentia 
mutationum , queis obnoxia sunt metalla diversa ferrum , et 
aurichalcum. Huius nempe mutationes maiores sunt mutatio- 

nibus illius; adeoque, quoniam linea tangentium describitur 
in lamina ex aurichalco, illa linea subibit in longitudine mu¬ 
tationes pro longitudine ipsa sua iis maiores, quas subit ra¬ 
dius ferreus. Verum quid differentias consectemur earum ma¬ 
gnitudinum , quae totae observationibus noxam non inferum ? 
Tota radii mutatio, quae eveniat a differentia graduum decem 
caloris, distantiam fixae non mutat uno secundo ; limbus au¬ 
tem ob modicam longitudinem suam mutatur tanto minus, et 
tanto minorem habet a differentia materiei mutationum diffe¬ 
rentiam . Praeterea scrupulum ademit omnem Boscovichius, 
qui, adpositis crystallis, vidit, quoad percipi acuta lente posset, 
longitudinem regulae ex aurichalco in limbo mobilis constare 
aequalem longitudini laminae ferreae , cui ipsa annectebatur. 

240 Ad positionem quod attinet puncti M in radio OM 
extremi, certe cadere illud debet in huiusmodi limbi totius 
punctum M , quod sit initium tangentium utrinque capienda¬ 
rum. Verum si initium tangentium sit in m (fig. XXVI) ex¬ 
tra illud radii OM punctum M, poterunt tamen observationes 
binae, quae erunt singulae malae, facere se mutuo bonas 
ambas. Nam si hodie sectore ad ortum posito capias tangen¬ 
tem mu deficientem a vera magnitudine /zzM, cras capies re¬ 
dundantem aequali magnitudine M m. Nam, ut sector redeat ad 
camdem fixam radio suo MO, debet M redire in conversione 
ad positionem suam * seu circa M immotum debet m rotari. 
Itaque semisumma tangentium proferet tangentem veram. 

241 Differt ab eo error alius, qui exsistit in positione 
obliqua radii OM ad lineam limbi (fig . XXVIII) 9 ceu si 
sumatur pro termino radii punctum M, in quo OM sit obli¬ 
qua 

qua ad lineam tangentium jMxy tum enim loco duarum tan¬ 
gentium wM, u M in duplici sectoris positione capietur semel 
tangens jM, et semel xM aequalis Mx; atque istarum semi- 
summa erit maior tangente vera wM. Nam obliqua yM supe¬ 
rat rectam u M magnitudine maiore magnitudine alia,, qua 
obliqua x v M deficit a recta eadem aM. Est enim ad wM, 
uti sinus anguli O^M ad sinum anguli eiusdem O^M minuti 
angulo inclinationis uMy y scilicet internus OyM est aequalis 
externo OaM demto interno alio. Iterum vero *'M ad &M 
aequatur sinui anguli O^M ad sinum eiusdem minuti angulo 
interno jc s Ma aequali illi ipsi aMy. Quoniam vero incremen¬ 
ta sinuum ab arcubus aequalibus sunt uti cosinus, sinus anguli 
OkM sinum anguli O^M minuti dato angulo inclinationis su¬ 
perat magnitudine maiore magnitudine illa, qua sinus anguli 
eiusdem Oz/M deficit a sinu anguli OaM aucti eodem angulo 
inclinationis , unde efficitur summam obliquarum^M, esse 
maiorem rectis duabus uM , M/A 

242 Certe error, qui possit emergere ex hac radii ad li¬ 
neam tangentium ob,liquitate, erit semper omnino minimulus; 
nam primo loco, nisi negligentissime constituantur eae lineae, 
obliquitas subibit omnino modica; adeoque primum ex hoc 
capite minimula erit ea, qua de agitur, differentiarum differen¬ 
tia. Deinde sinus Ov/M est cosinus distantiae fixae a vertice, 
quae est semper exigua ; adeoque ille sinus anguli O^M est 
semper sinus anguli recto proximi, cuius adeo incrementa, 
et decrementa exigua sunt, et exiguam habent in aequalitate 
exigui anguli additi, atque subtracti differentiam. 

Q 

243 Verum radium illum OM hactenus consideravimus in 
sectore , quo utimur in supputandis angulis, non quo visum 
dirigimus in capiendis. Hic est axis telescopii, qui adeo de¬ 
bet esse alteri OM optime constituto parallelus, quo uterque 
ad fixas easdem appellat sub eodem ad verticem angulo. 

244 Ac primo quidem, si axis telescopii ad radium secto* 
ris obliquetur in ipso sectoris plano, hoc posito in plano me¬ 
ridiani, corrigent se mutuo, qui exsistent in capienda fixae 
distantia contrarii, sectore ad plagas contrarias converso , ..et 
aequales errores. Nam telescopii axis,, qui semel erit in MT 
{fig- XXIX ), vice sequente converso telescopio, erit in Mr; 
adeoque semel augenda erit inclinatio MO ad Ou , quo MT 
recta tendat ad F ; et mox aequali angulo minuenda erit in¬ 
clinatio radii MO , quo Mr pertingat ad F. Itaque semisum- 
ma angulorum captorum angulum verum proferet. 

245 Atque hic error inclinationis axis telescopii ad radium 
in plano sectoris distinguendus ab alio, in quo initium tan¬ 
gentium ponitur extra M, ceu in m ( fig . XXX), et in 
quo sumitur semisumma tangentium ad supputandum angulum 
verum; dum in hoc, de quo agimus errore, angulus verus 
exsistit ex semisumma falsorum, qui supputati sint ex tan¬ 
gente sua falsa. Verum id cadit percommode errorem pri¬ 
mum facile evitari posse omnem, aut dignosci, radio OM ad 
verticem directo, si sit aliquis. 

246 Non est aeque facilis inquisitio, et emendatio erroris 
alius, qui emergit, si axis telescopii declinet a plano sectoris; 
ceu si intelligatur per MO ( fig . XXX) traductum planum 
plano sectoris rectum, atque in eo axis telescopii vel sursum 

declinet a radio OM, vel, quod perinde est futurum, decli- 
net deorsum.. 

147 Ad erroris inquisitionem quod attinet, si horologium 
sit compositum ad motum fixarum, deprehendi ipse poterit m 
observatione quaque ex differentia temporis inter momentum, 
quo fixa appellere deberet ad axem telescopii recte positum, 
atque inter momentum, quo fixa ad illum vere appellit. Ceu 
si axis declinet ad ortum, sectore ad occasum posito, appul¬ 
sus praeibit eo tempore , quod fixae remanet impendendum, 
ut a puncto g , ad quod axis declinat , attingat ad punctum 
meridiani F * contra si axis declinet ad occasum, appulsus sub- 
sequetur eo tempore, quod fixae est impendendum, ut a pun¬ 
cto F assequatur punctum h. 

148 Jam vero ex hoc in tempore appulsus errore et de¬ 
clinatio telescopii, et error elicietur, qui ex ea declinatione 
exsistet in constituenda fixae declinatione . Etenim et arcus 
paralleli g¥ , qui metitur errorem fixae in appulsu, et arcus 
circuli maximi gf, qui metitur declinationem telescopii gOf r 
habent sinus suos in eadem recta gi } itaque sinus tabulares 
iis arcubus contingentes sunt inverse uti radii circulorum, ad 
quos ii arcus pertinent. Nempe uti radius sphaerae Og ad radium 
paralleli FC , seu cosinum declinationis , ita i g sinus erroris in 
parallelo ad. sinum declinationis telescopii . En itaque cognitam 
telescopii declinationem. 

149 Atque ex ea jam facite innotescit, qui subit error in 
aestimatione declinationis fixae. Nam si sumatur sinus versus if> 
qui in tabulis respondet sinui reco declinationis telescopii nu¬ 
per invento, emerget analogia: uti f D cotangens declinationi* 

fixae ad radium fO , ita sinus ille versus i fi ad fi¥ errorem in 
declinationem fixae illatum. Nam in triangulis F 'f i , Dfio , an¬ 
guli ad fi sunt recti, et anguli ad F, et O sunt aequales. Id 
vero est plane manifestum ex parallelorum positione: errorem 
/F in declinatione lixae auferri debere ab hac declinatione , 
telescopio declinante , capta, si fixa sit inter polum, et verti¬ 
cem : addi debere , si fixa sit a polo ultra verticem dissita. 

250 Quod si tempus, quo fixa ad meridianum appellit , 
ignoretur , tum ex altitudinibus ipsius, quae capiantur ultra, 
et citra meridianum aequales, atque ad horologium exigantur 
recte constitutum, erit illud eliciendum. Quamquam ulterius 
processit Boscovichius * atque eo devenit , ut quamvis et 
ascensio recta fixae, et constitutio horologii ignorentur., dura 
tamen hoc sit aequabile, declinationem telescopii a plano se¬ 
ctoris exploret, et errorem adeo etiam inveniat, qui inde ir¬ 
repit in fixae declinationem. 

251 En rem in perdifficili quaestione non difficillimam. 
I. ex horologio aberrante a motu fixarum, sed aequabili, no¬ 
tato intervallum temporis inter appulsum fixae ad telescopium , 
sectore converso ad ortum, et appulsum eiusdem, sectore se¬ 
quente die converso ad occasum. II. Similiter notato interval¬ 
lum alterum inter hunc secundum appulsum , et tertium , qui 
proxima die tertia eveniet, sectore iterum converso ad ortum. 
III. Atque summa duorum intervallorum bipartita prodet tempus , 
quod horologium emetietur , dum fixa semel describit parallelum ; 
differentia autem eorumdem illorum intervallorum quadripartita er¬ 
rorem appulsus aequabit in tempore horologii. IV. Quare , instituta 
analogia uti tempus revolutionis fixae ex horologio ad errorem 

appulsus ex eodem, ita 360° ad quartum , prodibit error appulsus 
in arcu. Eo autem cognito, cetera procedent similiter, ac supra. 

151 Ea solum planius explicanda videntur, quae dixi de 
intervallorum duorum summa bipartita, et differentia quadri¬ 
partita. Certe si sector prima die ortum aspiciat, seu verius, 
si telescopium prima die ad ortum declinet, altera ad occa¬ 
sum , intervallum horologii respondebit toti revolutioni au¬ 
ctae particula revolutionis dupla eius, quae contingit parti pa¬ 
ralleli gF* sed mox si sector tertia die convertatur iterum ad 
ortum , intervallum respondebit toti revolutioni minutae par¬ 
ticula revolutionis dupla eius, quae contingit parti paralleli 
g¥ ; quare liquet eam summam bipartitam respondere re¬ 
volutioni uni} quod enim additur intervallo uni, aufertur 
ab alio ; et differentiam quadripartitam respondere errori in 
tempore appulsus j differentia enim inter revolutionem auctam 
parte gFA , et aliam minutam parte eadem est dupla partis 
gFA , et quadrupla eius semissis gF. 

153 Quod si sectoris positiones iisdem diebus fuerint con¬ 
trariae , eadem tamen obtinet ratiocinatio-j nam quo inter¬ 
vallo minuitur tempus, dum sector ab occasu corvettitur ad 
ortum, eodem augetur, dum ab ortu convertitur ad occasum. 

254 Sed veniamus tandem ad errorem considerandum lon¬ 
ge graviorem, in quem suspicatur Bougherius Astronomos in¬ 
cidisse ante se plerosque, nominatim Picartumj etenim putat 
ipsos unius rei fuisse sollicitos , videlicet, ut, telescopio quo- 
quomodo declinante a plano sectoris, fixam assequerentur in 
meridiano. Itaque si radius sectoris (fig. XXXI) sit OM, a 
quo axis telescopii TO declinet angulo MOT , ut hic axis ap- 

pellat ad fixam F ia meridiano , atque interea filum penduli 
Ou pergat radere in u limhum LB , debebit radius MO di¬ 
moveri a plano meridiani angulo TOM aequali angulo eius 
declinationis i atque interea TM sinus eius declinationis mane¬ 
bit rectus lineae tangentium LB * adeoque pro hypothenusa 
uT, quae esset tangens vera, capietur cathetus «M; particula 
autem MR, qua cathetus aM in triangulo acutissimo MuT 
deficit ab hypothenusa, est tertia in proportione continua 
post ipsam tangentem u T, et TM sinum anguli declinationis. 
Itaque error, qui ab ea particula exponitur, sequitur rationem 
duplicatam directam sinus anguli declinationis axis telescopii > 
et simplam, sed inversam duplae tangentis distantiae a verti¬ 
ce. Etenim si puncta M, T per centrum sphaerae O tradu¬ 
cantur ad superficiem ipsius in m , et F j tangens FU distan¬ 
tiae a vertice respondebit tangenti uT , tangenti «M respon¬ 
debit alia U m atque errori MR respondebit error mr. 

255 Atque hic error mr alio est longe gravior (conferan¬ 
tur simul fig. XXX, et XXXI) de quo ante dicebam y nam 
mr error ultimus totus est sinus versus, anguli FUr habens pro 
sinu recto F m sinum anguli declinationis telescopii > at fi ele¬ 
mentum in errore illo F 'f est sinus versus anguli fOg haben¬ 
tis pro sinu recto ig aequalem Fm aequalem sinui declinatio¬ 
nis. Atqui sinus versi tabulares, qui habent sinum rectum in 
recta eadem, vel aequali, sunt inverse uti radii circulorum , 
ad quos ii sinus recti pertinent y igitur uti UF ad OF, ita 
fi ad mr. Quare mr est directe uti radius OF , iterum dire¬ 
cte uti/i, inverse uti UF tangens distantiae fixae a vertice j 
sed F/ erat directe uti radius OF , iterum directe uti fi , in- 

verse autem uti FD tangens distantiae fixae a polo (24^9)* 
itaque reliqua est analogia F f ad mr, uti tangens distandae fi¬ 
xae a vertice ad tangentem distantiae fixae a polo. 

256 Sed esto demum recte positus axis telescopii; esto is 
parallelus radio sectoris, seu rectae, quae a puncto suspen¬ 
sionis penduli est normalis lineae tangentium in ipso earum 
initio ; atque tum peccari jam unice poterit in positione pla¬ 
ni sectoris, sed dupliciter; primo si limbus maneat parallelus 
meridianae , sed radius sectoris ab illa declinet ; deinde si 
limbus declinet a meridiana. 

257 Primus autem error facile evitabitur, certissimeque 
ab observatore non negligentissimo ; nam quoniam limbus sup¬ 
ponitur meridianae parallelus, adeoque perspecta ponitur me¬ 
ridianae directio, satis erit, si id perficiatur, ut ibi limbus sit 
meridianae parallelus, ubi ipse a .filo penduli attingitur quam- 
proxime. Quod si in tanta erroris evitandi facilitate, is tamen 
ex incuria admittatur aliquis , non differet ab errore illo , in 
quo axis telescopii declinat a plano sectoris ; nam perinde 
est, sive sectorem, telescopio ab eo declinante, ponas in meri¬ 
diano, sive sectorem, cui axis telescopii sit parallelus, dimo¬ 
veas a meridiano. Una re erit adhuc periculosior hic error , 
quod penduli filum distabit a plano limbi ; ( ecquis enim adeo 
turpiter peccet, ut contra illud filum urgeat sectorem ? ) ita¬ 
que errori declinationis accedet periculum parallaxis. 

258 Denique, si telescopio ad sectorem recte posito, hunc 
inclines ad meridianum, tum in unum convenient errores duo. 
Nam quoniam sector angulo M^T (fg. XXXI ) declinabit a 
meridiano, loco hypothenusae Tu sumetur tangens in cathe- 

to M u y qui error admittitur, cum telescopium declinans a se¬ 
ctore adducitur ad meridianum, atque ea re minuetur tangens 
distantiae a vertice interea vero etiam, quoniam telescopium 
sectori parallelum declinabit a meridiano, fixam assequetur 
extra meridianum in g , vel in h ( fig, XXX ) , adeoque loco 
cotangentis Df sumetur cotangens DF, atque adeo ob hanc 
caussam augebitur tangens distantiae a vertice, 

159 Atque posteaquam hac nos diligentia, perspicuitateque, 
quantam non video adhuc allatam ab aliis, errores, qui in 
praestitutum sectorem possent cadere, exegeramus singulos ad 
certam, definitamque aestimationem} tum vero ne eius qui¬ 
dem nos calculi piguit, ex quo cognosceremus , quantus esse 
deberet error eorum quivis , quo in capiendos fixarum angu¬ 
los errorem inferret secundi unius. Ita enim instructissimi a 
scientia, visi demum sumus posse nos ad opus ipsum accedere 
quam rectissime conficiendum. 

ARTICULUS III. 

Sectoris structura • 


i 6 oJ 3 uplex ferrea norma ABHI {fig. XXXII tab, II) un¬ 
cinata in AXY, instructa telescopio QR, suspensura penduli 
A, lamina inter fixas CD, EF pro tangentibus congruenter 
mobili, est compages sectoris, cuius geometrica lineamenta 
primo describebamus, deinde errores consectabamur , quibus, 
positis iis lineamentis, potest is esse obnoxius $ nunc vero 
structuram corpoream decet nos enarrare. 

161 

161 Lamina AB est lata lin . 25 , crassa lin. 5 ; crassitie fer- 
me eadem est lamina ferrea HI, sed habet in longitudine to¬ 
ta lineas 366, et in altitudine lineas 36. 

161 Lamina ferrea HI primo faciem totam , quae est in pro¬ 
spectu, convestitam habet lamina ex aurichalco lineam crassa; 
haec candens candenti ferro adhaesit stamno affuso; mox do¬ 
lata est ad accuratam planitiem, atque ad nitorem expolita. 

263 Deinde huic amplae, sed tenuiori ex aurichalco la¬ 
minae duae CD , EF aeque longae cohaerent, sed arctiores, 
crassioresque omnia aequales. Crassitiem habent ad lineas tres 
cum semisse, atque exterius altae sunt lineas septem, et am¬ 
plius; interius vero juxta longitudinem sunt excisae ad nor¬ 
mam semel , atque iterum ita congruenter ad excipiendos re¬ 
ctos juxta longitudinem angulos prominentes a lateribus lami¬ 
nae intermediae, ut ne tum quidem, cum haec excurrit a 
motu cochleae , distinctas videas laminas tres , nisi quatenus 
haec prodit limite suo uno, alio vero intrat quam aequa¬ 
bilissime. 

264 Principio lamina haec mobilis divisa est bifariam ve¬ 
stigio rectae lineae ; deinde vestigium hoc distinctum est in 
intervalla aequalia punctis exilibus, sed altis, atque rotundis; 
videlicet recta illa linea signata est potius, quam ducta, ne 
eam laederet punctorum rotunditatem. A puncto laminae medio, 
intervallo pedis hinc inde unius, puncta huiusmodi contingunt 
numero centum. Punctum idem laminae medium distat pedes 
9, et lineae partes o, 22 a puncto suspensionis penduli; quae 
est radii longitudo. Penduli suspensuram facit solida ex auri¬ 
chalco massa A, acus per exstantem in ima eius parte cylin- 

R 

drum cuspidem recta immittit suum in altum, sed tenue fora- 
minulum insculptum in basi massae eiusdem quae basis fa¬ 
cie sua plana assurgit quamproxime ad planum limbi. Qua 
parte foraminulum attingit acus, ibi a torno extenuata ipsa 
est in rotundam levissimam cavitatem, quo advolvendo ar¬ 
genteo filo resistat quam minimum , quemadmodum dixi de 
suspensura penduli in quadrante. 

265 Ad motum explicandum laminae in limbo interme¬ 
diae , quem motum interest plurimi et esse aequabilem , et 
tribui in particulas aequales, et quam minimas, limbum ipsum 
exhibeo in fig. XXXIII seiunctum a sectore reliquo , et situ 
inverso. Ita enim primo oblongum foramen cernitur, quo ex¬ 
cisa est lamina ferrea j deinde matrix videtur, quae ampla 
sua basi laminae mobili affigitur a tergo; apparet et cochlea, 
quae extremis suis partibus circuit quam aptissime in locula¬ 
mentis annexis laminae ferreae, atque ab his continetur, ne 
aut progredi ipsa ullomodo possit, aut regredi. Itaque dum 
observator dextera volvit capitulum G, cochlea pergens ipsi 
sibi congruere tota matricem , adeoque et nexam laminam il¬ 
lam intermediam defert secum motu omnino aequabili sed 
interea a rotatione capituli circuit etiam annexus ex aurichal¬ 
co discus, qui peripheriam habet distinctam in partes cen¬ 
tum ; has numerat inflexus a limbo index . Quare progressio 
laminae mobilis per intervallum aequale crassitiei unius in 
cochlea helicis tribuitur in partes centum; profecto in sectore 
hoc nostro intervallo punctorum uni partes contingunt quin¬ 
gentae. 



— 




Sectoris structura. 13 i 

266 Ad telescopium quod attinet, lentem ad objecta, 
quae est telescopii pars una princeps, continent tubi Q, MN 

XXXII)', tubus vero OP continet filamicrometri, par¬ 
tem principem alteram. Duo solidissimi ex aurichalco anuli 
M , N, iique duplices singuli, atque amplis basibus suis ad- 
fixi a tergo laminae ferreae AB excipiunt tubos pro lente 
prope summam partem AB 3 duo alii anuli similes O , P an¬ 
nexi similiter regulae AB prope parrem ipsius imam deferunt 
tubos pro micrometro 3 istorum anulorum unus P videtur in 
fig. XXXIII. 

267 Cum interiore capacitate tubi illius, quem compre¬ 
hendunt anuli M, N congruit parte sua inferiore tubus Q, ut 
rotari hic in illo possit, non trepidare 3 interea ipse hiC tu-* 
bus Q parte sua summa, quae est amplior, excipit tubum 
alium cum lente , atque hunc minore diametro, et sulcatum 
in peripheria , ut a cochleis tribus subeuntibus per tubum ca¬ 
paciorem urgeri ille queat quoquoversus , et contineri ubili¬ 
bet , ubi scilicet ex certa praeceptione urgendo , rotando tu¬ 
bum minorem cum lente, linea fiduciae sit recte constituta. 

268 Tubus OP habet interius firmissime annexum tubum 
alium, ut axes amborum congruant 3 sed inter tubum interio¬ 
rem, atque exteriorem intervallum est reliquum, quantum est 
necessarium, ut tubus R, in quo est lens ocularia, ab eo 
intervallo excipiatur, congruatque cum tubo exteriore, quin 
attingat interiorem . Etenim ostio interioris , quod exhibetur 
in fig. XXXIV annexa sunt fila micrometri. 

269 Totum inter breviores tubos MN , OP intervallum 
longo tubo opacatur interjecto, qui extremis partibus suis li- 



H 2, Adminicula sectoris . 

bere in illos subit, ne dum is, qui est etiam ex aurichalco 
totus, vehementius commovetur a calore, regulam ferream 
distrahat; atque adeo etiam, cum observationes instituuntur, 
omnes praeter unum laxantur anuli, quibus hic quoque lon¬ 
gior tubus annectitur regulae ferreae AB. 

ARTICULUS IV. 

Adminicula sectoris. 

i7oHactenus de partibus sectoris, nunc quambrcvissime di¬ 
co de adminiculis, quorum primum est suspensura sectoris 
eiusdem. Ferreus vectis ab cum mutulo c muro alte infixus 
habet insculptam cavitatem conicam ampliorem in centro ca¬ 
pitis sui b , quod est ex chalybe; atque solidissimus cylindrus 
ipse etiam ex chalybe traiectus per summam, crassioremque 
partem Y unci AXY , atque ibi districtus superne a matrice, 
insidet cavitati illi conico suo cuspide. 

271 Haec suspensura usitatis visa est mihi praestare, in 
quibus summa in sectore rotundata pars circuit intra anulum 
mutuli; in quo adeo anulo dum convertitur sector, elevari 
is debet ad evitandam frictionem, atque haec nihilominus 
subsequitur semper aliqua , dum sector, qui a conversione 
anulo jam insederit, componitur accuratius cum meridiano . 
Contra sectorem nostrum nos digito convertimus obtemperan¬ 
tem quam minimae vi. Id unum cavendum in hoc suspensu¬ 
rae modo, ut mutuli abc , cavitatis b , et teiescopii QR loca 

ira componantur, ne ostium telescopii occupetur a mutuli 
capite, sive ad ortum sector ponatur, sive convertatur ad 
occasum. 

271 Jam vero ad sectorem ponendum in meridiano facit 
aptissimum adminiculum aliud, lamina scilicet Jg. Haec secun¬ 
dum imam partem limbi sectoris exstat a muro pedes tres; et, 
ne retrorsum flectatur, latitudinem habet in horizonte ad li¬ 
neas triginta sex ; ne vero inclinetur deorsum , crassa est li¬ 
neas septem ; praeterea sustentatur a virga ferrea gh fornici 
infixa. 

273 Bini aurem cursores £, e, binae forcipulae </, d , et 
binae ansae H , I proxime inserviunt sectori ponendo, conti- 
nendoque in plano meridiani; cochleae traiicientes per ex¬ 
stantia latera cursorum <?, e capitibus suis eburneis urgent an- 
trorsum limbum , qui adeo etiam in ima aversae faciei parte 
convestitur lamina ex aurichalco levissima. Duo funiculi alli¬ 
gati ansis duabus H, I, atque advoluti trochleis, quae pro¬ 
minent a duabus forcipulis d 9 d 9 suntque in iis circumqua¬ 
que volubiles, duo illi, inquam, funiculi gravati a plumbeis mas¬ 
sis limbum eundem trahunt retrorsum. Quare motu cochlearum 
sector adducitur ad planum meridiani; continetur autem in eo 
plano a ponderibus. Cursores gemini e, e, itemque forcipulae 
d 9 d , appressis inferius ad laminam fg cochleis, ubicumque li¬ 
buerit , cohibentur. 

274 Interea vero ad sectorem obliquandum in meridiano 
usuvenit cochlea rs axe recto, diametro aequali, spiris te¬ 
nuibus, aequabilibus, et aptissime congruentibus cum matri¬ 
ce, quae inest in cursore <7. Hic autem cursor <7 defertur a 

cursore alio op. Qui, ubi est necesse, extrahitur a lamina , 
tum inversus truditur usque in f ad sectorem obliquandum in 
plagam contrariam, quod facit cochlea rs poiitissimo suo ca¬ 
pite urgens politissimam in limbi latere laminam. Haec autem 
duorum cursorum q , et op compages est omnino affabre ela¬ 
borata, ut ubi semel cursor quisque suo adfixus est loco, ni¬ 
hil omnino metuendum sit a trepidatione, quae turbare pos¬ 
sit distantiam fixae observandam. 

275 Verum ipsa haec sectoris in meridiano positio, atque 
progressio ductam supponit lineam meridianam, ad quam exi¬ 
gatur planum illius. Hinc in illa ipsa cella, in qua sectorem 
locavimus, semper primo loco meridianam definivimus , et 
quam diligentissime, uti dixi, expendimus; mox ansas defixi¬ 
mus in oppositis cellae parietibus longo, acutoque dorso, ut 
fila serica tensa inter geminas in earum dorso incisuras et es¬ 
sent parallela meridianae , et limbum sectoris raderent plano 
eius ad verticem constituto. Quanto molestior erat earum in¬ 
cisurarum definitio, tanto fuimus in iis constituendis , expen- 
dendisque accuratiores. Nolebamus enim, poeniteret deinde nos 
nostrae in hac re negligentiae, qui tot alios sustinebamus pro 
optimo rei eventu labores. Hinc quoties fixa erat observanda, 
sectore ad fixam jam proxime obliquato,.planum limbi exige¬ 
bamus semper ad filum sericum tractum a pondusculis in inci¬ 
suris illis tenuissimis. 

276 Haec de positione sectoris; nunc verbum dicam de 
adminiculo, quod pendulo inservit librando in stagnante. Cur¬ 
sor i exporrigit ultra vectem fg laminas suas binas superio¬ 
rem , et inferiorem; hae, qua exstant parte, habent excisa 

foramina aptissima, ut in iis lamina Im moveri susdeque pos- 
sit; figitur autem haec lamina in debita altitudine a cochlea 
appressa a tergo cursori i. Ipsa lamina Im ima ampliore sui par¬ 
te inflexa est ad normam , atque exstante cochleae capitulo 
excipit laminam mn perforatam in longitudine, et desinentem 
in anulum. Ita enim lamina mn circuire potest, contrahi, aut 
produci, et motu laminae ml efferri, deprimi potest ad scy¬ 
phum ibi sustentandum, ubi inclinatio sectoris postulet, et pen¬ 
duli directio , atque longitudo; cui etiam rei inservit motus 
cursoris i . 

277 Neque hic mittenda exilis lucerna ellychnio exilissi¬ 
mo , quae inter observandum tenui luce perfundit fila argen¬ 
tea in foco telescopii ; ipsa defertur a tenui lamina, quae , 
uti cernere est in schemate, exstat a laxo anulo ambiente 
supra R tubum lentis oculariae; atque in hoc tubo con¬ 
tra lucernam fenestella adest oblique excisa obducta charta 
cerata. 

278 Denique de brachio aliquid innuam, quo microsco- 
pium contra lineam tangentium defertur ad locum penduli de¬ 
finiendum post quamque fixae observationem. Illud humero 
veluti suo laminae fg annectitur in /, vel in g pro diversa 
sectoris positione ; est vero multipliciter geniculatum, et sua 
quodammodo manu lamellam gerit cum microscopio. Huic 
lamellae, qua parte jacet in horizonte, insidet tenuis longior 
lucerna parallela limbo sectoris; gracilescit lucerna juxta al¬ 
titudinem suam in loco ellychnii; subit enim lucernam sub 
ellychnio microscopium limbo rectum. Lamella vero illa 

eadem, quae et impositam lucernam, et microscopium trans¬ 
versum defert, alte sursum reflectitur lateribus suis antrorsum 
retrorsum ad arcendam lucem ab oculo observatoris $ anterio¬ 
re latere pertusa est ad illuminandam lineam tangentium hinc 
inde prope filum penduli j quo vero lux affundatur satis vivi¬ 
da , duo latera lamellae sunt interius charta alba convestitae. 

ARTICULUS V. 

Examen sectoris • 

279 I. Sectore directo ad verticem ut filum penduli transiret 
per initium tangentium, vidimus dispesci ab ipso puncta in 
massis ex aurichalco, quas , ceu fecerat Boscovichius , adfixi- 
mus laminae AB ad intervalla pedum singulorum j earum mas¬ 
sarum una videtur in L. 

280 II. Sectore obliquato ad angulum maximum, ut pen¬ 
duli filum lamberet extrema in linea tangentium puncta ; tum 
filo ipso tenso, affixoque , ut a puncto suspensionis traiiceret 
per punctum , quod est initium graduum , vidimus dispescere 
ipsum adhuc puncta ea in massis, dum ne filum penduli obli¬ 
que aspiceretur j minimula enim fili a massarum superficie di¬ 
stantia afferebat parallaxim. Itaque conclusimus puncta ea 
omnia esse in eadem recta, et sectorem prorsus non inflecti 
a positione obliqua. 

281 III. Circino micrometrico cepimus distantiam eius pun¬ 
cti , cui insidet acus suspendens pendulum a puncto, quod 

est 

est initium tangentium, atque ipsam vidimus esse pedes 9 , 
et 22 lineae partes centesimas. 

282 IV Contulimus distantias puncti , quod est initium 
tangentium, a punctis hinc inde in eadem linea extremis 3 at¬ 
que invenimus prorsus aequales. 

283 V Contulimus distantias extremorum horum puncto¬ 
rum a puncto L insculpto in massa ex aurichalco prima; mox 
etiam a punctis insculptis in massa altera , tertia, etc. j atque di¬ 
stantias has quasque geminas invenimus aequales j adeoque 
cognovimus lineam a puncto suspensionis ad initium tangen¬ 
tium esse rectam' lineae tangentium $ haec enim erat in quo¬ 
que experimento basis trianguli aequicruris bisecta a linea 
producta a vertice. 

284 VI Venimus deinde ad consideranda intervalla puncto¬ 
rum in linea tangentium, quod ut commodissime exsequere¬ 
mur , rectissimeque, sectorem trabe excepimus, in qua figi 
solet, cum asportatur. Longitudine sua haec trabs exaequat 
longitudinem regulae AB ad modicam usque a limbo distan¬ 
tiam , estque cavata in longitudine tota ad mensuram regulae 
ipsius j praeterea cavitates habet peculiares, quibuscum con¬ 
gruunt massae singulae, quae prominent in facie AB j atque 
regulae AB ita congruenter insidenti pessuli obduntur a ter¬ 
go , ut cum trabe lamina ipsa, adeoque et sector totus co¬ 
haereat quam firmissime. 

285 Sectorem ita adfixum trabi deposuimus, atque trabem 
exstantem suffulsimus utrinque scamnis, ut limbum contemplari 
possemus quam commodissime jacentem in horizonte, et per¬ 
fusum copiosa luce illabente a proxima fenestra. Tum cry- 

S 

stallos cum lineis', et microscopium adplicuimus. Oblonga, et 
recta e plumbo massa laminae limbi basi incumbens sua, qua 
parte illa deprimitur infra laminam CD, deferebat crystallum 
forcipulis nexam quam aptissime, ut facie sua inferiore attin¬ 
geret semper lineam tangentium, atque una, vel plures te¬ 
nuissimae rectae ductae in ea facie secarent semper ad nor¬ 
mam lineam tangentium eamdem. Similiter tubum microscopii 
ita adplicuimus, ut lineae tangentium semper recta immineret 
axe suo; nam deferens brachiolum obliquabatur ad eam li¬ 
neam a massa plumbea quadra , qua laminae depressiori HI 
incumbebat, et latere suo latus premebat semper laminae ela¬ 
tioris EF. 

2 86 Itaque in hac apparatus opportunitate plane singula¬ 
ri facile nobis fuit micrometri vitia, siqua subessent, .ex¬ 
plorare , quae essent, et quanta; tum ea, quae ad cochleam 
totam , tum ea, quae ad partes ipsius diversas, imo et ad 
singulos helices, et ad helicum partes pertinerent. Iis vero 
jam perspectis, et cognita proportione partium cochleae alia¬ 
rum ad alias, et ad cochleam totam , primo ex ipsa tota, 
mox ex data parte ipsius, quam absolutissimam deprehende¬ 
ramus , punctorum singulorum intervalla, et magnitudines de¬ 
finivimus , easque emendatas singulas a perspectis suis diffe¬ 
rentiis ( neque vero differentiae hae assurgebant ultra micro¬ 
metri particulas perpaucas) diligenter contulimus inter sese , 
atque vidimus perbelle convenire. Quare cognitis tangentibus 
ad puncta singula, restabat, ut in observatione fixarum ea¬ 
rum ad filum penduli complementa micrometro explorarentur. 

Ea autem in re cochlea usi non sumus, nisi in helicibus 
quinque. Quod dum explico , totam observationis rationem de¬ 
cet me hic pure narrare , dilucideque. 

187 I Pro observatione quaque laminam tangentium ad¬ 
ducebamus , ut limites eius convenirent cum limitibus lami¬ 
narum CD, EF, adeoque index inesset in ipso partium mi- 
crometri initio. II Tum sectorem ad fixam observandam in¬ 
clinabamus angulo jam proxime cognito. III Deinde ex lignea 
scala filum penduli totum convexa lente considerabamus, num 
impediretur a pulvisculis, ab araneis, ab exstante re aliqua 
et ibi ipsum praesertim per appositum microscopium observa¬ 
bamus , ubi prope limbum transibat, atque satagebamus, ut 
hunc illud non tangeret quidem, sed quamproxime stringeret. 
IV Mox ipsam hanc penduli ad limbum positionem compone¬ 
bamus etiam cum positione limbi in meridiano, diducto, uti 
dixi, tenuissimo serico filo ad incisuras in ansis. V. Cum tem¬ 
pus observationis imminebat, resupini in culcita bulbum oculi 
immittebamus in congruens cavum, quo finitur tubus R lentis 
oculariae. Huic fini inclinata in solo tabula, cui culcita in¬ 
sternebatur , efferri poterat a cochleis, ut , capite accumbente 
in culcita, oculus ad illud tubi cavum elevaretur. VI Atque 
quamprimum stella telescopium ingrediebatur, manum expor¬ 
rigebamus ad caput r cochleae rs , atque brevi momento stel¬ 
lam adducebamus ad filum micrometri eamque observationem 
habebamus pro exacta, in qua species stellae ad filum semel 
adducta ab eo deinceps non discederet , neque nutaret hinc 
inde dimoto oculo in latera; quamquam cavum illud, quo 
oculus excipiebatur, et foramine pertundebatur angusto, et 

oculum stringebat undique, ut hic distrahi vix posset. VII 
Neque hic artificium silebo, quo lucem erraticam defendimus 
a fixarum speciebus, eam nempe , quae ob inaequabilem in 
rotunda lente refractionem coma ipsas auget, et vero etiam 
cauda protensa ad aversam a centro lentis plagam. Tubos ni¬ 
gerrimos apponebamus summo tubo Q chartaceos cum dia¬ 
phragmatis eo arctioribus, quo vividior erat lux observandae 
fixae ; ea re vividissimae etiam stellae speciem, cuiusmodi est 
capella, ita perstringebamus, ut vix exstaret ex filo. 

288 VIII Itaque observato his cautionibus transitu fixae, 
veniebamus ad locum penduli definiendum , nempe intuentes 
attentissime per microscopium conversione cochleae lenta, con- 
tinuataque , punctum in linea tangentium proximum adduceba¬ 
mus ad filum, ut ipsum attingeret j tum vero, considerato 
iterum pendulo, num esset omnino liberum ab impedimento 
omni, et num vere quiesceret, partes micrometri scribebamus, 
distantiam nempe fili;a puncto dato. Atque hinc, quoniam 
cognoscebamus quanta esset fili, et puncti crassities, et etiam 
in eo puncto centri distantia ab initio tangentium, perspectam 
habebamus tangentem totam datae fixae ex ea observatione 
contingentem. Verum, notatis iis partibus micrometri pro ap¬ 
pulsu puncti ad filum, pergebamus adhuc movere cochleam 
minimulo intervallo, quo erat necesse, ut punctum a filo bi- 
secareturj atque has etiam partes adjungebamus, quo ex ipsa 
etiam observatione haberemus distantiam totam, quam cum 
eruenda ex ea summa conferremus. 

289 Jam vero, quando de observationibus coepi hic di¬ 
cere , experimentum narrabo, quo iterum, atque iterum facti 

sumus certiores sectorem nullomodo flecti ab aliqua sua ad fi¬ 
xas positione. Fixam delegimus, cuius distantia a vertice tan¬ 
gentem postularet in limbo maximam. Ad ipsam sectorem in¬ 
clinavimus, tum funem alligavimus regulae AB circa medium, 
atque adduximus ad trochleam infixam parieti j mox funi ad¬ 
voluto nexuimus lancem, et injecimus pondera, quanta, dimo¬ 
ta cochlea jr, sectorem sustentarent, non moverent. Denique 
ingressam in telescopium fixam rite adduximus ad filum meri¬ 
diano normale motu cochleae rs. Atque tum Canonica lan¬ 
cem cum ponderibus mox sustentabat, mox blande depone¬ 
bat , neque tamen fixa nutabat. Itaque , quando pondera ea 
erant magnitudine, ut ipsa sola sectorem sustentarent, cum 
deponebantur, debebant inflexionem sectoris abolere , imo et 
aliam gignere in partem contrariam, si quam ipse subiisset a 
pondere suo, cum pondera illa elevabantur. Atqui stella filo 
semper inhaerebat j itaque nec ulla in hoc experimento in¬ 
flexio oboriebatur, et mulco adeo minus inflexio fuit perti¬ 
mescenda in observationibus nostris fixarum, ad quas sector 
tanto minus obliquabatur. 

290 Ceterum ab observationibus, ad quas inter expen¬ 
denda ea, quae pertinent ad plahum sectoris, quasi incogi- 
tanter sum digressus, decet me hic ad structuram telescopii 
redire, atque ad rectam ipsius positionem, quibus etiam a re¬ 
bus plurimum pendet observationum perfectio. Profecto de 
firmitate singularium tuborum MN , OP nihil attinet addere ; 
positionem autem is ipse curaverat industrius homo, et perspi¬ 
cax Jacobus Chiapella, qui sectorem totum nobis confecit. Is, 
quamquam instituto Sacerdos inter eos accenseatur, qui sunt 

Regi a sacrificio, assuetus tamen ab adolescentia subsecivas 
horas impendere in difficillimis, delicacissimisque instrumentis 
conficiendis, omnes praeterea habebat in aedibus ipsis suis 
opportunitates necessarias ad sectorem expendendum; nam du- 
dum antea meridianam duxerat diligentissime, et horologium 
habebat ad secunda, quae duae praesertim res, eaedemque 
ferme unice poterant usuvenire. Itaque fornice pertuso, aper- 
toque tecto sectorem jam instructum extraneis adminiculis 
omnibus suspendit, dum perficiebat, quasi ad instituendas ob¬ 
servationes. Tum primo loco providit, ut pendulo transeunte 
per initium tangentium, axes duorum tuborum MN, OP con¬ 
sentirent in unam rectam filo penduli parallelam * mox defi¬ 
nivit , quanta esse deberet lentis ad objecta distantia a centro 
micrometri, ut, nutante hinc inde oculo, species fixae micro- 
metro inhaereret * intereaque, ad planum etiam meridiani com¬ 
posito sectore, constituit filorum micrometri in eo plano po¬ 
sitionem huiusmodi, ut filum unum esset rectum plano secto¬ 
ris, atque adeo aliud, sectore recte posito, inesset in meridia¬ 
no. Judicabat autem de re ex fixis, quae per filum illud pri¬ 
mum constanter progrederentur. 

291 Atque haec omnia dum nos etiam invisebamus sin¬ 
gula , venimus demum ad examinandam lineam fiduciae. Qua 
in re cum plurimum haesissent Astronomi alii, videtur excel- 
luisse Boscovichius, qui, uti paullo ante memorabam, ex dif¬ 
ferentiis temporum, quibus fixa eadem appellit ad sectorem 
bis conversum, magnitudinem eruit declinationis lineae illius 
ab initio tangentium in plano sectoris* sed viam nos videmur 
ingressi, qua non una solum erroris pars cognosceretur, sed 

omnis qualiscumque esset error inspiceretur, et vere etiam 
aboleretur. Haec praesertim caussa sectorem prae quadrante 
difficilem, et quasi contumacem facit in constituenda linea 
fiduciae, quod non in illo, quemadmodum in isto , linea fidu¬ 
cia exigi possit ad pendulum. Deberet enim in illo esse pa¬ 
rallela filo penduli transeunti per initium tangentium j atqui 
in vertice , ad quem tum spectat sector , objectum deest, a 
cujus intuitu judicium feratur de positione lineae fiduciae. Ita¬ 
que nos id effecimus, ut objectum ad verticem adduceremus. 

292 Speculum metallicum conquisivimus, quod speciem 
rectae lineae rectam undique referret. Tum in apertura tecti 
locavimus telescopio concentricum anulum ferreum, in quo 
circumferri poterant ferrea brachia duo speculum sustentantia 
juxta centrum gravitatis. Atque sectore ad verticem quam di¬ 
ligentissime composito , Chiapella ascendit tectum , ut specu¬ 
lum circumferret in anulo pro meo nutu, ego vero resupinus 
intuens in teiescopium fila speculi moderabar, gemina, quae 
supra , et gemina alia duo, quae infra brachia speculo alli¬ 
gaveramus , donec objecti alicuius distincti species microme- 
trum aequabiliter occuparet, et certo aliquo puncto suo ap¬ 
pelleret ad centrum micrometri. Id ubi eramus assecuti, tum 
Chiapella thecam cum lente rotabat coercitam a cochleis il¬ 
lis tribus, quae a tubo exteriore sulcum invadunt cavatum 
in eius thecae peripheria . Hac via primo loco lineam fidu¬ 
ciae adducebamus ad filum meridiani, quemadmodum in qua¬ 
drante adduxeramus ad filum verticis; tum laxata pedetentim 
cochlea una, urgebantur aliae duae, quoad oportere provi- 

debamus, ut linea fiduciae veniret ad centrum micrometri.' 
Igitur multiplici tentamine id denique obtinuimus , ut a 
rotatione thecae objectorum species vix trepidarent. Atque 
hunc modum recte componendi lineam fiduciae hac etiam de 
causa praestantem arbitror, si necessaria diligentia interpo¬ 
natur , quod una malis medeatur duobus, errori nempe in 
forma lentis, qui semper est aliquis, atque errori etiam al¬ 
teri , si quis sit admissus, in positione tuborum telescopii. 

Sectore ad Ortum converso . 


198 

Aug 

6 

9 

16 

Distantia observ. 

, r, 

o°. 37 - 0.49. 
0. 37. 0,49. 
0. 37- 0 » 49 - 

Praec. ad z 
s, P t. 

— O , I Z. 

— O , II. 

— 0,08. 

Aberratio 1 

— s"> g 7 - 

— 6,07. 

— 6 , 51. | 

Nutatio 

-f- 6’’y 10. 

-f- 6,1 1. 
+ 6, 16. 

Distantia reducta. 

o°. 37'. 1"» 3 5 
0. 37. 1, 18. 

0. 37. 0, 81 




Refractio 

■+■ 0 » &S- 



Distantia media 


o. 37. 


ad 1 sepremb. 176* distantia ex mediis media 


o. 37. 38 , iz. 


ARTICULUS II. 
Observationes fixarum MoNTeregali. 




761 ct ( 

Zigni ad 

Boream. 




2 99 

Sept. 

Distantia observ. 

Sectore ad Ortum c 

Praec. ad 2 I Aberratio 

onverso. 

Nutatio 

Distantia reducta. 

1 

O a . 4 . 8 . 86 . 

sept. 

— 0 ", 00 . 

— iT, 88 . 

-t- 8 ", 05 . 

o\ 

4 * 

5 % ix. 

3 

5 

6 

0 . 4 - 8 , 86 . 

“o, 03 . 

— 11 , 08 . 

-+■ 8 , 05 . 

O. 

4 ’ 

4 , 88 . 

0 . 4 . 9 j 77 - 

— O , 09 , 

— ii, 48 . 

-f- 8 , 05 . 

O. 

4 - 

5 » 33 - 

0 . 4 . 9 > 77 * 

— O , 13 . 

- 11 , 68 . 

4 - 8 , oj. 

O. 

4 - 

5 » ° 9 * 

8 

0 . 4 . 9 » 77 * 

— 0 , 10 . 

— 13 , 08 . 

■4- 8 , 05 . 

O. 

4 - 

4 , 61 . 

1 5 

0 . 4 . 10 , 68 . 

- 0 , 44 . 

1 - i 4 > 45 - 

-+- 8 , 05 . 

0 . 

4 - 

3 » 




Refractio ■+• 0 , 08 . 

.. - 


___ 


distantia media 


o. 4. 






Sectore ad Occasum converso . 











1 49 


eam. 


Distantia redicta. 

0°. |i'. 14» 53- 
o. 3*- *4> 53- 
o. 31. »4, Si - 
o. 31. i 4 , 52. 
o. 31. 14, 49. 
o. 31. 14, 43. 
o. 31. 14, 4 *. 


o. 31. i 4a 49. 


o*. 28*. j8\ 41. 

o. 28. 58 , 40. 

o. 28. 57 > 5 °* 

o. *8. 58 , 29. 


o. 28. 58 , 15, 
o. 30. 6 , 32. 





ARTICULUS III. 

Observationes fixarum Taurini . 


jyo 


1763 et Cigni ad Austrum. 


Sectore ad occasum converso. 


305 





Nov. 

Distantia observ. 

Praec. ad 2 

Abcttatio. 

Nutatio 

Distantia redacta. 



sept. 




IX 

o°. 37. 50,2;. 

-*■ 14"» 84. 

■+* 1 6% 80. 

—7’, 68. 

o°. 38’. 14", 87. 

•14 

0. 37. 50 , 23. 

* 4 > 

-»-16,52. 

-7,68. 

O. 38. 14,65. 

l8 

0. 37. 50,25. 

15 *° 3 - 

■+• 1$ , 96. 

-7 »68. 

O. 38. 14 , 22. 


0. 37. 51 , 62. 

-1- 15, 06. 

-+- 15 , 82. 

— 7 » 68 . 

c. 38. 15,48. 

20 

0. 37. 51 ,62. 

l 5 » ° 9 * 

15,68. 

- 7 ^ 3 . 

0. 38. 15,37. 

2 1 

0. 37. 51 , 61. 

-+- 15 , 12. 

•+■ l 5 » 54 * 

— 7*68. 

0. 38. 15, 26. 

11 

0. 37. 51, 61. 

1 5 » 1 f* 

-f- 15,40. 

— 7 » 68 . 

0. 39. 15,15. 




Refractio 

■+* 0,66. 



distantia media 0 . 38. 15 , 00. 


Sectore ad ortum converso. 

306 


Nov. 






2 3 

o°. 44% 51. 

15", 18. 

« 5 *» 22 - 

- 7", < 58 . 

o*. 37'. 7", 88. 

2 4 

0. 36. 44,51. 

■+■ *5 * 

-t- 15,04. 

— 7,68. 

o- 37 - 7 * 73 - 

2 5 

0. 36. 44» 5 1 - 

“f" 15 » 2 4 * 

+ 14,86. 

-7, < 58 . 

0. 37. 7, 58. 

26 

0. 36. 44,51.. 

1 f » 2 7 - 

■+■ 14,68. 

-7,68. 

°- 37 - 7 * 43 - 

2 7 

Dec. 

0. 36. 44,51. 

■+■ >5 » 3 °- 

■+• ‘ 4 . 5 °. 

— 7 > 68. 

0.37. 7,28. 

3 

0. 36. 45,88. 

■+■ >3 . 3 °- 

13 , 38. 

— 7 a 68. 

°* 37 * 7 * 79 - 

4 

0. 36. 45 , 88. 

+ > 3 . 53 - 

-»- 13 , 16 . 

- 7 * 68 . 

0. 37. 7,60. 

5 

I °* 36* 45, 88 . 

■+■ >3 . 3 <f- I 

H- l 2 ,94. I 

-7» 68. 

0. 37. 7,41. 

6 

1 0. 36. 45,88. 

■+• >3 . 39 - 1 

■+■ i 2 > 7 2 - 1 

- 7 * 68. 

0. 37. 7,22. 


Refractio o ,65. 


Distantia media e. 37. 7,53. 

ad 1 septemb. 1762 distantia ex mediis media o. 37. 41 a 27. 














51763 & Cigni Taurini ad Austrum. 

Sectore ad Occasum converso . 

Nov/ a>Uuntia ob9erv. JPraec. ad a Aberratio ..Hutatio Distantia reduc». I 

m o°. 50'. 44» 71 - + /'»88. -+-I $"> 77 * -8", 5 *. 0°. $ 1 . i» 4 °-f 
IZ o. 30. 44»7i* 9 »90. -+-15,60. —8,53. O. 31. 2 »15 

14 o. 30. 44 » 72 . -+- 9*94- - 4 -15 a 21 * -8,53. c. 31. 1 .gi.fl 

10 o. 30 • 4J , 63. -+- 10 , c8. -+- 14,08. -—8,53. o. 31. 2 » 81. j] 

11 o. 30. 45,63. 4-10,10. -^13,89. —8,53. o. 31. I»6j.l 

n o. 30. 4$ , 63. 4. 10,11. 4-13,70. —8 , j.3. o. 3 t» J * 48« J 





Refractio 

•+• 0 j 56. 

H 



distantia media 


O. 31. 4 , 92. j 

3 08 

Nov.l 

Sectore ad Ortum converso , 

1 l 1 1 

o°. 29 * 55 *> $&• 

*5 

o a . 19'. 4°"> 34 * 

■+■ 10", 19. 

■+■ 13", 01. 

-8, 53 - 

l 6 

0. 29. 4 ° » 34 * 

-+- 10,21. 

•+■ 12,78. 

-8,53- 

0. 29. J 5 » 35 - 

*7 

Dec 

0. 29. 4° > 34 * 

H- IO , 23. 

-+• 12, 55. 

-8,53. 

0. 29. 55 , »4* j 

4 

0. 29. 41,7 1 * 

-t- 10,41. 

•+■ 10,88. 

— 8, n- 

0. 29. 55 > 02. 

'li 

0. 29. 41, 7 X * 

' 10, 43 - 

+ io, 62. 

-8,53. 

0. 29. 54,78. 

0. 29. 41 , 7 *« 

10, 45 * 

10,36. 

-8,53. 

o- 29 - 54 > 54 * 




Refractio 

h-o, 55. 



distantia media o. 29. 5 5 , 06. 


ad i septemb. 1762 distaotia ex mediis m edia o. 30 28, 49 ^ 


















ARTICULUS IV. 


‘5 3 


Gradus ex arcu toto , et partibus . 

3 11 Andratis ad ventos crebros, vehementesque defendendos 
a sectore tabulas quatuor cum operculo affiximus fornici circa 
sectoris caput; in operculo autem patebat oblongum foramen, 
quod longitudine respondebat motui sectoris in meridiano, 
amplitudine intervallum aequabat, quod ab ostio telescopii 
ad occasum, vel ad ortum conversi poterat occupari; decur¬ 
tabat longitudinem huius foraminis tabella , quae in operculo 
juxta meridianum excurrebat foramine aeque alto , sed longi¬ 
tudine illa vix maiore, quam postulabat ostium telescopii. 
Supra hanc motu huius motui recto incedebat tabella alia fo¬ 
ramine rotundo vix superante sectoris ostium. Itaque harum 
tabellarum, sive cursorum in operculo positiones facile ita 
componebamus, ut caelum non pateret, nisi per foramen ae¬ 
quale ostio telescopii; atque haec faciebant ad ampliorem 
venti undam defendendam i ad motum autem venti, quoad 
poterat, omnem cohibendum , occluseramus etiam admodum 
diligenter rimas in porta, atque in fenestra omnino omnes. 

3 n Profecto haec, quae Andratis, eadem alibi, quam¬ 
quam minus necessaria, adhibuimus vento remedia; atque his 
cautionibus, aliisque, quas jam antea memoravi, cum agerem 
de sectore , fixarum distantias sumus assecuti consensione ter- 
me singulari. Quam etiam ad rem, ne quid dissimulem, dili¬ 
gentiam contulisse arbitror , qua ex praecedenti observatione 
sectorem ad sequentem parabamus. Nam, ubi semel fixam ob- 

V 



»54 Gradus ex arcu toto , 

servaveramus quam accuratissime, atque nihil habebamus, de 
quo in ea observatione ambigeremus, tum vero sequenti die 
sectorem pro observanda fixa eadem in positionem restitue¬ 
bamus omnino eamdem; videlicet lineam tangentium ope co¬ 
chleae (fig. XXXII tab. II) G eodem numero partium mi- 
crometri dimovebamus e loco suo, quo in priore illa obser¬ 
vatione dimoveramus, ut punctum proximum adduceremus ad 
pendulum j tum cochlea r sectorem inclinabamus, quoad erat 
necesse, ut pendulum, quemadmodum in priore observatione, 
ad punctum idem rediret. Itaque si, rebus omnibus jam simi¬ 
liter constitutis, fixa redibat similiter ad filum circuli in ver¬ 
tice primi , binae observationes confirmabant se mutuo \ sin 
minus, tantum observatio altera alteri invicem addebat, aut 
detrahebat, quanta erat semidifFerentia partium micrometri, 
quae diurnae fixae variationi non deberetur. Quod si haec se- 
midiiferentia obtingebat paullo maior ^ respuebantur ambae , 
nisi earum unam confirmassent sequentes observationes. 

313 His animadversis veniamus ad gradum constituendum 
qua ex arcu toto , qua ex partibus ipsius. 

314 Porro Andratis latitudo 
ex l Cycni 45 0 . 3 1'. i 9 ", ,3. 

ex « Cycni 45. 3.. ,8 , 53. >■ . . 3 

ex R Aurigae 45. 31. 17 , 19. J 

3 15 Monteregali 

ex S Cycni 44°. 13'. 33", 17. -j 

ex « Cycni 44. 13. 34 , 70. y . . 44*. 13'. jj" f 6 t. 

ex R Auiigae 44 . 1} . , 85. j 

M5 

3 1 6 Taurini 

ex $ Cycni 45% 4. 14", 10 * T 

ex * Cycni 45. 4. 13 ? 57 * > • • 45 °- V- 14", 03. 

ex /3 Aurigae 45. 4. 14 , 31. J 

317 Quare amplitudo arcus caelestis Taurinum inter, et 
Montemregalem 

ex S Cycni i°. 7'. 45", 86. ^ 

ex ct Cycni 1. 7. 43 , 8 5. >. . . i% 7. 44", 71. 

ex /3 Aurigae 1. 7* 44 > 44- 

318 Inter Andratas, et Taurinum 

ex & Cycni o°. 27'. 4'', 93. 

ex ot Cycni o. 27. 4 , 96. . i o°. 27'. 4'*, 29. 

ex /3 Aurigae o. 27. 2 , 98. J 


319 Taurinum inter, et Montemregalem 

ex & Cycni o°. 40'» 40"? 93*1 

ex a Cycni o. 40. 38 , 87. y , . o*. 40'. 40", 42, 

ex /3 Aurigae o. 40. 41 , 46. J 

320 Jam vero ad conferendum cum hoc caelesti arcu, et 

eius partibus arcum terrestrem, et partes eiusdem, restat, ut 
hic, qui a principio adductus fuerat ad vallum, deprimatur 
etiamnum , uti fieri assolet, ad superficiem maris. Profecto 
ex observationibus nostris, quae vix ab iis differunt, quas 
Clarissimus De-Luc habuit in solo Regiae huius urbis Acade- 


x 





* 5 ^ Gradus ex arcu toto , 

miae , vallum Taurinense libellam maris superat hexape- 

cJis 130, seu 00000397 radii telluris, quem ad vallum su¬ 


mimus 3 2 69251. 

311 Hinc arcus interceptus Taurinum inter, et 
Montemregalem 38734, 93. 

demta parte 00000397, seu .1, 54. 


exsistit.38733, 39. 


321 Arcus interceptus Taurinum 

inter, et Andratas.26154, 66. 

demta parte 00000397, idest ....... 1 , 04. 

reliquus est... . 261 53 , 62. 


323 Et summa arcus totius.64887, 01. 


324 Atque hic monendum arbitror, quamobrem arcum to¬ 
tum , et eius partes, eam praesertim, quae Taurino Mon¬ 
temregalem pertinet, hic iis adhuc aliquanto maiores consti¬ 
tuamus, quas principio postulanti Boscovichio, imo et urgen¬ 
ti ego tradideram in scheda, quae a Boscovichio est postmo** 
dum vulgata. Videlicet aliquo, neque ita magno post abso¬ 
lutam mensionem temporis intervallo instabat amicissime prae¬ 
clarus Geometra, ut gradum ederemus. Nos vero otium spe¬ 
rantes , quod exoptabamus, polliceri non verebamur 3 sed 
enim eam curarum vacuitatem , quae calculo subsecivis horis 
per partes jam absoluto diligentissime, uti decet, et assidua in 
una ea re cura expendendo fuisset necessaria, partim vide- 

bamus non concedi nobis, partim etiam , ut de me fatear, 
mihi ipse surripiebam. Etenim cum feriae veniebant, indigna¬ 
bar, quasi brevitate mihi non sufficerent sua, et facile obser¬ 
vationibus , atque experimentis indulgebam aliis meis, quae 
parem assiduitatem non postulabant, oblectationem vero prae 
calculorum molestia afferebant mihi non mediocrem. Itaque 
Boscovichio gradum reposcenti obsequi constitui , quo tum 
poteramus modo ; videbamur autem ex rei veritate posse 
nos obsequi. Etenim de gradus longitudine pro adjacentibus 
ingentibus massis ingenti nihil habebamus quod praeterea am¬ 
bigeremus i unum restabat, quod, etsi minus necessarium, erat 
certe maxime fastidiosum , nimirum , ut singulas universi cal¬ 
culi minutias diligentius expenderemus, atque ut videremus, 
num anguli ad stationes singulas capti ex singulis in duabus 
polygoni partibus, ii etiam consentirent cum dimensionibus 
polygoni, qui ceu minus idonei ad illud recta non specta¬ 
bant. Quare tum schedam dedimus, in qua longitudinem arcus 
scripsimus ita minutam, ut diligentissimo examine maius ca¬ 
pere ipsa decrementum non posset (reliqua enim, quae exhi¬ 
bebatur longitudo , erat adhuc tanta, quae Boscovichio satis¬ 
faceret, praesertim id scire aventi, quam gradus hic noster ad 
montes utrinque finitus proportionem esset habiturus ad gra¬ 
dus dimensos ab aliis ) ; sed interea et illud monuimus, prae¬ 
longum , quem tradebamus gradum, si quando vulgavissemus, 
vereri nos, ne rebus expensis attentissime omnibus, vulgare 
deberemus adhuc longiorem. Itaque tum Boscovichio abunde, 
et interea etiam veritati indulsimus, quoad erat a nobis cer¬ 
to perspecta; at nunc demum, postquam adsertum est mihi 






Gradus ex arcu toto , 

hoc anno otium, et diligenti consideratione veritatem conclu¬ 
simus in arctis limitibus suis, longiorem, qualem esse debere 
deprehendimus, gradum tradimus, et qualem probabiliter nos 
tradituros praenuntiaveramus. 

3 2 5 Quamquam in constituendo hoc nostro ex arcubus 
dimensis gradu, non facile ego assentior usitatissimae illi ana- 
logiae, in qua uti ad hexapedas arcus , ita gradus ponitur 

se habere ad hexapedas. Etenim, si usurpentur istiusmodi 
Analogiae , 

Ex arcu toto emergit Gradus 

x °- 7 * 44 ", 71. 

seu 4064", 71. ad 64887, 01. uti 3600" ad 57468 , 59. 

Ex parte borea 

° / // 

0.27. 4 , 2 '9* 

seu .6*4", 29. ad 16153, 62. uti 3600" ad 57965, 65. 

Ex parte australi 
o°. 40'. 40% 41. 

seu 1440*, 4*. ad 38733, 39- uti 3600" ad 57137, 79. 

326 Verum quam idoneae sunt hae analogiae ad gradum 
concludendum ex arcu in tellure aequabili , tam ineptae vi¬ 
dentur mihi ad id conficiendum in tellure inaequabili cu- 
iusmodi certe ipsa est, uti protinus dicam, in regione hac 
nostra . Pone enim arcum nostrum totum decurtari , ut eva¬ 
dat gradu nihilo longior, sed pone etiam adjacentes montes, 
et si quae aliae sunt inaequabilitates, ita commoveri , ut eam- 
dem teneant ad terminos gradus, quam habebant ad terminos 
arcus, positionem \ profecto, dum ne mutua accessione tur¬ 
bent vires suas, eae inaequabilitates eamdem inferent in so- 

lum gradum , quam in totum arcum inferebant variationis ma¬ 
gnitudinem. 

317 Contra, cum partem arcus consideramus, atque ex 
ipsa gradum elicimus, eam variationis partem disjungamus 
oportet, quae ponitur ad aliam unice pertinere. Itaque com¬ 
munibus iis analogiis pro re nostra hae videntur sufficiendae, 
in quibus vel error arcus totius totus toti gradui, qui ex 
ipso toto concluditur, vel solus error partis gradui toti tri¬ 


buitur , qui ex parte sola infertur. 

328 .r 4064", 71. 64385, 00. 

329 ( 3600" ad 57024. uti ^ 1624, 29. ad 25728, 75. 

330 .C 2440 , 4 2 * 38656 , 25. 


3 ] 1 Scilicet sumo cum Clarissimo Landio gradui nostro, 
cuius mediocris latitudo est 44 0 . 44', deberi longitudinem me¬ 
diocrem 57024 , mox uti gradus totus ad hanc mediocrem 
longitudinem, ita pono se habere arcum nostrum quemque ad 
longitudinem mediocrem ipsius $ atque differentiam huius a 
longitudine a nobis inventa considero instar erroris, qui et 
arcui toti ob regionis nostrae inaequabilitates, et idem toti 
gradui concluso ex eo arcu debeatur * itaque in hac hypo- 
thesi, quae quaestioni nostrae videtur maxime consentanea, 
Gradus illatus supra medium 57014 

332 Ex toto arcu f 502, 01. 

333 Ex arcu boreo redundat 424 , 87. 

334 Ex arcu australi ^ 77 5 J 4 * 






160 Gradus ex arcu toto , 

335 Est autem huius gradus nostri longitudo 15 0 . 14'. 30", 
cuiusmodi ipsam nos conclusimus ex eclipsium observationi¬ 
bus nostris; neque eam superat nisi 15% quam constituit Acet- 
ta Mathematices magister , qui in observandis eclipsibus Sa¬ 
tellitum Jovialium ante annos viginti quinque diuturnam, di- 
ligentemque operam navavit laudatissimam ab Academicis Pa- 
risinis. Interea vero specula nostra ab illa, in qua Acetta ob¬ 
servabat, distat ortum versus 12"; quare differentia ad Super¬ 
stringitur. 

336 Sed ut de graduum magnitudinibus aliquid addam, vi¬ 
dent jam omnes , illud ipsum , quod sumitur latitudini datae 
deberi longitudinem gradus mediocrem datam, esse maxime 
incertum. Singulae enim, quae novae prodeunt graduum men¬ 
surae, dum cum quavis conferuntur veterum mensurarum, id 
quidem universe satis belle confirmant: tellurem forma esse 
compressa, sed singulae eae comparationes usitata illa analo¬ 
gia institutae diversam diametrorum proportionem, et diver¬ 
sam adeo etiam concludunt pro graduum incrementis legem. 
Una videtur affulgere spes assequendae maioris consensionis, 
si condatur accurata formae historia regionum illarum, in qui¬ 
bus adlaborarunt mensores graduum, ut conjectari probabilius 
possit de caussis anomaliarum, et de harum magnitudine; his 
enim demum sublatis maior appareret consensio. Sed nec fa¬ 
cilis est montium, et vallium descriptio huiusmodi, quae di¬ 
stantias, massas, positiones satis ad rem congruenter defi¬ 
niat ; et praeterea, posteaquam eae essent annotatae omnes, 
quae sub sensus cadunt inaequabilitates, de iis restaret con- 

jectandum, quae certe sub tellure delitescere debent plu¬ 
rimae. 

337 Nos, nisi quam oporteret, eam , quam possumus, 
narrationem adjungemus ingentium, quae ad boream praeser¬ 
tim nostro gradui adjacent , inaequabilitatum. Sed primum 
proportionem annotabimus, quam habent ad nostras mensurae 
Parisinae ; ut , si quis polygoni dimensiones nostras ad usus 
Geographicos velit transferre, rem exsequi facile possit , et 
tuto. Itaque 1764 Canonica, et ego Matheyum convenimus, 
qui tum unus erat ex Regiis organopeis, et exemplar authen¬ 
ticum adservabat hexapedae nostrae f atque diu , diligenterque 
collata cum nostra hexapeda Parisina, convenimus cum Ma- 
theyo eodem, pedem nostrum continere pedis Parisini polli¬ 
ces 18, lineas 11, et praeterea 70 centesimas lineae par¬ 
tes; Parisinas adeo mensuras esse ad nostras, uti 160 ad 153. 
Quare ut ex Parisinis nostrae eliciantur, satis erit si loga- 
rithmo Parisinarum addatur logarithmus constans 9 8009995. 

ARTICULUS V. 

Montes ad boream, 

338 Andratae impendent in rupe elatae hexapedas ferme 140 
ab agro Eporediensi, qui nisi humili a Candia ad Maxadium 
transverso colle praecluderetur, planities a rupe Andratensi 
ad alium in colle Monregalensi polygoni terminum perpetuo 
aequata, continuataque pateret. Atque haec soli depressio , 
et aequabilitas ideo primo loco a me memoratur, quod ipsa 

X 




1 Montes ad boream. 
etiam spectet ad gradum producendum . Etenim N quae deficit 
ad austrum magnitudo materiei, eius vim auget, quae redun¬ 
dat ad boream. 

339 A pago Andratensi, interjectis agri jugeribus perpaucis, 
attollitur primus ad boream mons Montecavallo , qui continua¬ 
ta acclivitate effertur ad sublimius fastigium, atque ibi muta¬ 
to nomine appellatur Mombarone . Altitudinem huius montis 
supra agrum Eporediensem ex barometro invenimus hexape- 
das 1098, 16. Ex chartis topographicis culmen huius mon¬ 
tis distat a sacrario Andratensi hexapedas 3135 , declinatque 
a meridiana Andratensi ad ortum gradus 1 ^ circiter. 

340 A Momharone perpetua, usque et usque altiora mon¬ 
tium juga declivitatibus disjuncta usque et usque minoribus, 
directionibus autem primum quidem ad ortum sinuosis, post- 
modum ferme rectis in distantia ab Andratis hexap. 22000 
montem ad boream assequuntur altitudine aeque immanem, 
ac amplitudine: Rosa ipsi nomen est. Capto a specula Tauri- 
nensi angulo eminet hexap. 2212, 3 8; patet in vertice hexap. 
3307, 00 i praeterea dorsum longe emittit leni descensu ad 
austrum praesertim ; Grounerus in historia glacialium in Hel¬ 
vetia montium vix montem alium pinxit amplitudine tanta, 
quanta num. 13 9 exprimit montis Rosa lineamenta. 

341 Nomina eorum montium, qui perpetua, continuataque 
serie ab Andratis pertinent ad montem Rosa , paucis memo¬ 
rabo. Et primo verbum dicam de monte Graia, qui Andratis 
distat ferme aequaliter ac Momharone, sed declinat longe ma¬ 
gis ad ortum a meridiana. Huius montis nomen, quod idem 
proximo pago est commune , imo etiam a templo est cele- 

bre Matri Virgini a Graia sacro, fecit, ut polygonum ad 
alpes Graias finiri scripserim. Equidem constat ex Plinio, 
multoque etiam luculentius ex tabula Peutingeriana id liquet, 
alpes Graias ab Augusta Praetoria Segusium pertinuisse ad Au¬ 
strum j alpes autem Penninas a monte Jovis, qui olim Deo 
Pennio, Jovi scilicet ipsi, ut autumant eruditi, sacer erat, 
alpes glaciales illas comprehendisse, quae Allobroges inter, 
et Veragros ad lacum Lemanum exporriguntur; quae vero 
a monte Jovis, vulgo il gran s. Bernarda ,, progrediuntur or¬ 
tum versus per montem Rosa , eas Penninas summas no¬ 
minatas fuisse j verumtamen , si vis aliqua inest in nomine eius 
montis, qui hodienum Graia dicitur ( video autem Geogra- 
phos appellationibus huiusmodi tribuere solere plurimum ) opi¬ 
nari quis poterit, veteres, ducto quasi aliquo per Augustam 
Praetoriam parallelo, etiam eorum montium partem , qui su¬ 
pra Eporediam sunt ultra Duriam , Graiis alpibus accensuisse. 
Verum quocumque demum haec res se habeat modo, mons 
iste Graia , neque altitudine est insigni, et ob suam ad or¬ 
tum, quam dicebam, ingentem declinationem ad montium se¬ 
riem’ non spectat, qui Andratis montem Rosa assequuntur. 

341 Altior est monte Graia , et pro maiore sua distantia 
declinat multo minus mons Mussone . Declinatione adhuc mi¬ 
nore , et proxime eadem , quam annotavimus 111 Mombarone , 
subsequuntur collis Caris ei , mons Martius , et collis Rosata. 
Collis proximus alius Pie di cavallo accedit etiam multo ma¬ 
gis ad meridianam Andratensem. Collis Mologno , et mons qui 
sequitur la punta de' tre Vescovi iterum discedunt aliquantisper. 
Collis prd di Tendon , collis Macagna , collis a valle Lobia 


1 

meridianam videntur assequi. Atque hinc praelonga, et conti¬ 
nuata montium series, quibus nullum nomen (sunt enim omni¬ 
no invii) ferme recta progreditur ad montem Rosa per inter¬ 
vallum hexap. 74io. Unus est in hoc intervallo difficillimus 
callis, atque is appellatur collis Olen ; nempe id apud nos 
usitatum video, ut praealti etiam montes, ubi sunt quoquo- 
modo pervii, colles appellentur. Audii ante aliquot annos To. 
pographum , qui, cum collem Olen attentasset, gloriabatur se 
montem Rosa conscendisse; iter difficillimum , et periculosum 
memorabat, glaciei immanem vim, frigus intolerabile} atta¬ 
men is collis, ultra quem sunt omnia inaccessa, distat adhuc 
a fastigio montis Rosa hexap. in horiz. 3000. 

3 43 Acclivitatem horum montium ab Andratis ad mon¬ 
tem Rosa quoquomodo continuatam fluvii etiam persuadent , 
qui scaturiunt hinc inde ex huiusdemlateribus, is praesertim, 
qui profluit e latere occiduo Lizius amnis, discurritque prae¬ 
ceps in austrum, indeque influit in Duriam. Sesia , qui fluvius 
scatet ex latere ortivo, procurritque juxta idem latus usque 
ad Allagna fodinam aere divitem, imo et argento , auroque, 
avertitur inde in vallem sui nominis a montibus , qui latius 
adjacent ad ortum. 

3 44 Atque haec refero pleraque ex charta Topographica, 
quam descripsit mihi Castellinus Topographus Regius; nunc 
quae circa positionem, amplitudinem, altitudinemque montis 
Rosa quadrante definire nos ipsi studuimus, non mittam , et ea 
etiam memorabo, quae barometro providimus circa altitudi¬ 
nem Andratarum, et eius, qui proxime imminet jugi Mon- 
barone , ° 

3 45 Ad positionem quod attinet, quando ex specula ad 
nullam ex stationibus referre eum montem poteramus, adivi¬ 
mus Regium viridarium, atque quadrante prope i constituto 
{fig. XLVII tab. III) cepimus angulum MiS , quem cum re¬ 
cta iM ad montem Rosa constituebat iS ad Supergam j atque 
eo adducto ad turrim s. Joannis I, deinde ad speculam O , 

exstitit angulus MOS . . .73°. 14. 34. 

huic addidimus SO0 ( num. 205) ... 10. 36. 48. 


exstititque MO0, sive mOs .83. 51. 12. 

quem constituit recta ab O traducta per montem Rosa M 
cum parallelo a specula O tendente ad meridianam s'Am An- 
dratensem. Cathetum autem O/ facile erat elicere totum. 
Nam Oo pars paralleli inter speculam, et meridianam Super- 
gensem (num. 1Q5 ) est ........ 3278, 40. 

pars reliqua os' aequatur summae 

ex F f* . .889,88. 

et F/" (fig . XXXVII tab. III) (num. 195) . 1564, 38. 

et S**' (num. 217) . ... • 1822, 61. 

nempe Os' ^ - 75 5 5 * 

Itaque prona jam erat analogia 3 uti sinus Oms ' 

aequalis complemento anguli mOs' ad O/, ita sinus totus 

ad . . 70593 , 14. 

et alia: uti sinus totus ad Om , ita mOs' ad sm 70187 , 67. 
Atque subducendo ipsam As' (num. 221 ) . . 26154, 


reliqua fuit pars meridianae A m 


44033 , 01. 

quae ab Andratis A assequitur in m rectam Om 9 quae ab O 

traducitur per montem Rosa M. 

346 Jam vero ex chartis Topographicis distantia Andrata- 
rum a summo vertice montis Rosa judicatur hexap. 22000. 
Itaque, si centro facto in A, eo intervallo AM secetur latus 
Om , erit in M vertex montis Rosa. Quare, quoniam in trian¬ 
gulo AmM innotescit AM , et A m 9 et angulus AmM , inve¬ 
nietur mAM angulus , quo mons Rosa a borea declinat ad oc- 

casum . . 13. 32. 

3 47 Verum hic animadvertendum, nos eum angulum ce¬ 
pisse a puncto in vertice montis Rosa maxime occiduo ; ita¬ 
que ad declinationem eliciendam verticis medii a meridiana 
Andratensi, subducenda est ab angulo MA m dimidia illa am¬ 
plitudo montis , quae ab ea Andratensi statione appareret \ at¬ 
que istam offert obvia analogia: uti 220^0 distantia AM 
sumta ex chartis topographicis ad 48301, 86 distantiam OM sup¬ 
putatam ; ita 3 0 . 55'. o . amplitudo Taurini observata ex spe¬ 
cula ad 8°. 37. 30 '. amplitudinem eamdem, quae Andratis 
videretur. Et eius semis demta ex angulo MA/tz 6°. 13'. 31", 
reliquam facit puncti eius , quod est medium in vertice 
montis Rosa a meridiana Andratensi ad occasum declina- 


348 Atque his de positione animadversis, restat, ut pau¬ 
ca attingamus de eius montis magnitudine; ad quam primo 
confert ipsa verticis in hexapedis amplitudo j quam mensuram 
facile suppeditat ratio radii ad peripheriam , et partem peri- 
pheriae quamlibet. Scilicet, sumta pro radio distantia OM 

48301, 86. arcus 3°. 55'. o". invenitur aequalis hexapedis 
3307, 00. Itaque haec est amplitudo verticis montis Rosa . 
Quem verticem animadvertendum est, raro observari totum \ 
nam coalescit ex montium jugis plurimis, quorum aliqui per¬ 
saepe etiam tum delitescunt ab interjectis nebulis, cum alii 
distincte cernuntur. 

3 49 Agedum, exsequamur altitudinis mensionem. Porro haec 
quadrante observata ex specula 

exsistit . • ... 

quae , addita ob rotunditatem telluris semisse an¬ 
guli ad centrum.. o. 25. 25. 

et demta huius semissis parte nona ob refractio¬ 
nem .. o. 2. 49. 


evadit in veram.2. 37. 21. 

cuius tangens (sumta pro radio distantia OM 

48301, 86.) aequat hex.. 38. 


350 Facit vero etiam ad montis magnitudinem amplitudo 
basis, quae certe , quoad conjectare licet ex leni montis eius- 
dem a vertice, qua summa parte cernitur, declivitate, et 
quoad opinari fas est ex lineamentis basis eiusdem , quae ex¬ 
ponit in sua tabula Grounerus, amplissima sit oportet ab or¬ 
tu ad occasum ; sed interea longe etiam protenditur massa eius 
montis boream versus, et austrum, uti ipse ego ex rheda ob* 
servabam , cum aliquot ante annos Mediolano Taurinum re¬ 
direm. 

3 51 Neque interea unica est actio huius montis, et eo¬ 
rum , qui ab Andratis ad ipsum perpetuo assurgunt, quae 

pendulum inflectat ad boream j sed illam certe augent parte 
aliqua tum ii , qui a monte Rosa ad ortum continuantur, et 
postmodum ab ortu ad boream declinant alii, atque alii imma¬ 
nes montes, assurguntque ad montem immanissimum s. Got- 
tard i tum illi, qui per montem Jovis pergunt ad occasum , 
et mox ipsi etiam ad boream ab occasu deflectentes in Allo¬ 
broges progrediuntur ad Momblanc , cuius montis altitudinem 
supra libellam maris De-Luc extulit ad hex. 2391. 

352 Equidem montis Jovis , et reliquorum ad occasum 
montium vim particula sua aliqua impendi oportet in vi con¬ 
traria libranda, qua gravia in Austrum trahant alpes Graiae, 
atque inde etiam Cottiae , quae ad occasum juxta longitudi¬ 
nem nostri polygoni protenduntur. Verum eae ipsae Penni¬ 
nae alpes , quae Graiis, et Cottiis respondent ad occasum , 
istarum vim longe superare vi sua facile intelliget, qui earum 
magnitudinem cum magnitudine harum vel obiter compararit. 
Universe vero borearum nostrarum alpium immanes massas 
ea consideratio apprime demonstrat, quod fluvii copiosissimi 
divortio facto ex continuata earum serie in omnes Europae 
partes longissime proficiscantut. 

3 5 3 Atque, his omnibus diligenter pensitatis , et calculo 
etiam posito admodum probabili, in eam me ego facile pa¬ 
tior trahi opinionem, eos montes maiorem adhuc in sectoris 
nostri pendulum declinationem fuifle illaturos, nisi ulla sub 
ipsis satis ingens vacuitas delitesceret. Etenim non , quemad¬ 
modum obsoleta est , ita et infirma videtur mihi ea vetus 
quorundam Philosophorum opinio, montes, nisi omnes, certe 
plerosque e maris fundo vulcanorum vi fuisse elatos. Profecto 

in 



Montes ad boream . 169 

in montibus plerisque manifesta cernimus eorum corporum ve¬ 
stigia, quae in mari procreantur, atque in ipsius fundo sub- 
sidunt ’ 9 itaque alterutrum detur oportet> aut mare superasse 
montes in ingenti illa, qua sunt altitudine; aut montes vi 
aliqua telluri interiore e mari assurexisse. Primum vero pu¬ 
gnare videtur cum lege aequilibrii y nisi eo usque provehi 
nos malimus, ut aquarum vira a principio incredibiliter maio¬ 
rem fuisse putemus. 

354 Etsi vero clarissimum historiae naturalis lumen Buffo- 
nius, qui vel una recente analysi sua, qua quod novum me¬ 
talli genus existimabatur, illud ex auro, et ferro coalitum 
demonstravit, esset de Physices scientia optime meritus; sed 
praeterea dudum antea scientiam eamdem re saepissime dita¬ 
vit , oratione autem, atque stylo semper, atque ubique miri¬ 
fice exornavit > etsi is, inquam, dissentiat, quod vestigia dis¬ 
currentis maris, in montibus jam adultis, uti sunt, videre 
sibi videatur, et vulcanorum vim illis attollendis putet omni¬ 
no imparem, opinionem tamen possim quidem mittere meam 
veritus summi hominis auctoritatem, dimittere ex animo vix 
possim, commotus specie quadam evidentiae. 

355 Etenim quod attinet ad vallium sinuosos flexus, Juxta 
quos adjacentes utrinque montes procedunt, receduntque , ea 
observatio fluviorum, atque torrentium perennem vim com¬ 
monstrat mihi manifestam, qui unde solum maiore firmitate 
sua resistebat validius, debuerunt divertere ad loca soli mo¬ 
bilioris, atque ita alternarim suffodere montes, et valles ca¬ 
vare , easque pro maiore impetu suo cavare altiores, angu¬ 
stiores vero pro maiore soli duritie, et cohaesione, quemad- 

Y 



170 Montes ad boream. 

modum effectum videmus. Interea vero, si rem ipsam, et rei 
modos attente scrutemur, diiigenterque consideremus, certe 
montium, valliumque adjuncta omnia, formae, directiones 
maris operam effectricem respuere videbuntur, ac plane repu¬ 
diare , aquae nempe latissime patentis. Atque quod sub mari 
montes subsint iis similes, qui prominent in tellure, ea res 
•nihil praeterea demonstrat mihi , nisi similitudinem efficientis 
caussae. Si enim vulcani montes efferunt supra mare, eos 
multo facilius efferent e fundo , quod certissimis monumentis 
compertura est accidisse in Mediterraneo circa insulam San- 
torino. 

356 Atque ad hanc persuadendam, quae incredibilis vi¬ 
deri possit, vulcanorum vim plane summam, ferme ausim confu¬ 
gere ad observationem montium in Luna* ii enim saltem ple* 
rique qua rotunda sua forma, qua exstantibus in rotundis valli¬ 
bus monticulis, qua etiam praelongis, quae e montium centro 
videntur effluxisse, jugis speciem vulcanorum referunt mihi imma¬ 
nissimorum ; ausim , inquam, hodie hoc etiam proponere ar¬ 
gumenti genus. Nam cum anno superiore amico Londinum 
de hac re quasi per jocum scriberem, responsum accepi, 
summos viros Hoochium, Hevelium, aliosque serio adamasse opi¬ 
nionem eamdera. 

357 Quare, si Vesuvius, subjungere jam possem, si Aet¬ 
na, si ager Neapolitanus omnis, si Sicilia universa, uti dili- 
gentissimus Amiltonus persuadet, vi ea sunt elati, quae vul- 
canos facit, quid ni vi eadem procreati sint altissimi in Lu¬ 
na montes certis vulcanorum notis insigniti? quid ni et al- 

tissimi nostri iis depressiores, quos in Luna ex umbris me- 

UmU j 5 8 Verum argumento non videmur indigere adeo longe 
accito; nam ipsi, quos peragrare nobis licet in tellure no¬ 
stra montes , indicia praeseferunt subterraneae efferentis vis. 
Etenim qui montes aut ex depositis conchyliis, aut ex stra¬ 
torum natura, indole, ac directionibus parallelis ad mare 
pertinere certo existimantur, in iis strata quandoque erecta, 
saepissime vero acclivia videmus ad montis verticem. Huius- 
modi autem positio tria suadere videtur; primo strata ea a 
corporibus effici nequivisse, quae in mari subsedennt, ut eam- 
dem a principio haberent acclivitatem; deinde acclivitatem 
hanc adjuvari nequivisse ab aquarum affluxu, qui semper est 
quoquomodo tumultuarius; denique immanissimam vim edo¬ 
cet , quae egerit ex maximis altitudinibus strata ipsa , 
quae in fundo maris esse debuerunt ad libellam composita, 
dimoverit, truserit sursum, aptissimeque hinc inde ad latera 

obliquarit, aut vero etiam erexerit, 

359 Novi quidem autumare aliquos eas voragines, e 
quibus explicat se vulcanorum vis, atque actio, modicam 
habere sub tellure altitudinem; verum 11 viderint, ne fundum 
crateris, ubi est vulcani ostium, sumant pro centro. Certe 
Amiltonus, ut mittam alia, fluxilem e vulcano lapideam 
massam vidit fundo maris profundiorem. 

,6o Jam vero, ut ad montes nostros redeam, Grounerus 
qua parte accedi ad ipsos potest, vulcanorum vestigia agno¬ 
vit in iis praesertim, qui a Veragris ad nos pertinent. At- 

que, si aliquid mihi licet addere ex observationibus meis, duas 
innuam, unam, in quam forte incidi, cum barometrum efferrem ad 
fastigium Mombarone. Scilicet dum repebamus per latus eius 
montis ortivum , prope ipsum , in quo contendebamus , 
callem , stratum ex silice planissimum , vidimus ad dex¬ 
teram eius callis partem sursum inclinatum ad verticem 
montis. Stratum autem hoc narrabat nobis vetus in iis alpi- 
bus Upilio ante paucos annos patuisse a fulminibus, quemadmo¬ 
dum ipse referebat, qui asperam ex ea montis parte crustam disje¬ 
cerant. Vere autem inter descendendum ingentia silicea sa¬ 
xa ad imum eius plani acervatim provoluta observavi y atque 
memini, me ignem excussisse ex facie eorum saxorum luci¬ 
diore , quae debuerat esse plano illi contermina, non item 
ex facie adversa, quae erat jam opacata ab alterna, diutissi- 
maque caloris, atque frigoris vi. Video autem naturae studio¬ 
sos in hanc ferme omnes opinionem convenire, siliceam mas¬ 
sam actuosissimi ignis vi fluxisse. 

361 Observationem aliam habebam Andratis,cum illic fi¬ 
xas observarem. Saepissime telescopium dirigebam ad parvos 
lacus, qui Eporedia non longe distant ad boream ; atque eos 
a cavatis monticulis, atque asperis, cuiusmodi esse solent cra¬ 
teres vulcanorum, comprehendi singulos perbelle videbam . 
Accedebat vulgatissima in iis regionibus opinio, eorum la¬ 
cuum aliquem profunditate esse tanta, quanta explorari non 
posset . Denique eos lacus esse exstinctorum vulcanorum 
reliquias ea etiam res mihi facile suadebat , quod prope 
Eporediam publica , quae tum erat, via, continuato flu- 

xili saxo, cuiZavaest hodie nomen, ad ingentes tractus stra¬ 
ta videretur. 


ARTICULUS VI. 

Aliquae ex novo barometro altitudines. 

361I1I0 ipso anno 1764, quo gradus mensionem absolvera¬ 
mus, die decimaquinta augusti cum Colletto (Canonica enim 
aegrotabat) repebam ad fastigium Mombarone barometro in¬ 
structus pro exploranda eius montis altitudine , atque instru¬ 
mentis aliis, quae evehi illuc poterant, ad positiones, altitu¬ 
dinesque proxime conjectandas eorum, qui inde ad boream se¬ 
quuntur, montium. Verum vix equos in summa, quae dici¬ 
tur a valle nigra , alpe dimiseramus, et saxosum praeruptum 
callem pedibus, imo et manibus arripueramus, continuo to¬ 
nare , fulgurare Andratis sub pedibus, mox pluvia etiam ir¬ 
ruere in nos procellosa. Attigimus tamen alacres imum, uti 
appellant, Mombarone cornu. Illic ego sub exstante saxo hu¬ 
mi pronus manibus coepi dimovere maceriam, ut barometrum 
erigerem, et aquae rivos excipere in dorsum depluentes. Ba¬ 
rometro observato, consultoque etiam thermometro , desilivi¬ 
mus ad alpem a valle nigra. Ibi tugurium subivimus per humi¬ 
lem portam, quae eadem fenestra est tecto contermina , asse¬ 
dimus humi ad ignem , atque in fumo refecimus nos. Collet- 
tus die decimaseptima summum ipsum cornu superavit caelo 
ad glaciem frigido, et a proxima procella admodum ventoso. 

363 Scilicet eo anno intempestivum admodum vehemens 
frigus jam processerat ad hos montes* quare ad montes alios, 
quemadmodum constitueramus, non sumus progressi, sed nec 
habitis eo anno observationibus fidebam admodum ob caeli in¬ 
clementiam. Itaque quoniam et barometri mei , de quo supra 
( num. 164), experimentum facere avebam, nepotem misi nu¬ 
perrime , qui altitudines mercurii expendit Eporediae, Andra- 
tis, et in summo cornu Mombarone , caelo, si alias unquam, 
nitidissimo, atque tranquillo. Barometrum in ea summitate va¬ 
cuitatem supra mercurium in clauso tubo tenuit absolutissi¬ 
mam * imo illo apte inclinato, mercurius e tubo aperto, etsi 
tubi diameter superaret lineas duas, non prodibat, nisi im¬ 
misso ferreo filo. In reditu prope Andratas operarius, qui ba¬ 
rometrum gestabat, per mollissimam in declivi solo lubricam 
herbam, graviter excidit* desiluit adeo frustulum vitri a sum¬ 
ma clausi tubi camera* sed barometrum quodque aliud illisum 
similiter, fuisset omnino disruptum . Mobilitatem mercurii in 
barometro hoc nostro, quae res ad perfectionem facit, oscil¬ 
lationes commendant, quas ubi semel percepit mercurius, te¬ 
net diutius, quam in barometris aliis. 

364 Ceterum ecce observationes. 

I II' III IV 

Taurini 31 augusti 
hora VI pomeridiana. 

barom.5311 

thermom.— u 


\ 

l 

I 

1 

H- 7 J 


Taurini 1 septembris 
hora VII matutina. 

barom.5330 

thermom.— 13 


5 3 x 7 “I 


Andratis hora ferme eadem. | 

barom. 4976 ^ J 779 > ■+• 1 5 

thermom.— 10 | 

-I ! 

4966 J + 6 J 


5 301 

•-I 

Eporediae hora eadem. 

barom.5240 >■ 361 

thermom.— 1» [ 

— l 

5128 J 


61, 64. 


301 , 47 . 

I II III IV 

Taurini i septembris 
hora VII matutina 

barom. $3°8 

thermom.— io 


1 * 9 * 1 

-I 

Mombarone hora eadem 

barom.4 11 2 ^ 661 6 

thermom.— 2 J 

— 1 

4*io J 


I 

I 


I 

I 


109S, I7‘ 


365 Hae observationes sunt emendatae juxta praeceptio¬ 
nes clarissimi De-Luc. Itaque columna prima exhibet primo 
locum depressiorem , et horam observationis ; deinde altitudi¬ 
nem barometri observatam exactam ad decimas sextas lineae 
partes, postmodum variationem eius altitudinis thermometro 
expensam, quo D. De-Luc metitur expansionem mercurii i 
denique mercurii altitudinem edit correctam ab ea variatione. 
Eadem pergit eadem exhibere pro loco elatiore. 

366 Columna altera continet differentias logarithmorum 
altitudinum mox correctarum ductas in numerum 6, atque di¬ 
visas per 1000 j ita enim numeri pedum habentur, neglectis 
eorum partibus. 


3*7 

367 Columna tertia exponit ex alio thermometro calorem 
medii atmosphaerae caloris duplum. 

368 Columna quarta altitudinem stationis elatioris supra 
Taurinum constituit in hexapedis. Scilicet ex praeceptione D. 
De-Luc differentiae logarithmorum expositae in columna II , 
mox ductae in calorem medio duplum, qualis recensetur co¬ 
lumna III 7 et divisae per iooo dant partem addendam colu¬ 
mnae II , vel ab ea demendam, ut habeantur in pedibus al¬ 
titudines accuratiores , eas placuit mihi exhibere in hexapedis, 
et centesimis, ad quam mensuram exegimus mensuras alias 
nostras omnes. 

369 Observationum praestantiam commendat consensus al¬ 
titudinis Andratarum ex his elicitae cum altitudine eadem 
quadrante capta differentia enim, quae non pertingit ad hexa- 
pedas 4 , prorsus evanescit, si loca barometri ad vallum, et 
ad superiorem in aedibus Brunerii contignationem referantur. 

370 Interea vero observationes hae ipsae, quamquam nu¬ 
mero paucae, si tamen cum iis considerationibus conferantur, 
quas paullo ante afferebam de boreorum montium dimensioni¬ 
bus universe , illa videntur confirmare , quae conjectabam de 
eorum vb eos videlicet angulo adhuc maiore pendulum secto¬ 
ris fuisse attracturos, si massa telluris aequabilem ubique den¬ 
sitatem obtineret. 

371 Etenim observatam a nobis penduli declinationem non 
ne solus efficeret eorum montium primus Mombarone ? Non ne 
sphaera ipsi suffici potest radio hex. saltem quatercentum ? Hac 
in substitutione altitudo montis minuitur hexapedis 235: pro¬ 
babile autem est minui ipsum aequaliter in amplitudine j cer- 

Z 

te minuitur multo magis in productionej atque haec omnia, 
quae monti fiunt vis suae decrementa , eam vim aequare vi¬ 
dentur , qua sphaera praestat, quod pars aliqua massae prope 
acclivem eius sursum a centro superficiem pendulo propior sit 
futura, quam mons. Quod enim attinet ad partem massae a 
centro deorsum, quae est in monte ad austrum porrectior* 
quam in sphaera , illius vis a vi librari videtur massae illi 
debita, qua prae rotundata sphaera est mons etiam ad boream 
basi sua solidior. Praeterea tenendum Andratas impendere in 
rupe praerupta. 

372 Atqui sphaera illa declinationem penduli a nobis ob¬ 
servatam quamproxime efficeret. Nam junctis cathetis duobus, 
altero tendente in centrum telluris,. altero directo in sphae¬ 
ram montis vicariam, effectoque illo ad hunc, uti radius tel¬ 
luris ad 400, seu uti 8140 ad 1 circiter, eae exponent vi¬ 
res , quibus pendulum trahetur in sphaeram telluris, et in 
sphaeram montis vicariam , utpote quae vires in sphaerarum 
superficiebus sunt uti radii. Pendulum autem actum binis iis 
viribus suspendetur in hypothenusa, adeoque angulo ad sphae¬ 
ram montis vicariam aberrabit, cuius tangens ad radium erit 
quemadmodum 1 ad 8140, qui 25'' superabit, scilicet angu¬ 
lum observato a nobis ferme aequalem. 

3 73 Atque his rebus circa boreas animadversis, adhuc li¬ 
bens commentaria haec non dimittebam, nisi aliqua pariter 
observarem circa alpes maritimas, quae extrema sua parte, 
qua ad vada Sabatia proxime finiuntur, polygono' adstant ad 
austrum. Ac primo positio ipsa Montisregalis viderur paullo 
expressius significanda; quae urbs in subalpinis nulli secunda, 

censetur coeli salubritate, amoenitate soli, civium frequentia, 
post Augustam Taurinorum singulari, et vero etiam eorumdem 
ingenio, atque fide. Civium pars collem tenet; sed pars lon¬ 
ge maxima, eaque actuosissima in planis degit, uti appellant, 
quae a meridie per occasum ad boream usque collem ambiunt, 
ob expeditum , quod ibi est, a mari commercium, et ob exi¬ 
mias , quas alluens Elierus fluvius offert aedificiis plurimis op¬ 
portunitates , praesertim sericeis. Itaque, quando nos in colle 
sectorem locavimus a planis elato hexapedas 84 circiter, haec 
modica elatio principio consideranda videtur, ceu ea, quae mi- 
nimulam aliquam pendulo attulerit ad alpes maritimas propen¬ 
sionem ; quemadmodum dixi de tanto maiore Andratarum su¬ 
pra agrum Eporediensem altitudine. 

374 Jam vero quemadmodum dispar est haec terminorum 
polygoni supra interjectam planitiem altitudo , ita maxime 
dispari conditione sunt, quae polygonum concludunt alpes. 
Andratis Mombarone , uti dixi, impendet quam proxime j con¬ 
tra collis Monregalensis itinere horae unius saltem recedit a 
radicibus alpium maritimarum, quasi temperatiore in coelo 
amoenissimos colles exordiens, qui juxta ortivam plagam con¬ 
cludunt agrum subalpinum omnem , atque inde late etiam ad 
Astam Pompeiam, et ad Statiellenses vagantur Baccho ami¬ 
cissimi , et Pomonae. 

375 Praeter eam maritimarum alpium a colle Monrega- 
lensi distantiam est etiam apprime consideranda modica earum 
prae Penninis altitudo: cuius rei geometricam quasi mensio¬ 
nem exhibent nobis limites nivis. Penninae summae stant per¬ 
petuo nive candidae magna parte altitudinis suae, etiam cum 



180 Aliquae ex xovo 

calor glisdt veKementior; contra in maritimis invalescente 
aestate nix omnis deliquescit. Atque hic vix temperem mihi, 
quin verbum dicam de pulcherrimo, in quo ipsa hac , qua 
isthaec ego scribo hora, mirifice oblector obtutu. Siquidem 
ex electrica in colle Garzegna specula, porrecto prope Mon- 
temregalem ad plagas omnes loco, sole oriente, coelum a su¬ 
periorum dierum pluvia ( dies est Septembris decimanona ) in¬ 
tueor , si alias unquam, nitidissimum, et alpes a prima au¬ 
tumnali nive candidas circumspecto. Ea nullibi, quoad video, 
pertingit .ad pomiferos montes, et linea finitur sinuosa ipsa 
quidem, sed quae, aequatis distantiis, ad iibellam ubique pertinet 
ferme eamdem, confinia quasi definiens , ultra quae aer-rarior 
calorem non coercet fluxioni aquae necessarium . Sed, quod 
me pro mea maxime delectat re, est ipsa montis Rosa ad bo¬ 
ream , et nostrarum ad austrum maritimarum alpium conside¬ 
ratio y etenim in illo nix ad montis usque radices , prout a 
me videntur, (neque illae interjecto monte alio impediun¬ 
tur ) pertingit quam proxime; in istis vero vix summa fasti¬ 
gia a nive albicant, eaque rara admodum. Neque vero maris 
viciniae tribuenda videtur differentia haec omnis. Etenim Mom- 
barone mons primus in radicibus montis Rosa ab aestivo ca¬ 
lore nivem dimittit omnem, etsi alpibus , de quibus hic di¬ 
co , maritimis est ipse elatior. 

3 7<S Atque dudum quidem antea habebam perspectas ob¬ 
servationes his similes j praeterea ex communissimo monticola¬ 
rum sermone, et ex itineribus etiam ad Savonam, Oneliam, 
Niceam meis plane cognoveram alpes maritimas prae Petim¬ 
inis extenuari plurimum , eamque ob rem, et vero etiam ob 

satis magnum earundem recessum a statione Monregalensi, in- 
gentem pendulo ad austrum declinationem afferre non debuis¬ 
se. Verum rem generatim manifestam avebam certius pervi¬ 
dere observationibus singularibus , et aliquo calculi quasi ele¬ 
mento aestimare, loq^sinosq 

377 Quare die 7 septembris Montemregalem veni quasi 
feriaturus in alpibus, et continuo cum cognato, et nepote 
( Canonica enim alia curabat Taurini) adivi cellam sectoris, 
ibique explorata temporaria acus magneticae declinatione, ex pe- 
nultima,quae est in praealta Ecclesiae Metropolitanae turri conti¬ 
gnatione ( in suprema enim metuebamus a ferris ) vidimus meri¬ 
dianam spectare ad monticulum in alpium radice nomine Mou- 
cervetto. Igitur constituimus eo tendere, meridianam produ¬ 
cere ad montes sequentes, singulos scandere, observare adja¬ 
centes , atque ita progredi ad mare. 

378 Neque vires a calore, et vero etiam ab aetate pro¬ 
xime elanguescentes continebant me, quin in equum jam pro¬ 
xime insilirem experturus, num per montes, uti olim, possem 
adhuc reptare j sed coelum repente mutatum fecit, ut cogna¬ 
tum , et nepotem dimiserim solos > etenim differendo fiebant 
omnia deteriora. Ii spatio horarum quatuor assecuti sunt Mon- 
cervetto sed ob densam caliginem nec meridianam illinc pro¬ 
ducere potuerunt, nec callem tentare sunt ausi non ante tri¬ 
tum. Itaque progressi juxta fluvium Cossalia in casis dormie- 
runt alia Botera, et pergentes a meridiana vera eo ferine an¬ 
gulo declinare , quo falsa declinat in chartis topographicis 
spatio horarum quinque montem superarunt, qui unus in eo 
calle occurrebat altissimus, vulgo la colla di Ormea, Ipse , ia 

quo superarunt, locus, dicitur il piano de' termini •, sed quan¬ 
do a latere montem efferri adhuc altius audierunt ( etenim ca¬ 
ligabant adhuc omnia ) post horae quadrantem ipsum ibi sunt 
assecuti, ubi eminet maxime, et mons dicitur di Valbella . 
Iverunt inde ad mare, superato monte alio minus elato , et 
nihil ipsis fuit reliquum, nisi ut reditum pararent leniore via ; 
etenim coelum a caligine vergebat ad pluviam. 

3 79 Ego vero interea Garzegnae barometrum observabam, 
cuius infra cellam sectoris depressionem jam antea provide¬ 
ram , quemadmodum et eius cellae super urbem in planis al¬ 
titudinem aestimaveram; sed hic observationes afferam post- 
modum diligentius habitas. 

380 Scilicet Breduli in urbe plana in aedibus Nepotis, 
coelo late sereno, tranquilloque 

I P 

18 sept* hora VIII mat. 


barom. • . • 5 * 4 $ 
thermom. . . • '— 7 

5141 ~ * T 

—-1 1 

Garzegnae hora XI mat, f 

barom. . . . 5104 ^ 103 ^-—13 

thermom. . . • — 3 I 

— [ I 

51 o 1 J — 1 1 J 


--- -1 1 

In cella sectoris 

hora IX -7- matut. [ 

barom. . • • 5°4 3 ^ 2 °3 J> —• 12 

thermom. . • • 3 I 

- 1 I 


5040 J 


*— 11 J 


i*3 

IV 


33, 5°- 


J 1 , **• 


381 Quare altitudo sectoris super plana urbis, quam etiam 
nos nosse intererat, uti dixi, concluditur 84 ,66. Haec au¬ 
tem a libella exstitit 83, 983 neque hanc semihexapedae dif¬ 
ferentiam magni ego facio pro ea, de qua hic agitur re. Po¬ 
test autem ipsa emergere ex caussis pluribus. Primo quod ob¬ 
servationes barometri hora differunt •, deinde quod huius alti¬ 
tudines uno ego thermometro emendo collato cum iis, quae 

exhibet De-Luc, atque eam negligo emendationis partem * quae 
altitudini mercurii supra, vel infra pollices 27 deberetur. De¬ 
nique nec certo scio, utrum nullus a libella exstiterit error, 
neque eo ventum a nobis adhuc est, ut ad hexapedae partes 
altitudines quasque barometro exigi semper posse existimem. 

382 Provideram similiter altitudinem eius cellae supra 
Taurinum acceptis illinc quotidianis, quas cum habitis in cella 
conferrem, observationibus. 

I II III IV 

Taurini 9 septembris 
hora 9 matutina, 
barom. . . . 5276 
thermom. . . . — 13 


5163 ■+- 8 -} 



1 

\ 

In cella sectoris h. 

M-h 1 

1 

barom. . . . 

5084 ' f . 917 


thermom. . . . 

-3 1 
| 

I 

1 


1 

5 08 1 J 

1 

— I I J 


quae altitudo a quadrante observata vix modica differt, qua 
eae , in quibus Taurini dego, aedes a vallo differunt altitu¬ 
dine. 

383 Veniens ad observationes* in itinere ad mare 


ordiar a mari 

I 


II 


III 


185 

habitas 

IV 


Arascii 14 septemb. 
hora 8 ~ pomerid. 
barom. . • • 53 ^° 

thermom. ... 4 


5356 -i •+■ 3 ■} 


Garzegnae hora eadem | 
barom. . . • 5°®4 ^ 1 3 ^ 3 

thermom. ... — 5 

5 °79 J 


> —3 11 9> ®3« 

J 

I 

6 J 

I II 

Finalii 15 septembris 
hora 1 -f pomerid. 
barom. . . . 53 68 

thermom. . • • — n 


5357 1 ■+• J 

--- | 

Garz’gnae h. 1 pomerid. | 
barom. . . , 5078 ^ 1414 

thermom. ... — 4 | 

— ! 

5074 j —9 


III IV 


•» * 

I 

I 

5 » — 4 134» ^ 3 ' 

I 

I 

J 


384 Quarum altitudinum media . . 

aucta altitudine sectoris supra Garzegnam 


*3»> 33 
51, 16 


edit altitudinem sectoris supra mare.283, 49 

Itaque pro huius altitudinis magnitudine valentius pendulum 
in ora maris ad alpes maritimas attraheretur, quam quod at¬ 
tractum sit Monteregali. 

385 Sed ipsa haec Montisregalis supra mare altitudo mi¬ 
nuta altitudine sectoris supra Taurinum per barometrum in¬ 
venta . 152,5° 


profert altitudirem Taurini supra mare 
aequalem assumtae ( num. 120). 


• • 13 o ,99 

386 Etiam Oneliae barometrum observatum est , at in vi¬ 
ridario est observatum altitudine a mari non admodum certa; 
a puteo, qui illic effodiebatur, conjectata illa est hexapedas 
tres; verum hac etiam altitudine addita, summa hexapedis 
adhuc quinque deficeret ab altitudine Arascii observata , et 
Finalii/ 

387 Denique observationes hic exequar , quae in ipsa ad 
mare per alpes via habitae sunt in montibus dumtaxat duae 
ob coeli inclementiam , una supra Moncervetio , altera supra 
montem di Valbella . 

I II III IV 


Garzegnae 10 septembris 
hora 1 4 pomeridiana. 
barom. . . . 5148 

thermom. . . . — 10 


1 

1 

l 

l 

y •+■ 5 176,00. 

1 

1 

j 


5138 -j •+■ 4 

-1 

In summo Moncervetto 
hora eadem. 

barom. . . . 4831 y 1648 

thermom. ... — 8 j 

48 2 3 J •*+- 1 


388 Quae , demta altitudine sectoris supra Garzegnam 
51, 16, minuitur ad hexapedas 224, 84; atque altitudo haec 

prae modica magnitudine sua, et pro satis magna ad iter ho¬ 
rarum quatuor distantia edocet eum monticulum vi pollere 
ad grave trahendum omnino exigua; itinere enim horarum 
trium itur ad eius montis pedem. 

389 Sed haec scribenti succurrit mihi montem Rivoera me 
adolescentem conscendisse, quem unum in minima a Monte- 
regali ad meridiem distantia altitudine judicavissem prae vici¬ 
nioribus aliis maxima, et etiam prae iis, qui aequali Monte- 
regali distarent intervallo. Mitto observatum. Horis tribus 
itur ad Montaldo dispersum juxta eum montem oppidum; hora 
una superata est praelongo, et leni calle reliqua montis alti¬ 
tudo , imo et ad crucem ventum est in scopulo parumper pro¬ 
minente juniperis convestito ; atque vel ea res de modica mon¬ 
tis altitudine commonefecit observatores, quod reliquum a 
scopulo montis fastigium aretur omne, et sit segeti habilissi¬ 
mum. Observationes autem ad me allatae sunt huiusmodi 

I II III 

390 Garzegnae 29 sept. 
hora 11 matut. 
barom. . . ► 5 I( ^ 
thermom. . • • — 5 


5161 -v 

----- [ 

Montaldo hora 9 matut. | 

barom. . . . 499 * ^ 9°4 

thermom. ... — 7 | 

— 1 

4985 >■ 

-I 

Rivoera hora 11 matut. | 

barom. . • • 4856 ^ 699 

thermom. ... — 3 

— ! 

4853 j 


— f 1 

I 

I 

> . 12 149, 00. 


- 7 >■ 


^—10 I 16, 34. 


— 3 


391 Quare altitudo Rivoera supra Garzegnam . 265,34, 

et supra cellam sectoris.214,18. 

decem hexapedis minor ea altitudine, quae Moncervato con¬ 
tingit , monticulo secundum meridianam primo, a qua Ri¬ 
voera plures gradus declinat ad ortum. 

392 Iter ergo persequendo ad mare ab imo Moncervetto sesqui¬ 
hora itur ad aliquas juxta fluvium Cossalia casas la bottera ; inde 

per semihoram via juxta fluvium eumdem procedit adhuc fer- 
me plana j postmodum vero horis ferme quinque ascenditur 
ad montem di Valbella calle, quem muli ad dorsum usque 
pian de' termini gradu vix superant frequenter intermisso , at 
superant tamen. Atque ex observationibus haec concluditur 
eius altitudo. 

I II III IV 

Garzegnae 11 septemb. 
hora io matut. 
barom. . • . 5175 

thermom. . . . — 10 


5*65 

---1 

In monte di Valbella 
hora 1 4" pomerid. 5062 

barom. . • . 4 2 5^ | 
thermom. . • . — 3 | 


l 

l 

> — 5 

l 

I 


4133 J 


—• 10 J 


393 Itaque altitudo montis di Valbella supra cellam sectoris 
788, 34 hexapedis aliquot est minor altitudine Mombarone su¬ 
pra Andratas. Sed praeter hanc, quae esset omnino modica, 
differentiae aliae Mombarone ipso monte di Valbella declarant 
longe actuosiorem. Primo, quod altitudo hexapedarum 240 
circiter, qua Andratae agro Eporediensi supereminent, confe- 

rat ipsa etiam , uti dicebam superius, ad declinationem pen¬ 
duli Andratensis in alpes Penninas. Demus autem altitudinem 
collis Monregalensis non adeo praerupti super subjelcta urbis 
plana adjuvasse similiter declinationem penduli Monregalensis 
ad alpes maritimas j atque altitudo Mombarone supra illum 
agrum altitudinem montis di Valbella super haec urbis plana 
superabit hexapedis plusquam 1605 quae est pars plusquam 
sexta totius altitudinis, qua mons di Valbella planis urbis su¬ 
pereminet. Pono massam montis di Valbella prae massa Mom¬ 
barone , quae , si cetera essent similia , minui deberet in ra¬ 
tione altitudinis triplicata, minui in ratione eius dimensionis 
simpla •, atque id ea praesertim de caussa pono, quod dorsum 
montis di Valbella juxta parallelum suum appareat magis con¬ 
tinuatum, quam fastigium Mombarone ; atque in ea ipsa hypo- 
thesi Mombarone monte di Valbella erit adhuc actuosior ad 
pendulum trahendum. 

394 Sed deinde magnam his pendulorum declinationibus 
afferre debuerunt differentiam distantiae montium. Nam char¬ 
tae topographicae ponunt verticis Mombarone ab Andratis di¬ 
stantiam circiter quadruplo illa minorem , qua dorsum montis 
di Valbella distat Monteregali. Itaque, si centra, in quae 
coeunt attrahentes vires, ponantur distare similiter ( centrum 
vero illud in Mombarone , qui prope Andratas continuo inci¬ 
pit efferre sese, videtur in ea distantia sequi proportionem 
minorem constituta, illa nempe minorem, quam sequatur di¬ 
stantia centri attractionis, si ita appellare fas est, montis di 
Valbella , qui radices supra Montemregalem jacit in distantia 

tanto maiore, vis Mombarone hanc ob caussam erit decies et 

sexies maior vi montis di Valbella. 

395 Denique Mombarone est mons primus in Penninis as¬ 
surgentibus , uti saepe dixi, usque et usque magis ad montem 
Rosa . Contra mons di Valbella primus est, qui in maritimis 
occurrerit in tanta altitudine, atque idem ferme ultimus; nam 
qui efferuntur deinceps montes alii duo, in iis quidem ob venti 
impetum barometrum non est observatum , at depressiores com¬ 
muniter perhibentur. 

396 Equidem si juxta meridianam progredi licuisset, at¬ 
que montes juxta eam directionem conscendere singulos, et 
vero etiam observare adjacentes, quemadmodum constituera¬ 
mus, nullus dubito, quin continuatum maritimarum dorsum ob¬ 
servatum fuisset in loco aliquanto elatiore, et vis adeo harum 
alpium ad gravia trahenda appareret aliquanto maior. Verum 
nunquam non appareret, uti arbitror, haec vis maritimarum 
vi penninarum tanto minor, quanto gradus, qui ex arcu 
Taurinum inter, et alpes maritimas concluditur, minor gradu 
exstitit, qui ex arcu Taurinum inter, et Penninas infertur. 

397 Atque haec ea ferme sunt, quae hac in re probabi¬ 
liter providimus pro eo, quod nancisci potuimus in alpibus 
vere obiter considerandis otium. Unum tamen est quod , par- 
tim ex allatis observationibus, partim ex eorum auctoritate, 
qui de nostris alpibus scripserunt, aut de montibus exterarum 
gentium , videor satis certo posse affirmare : nullam fortasse 
in tellure universa esse regionem, in qua montium ad gravia 
deflectenda vires futurae sint valentiores, quam in regione 
hac nostra. Etenim is ipse ab Academicis Parisinis celebratis¬ 


simus 

simus Chimboraco , qui mons in America quotquot aut illic , 
aut alibi sunt observati, omnium altissimus perhibetur ; atta¬ 
men is supra illam in eius latere stationem, ex qua eius actio 
in pendulum quadrantis est observata, ultra hexapedas 1173 
non efferebatur. Atque is ipse , quamquam libellam maris he¬ 
xapedis 3117 vertice superat suo; attamen Quiti libellam, 
quae urbs est in amoenissima inter eos montes planitie, non 
superat, nisi hexapedis 17 67. Nobis autem mons Rosa Andra- 
tas superat hexapedis 1906; Taurinum vero, quae urbs in 
hac re Quito respondere videtur, hexapedis superat plusquam 
xioo. Equidem nos fixas observavimus Andratis in ingenti a 
monte Rosa distantia. Verum quid vetat observari easdem a 
Veragris in distantia tanto minore l 

398 Interea, ut redeam ad Chimboraco , praestantiam mon¬ 
tis Rosa in massa significat distantia duarum stationum, ex 
quibus actionem montis illius definiverunt Academici Parisinu 
Etenim, constituta prima quamproxime versus centrum mon¬ 
tis, recesserunt ad stationem aliam hexap. 3070; censuerunt- 
que vix unam decimam tertiam eius actionis partem superes- 
se, quam mons in statione prima exeruisset. At in monte 
Rosa a distantia hac vix deficit (a) sola ipsa verticis ampli¬ 
tudo ; amplitudo autem basis illam certe longe superat. 

399 Denique accedit montes in America meridiani dire¬ 
ctionem sequi, quae res facit, ut magna saltem parte librare 
ipsi debeant vires suas , dum actio eorum exploratur ex de¬ 
clinatione fixarum; si autem haec ex ascensione recta inqui¬ 
ratur , quaestio evadit tanto impeditior, quanto angulus pe¬ 
titus a tempore eo incertior est, qui ab arcu definitur. Con- 

B b 

tra nobis Penninae alpes ab ortu ad occasum protenduntur, 
ut ad declinationem ex una parte augendam , minuendam ex 
alia aptisdme positae videantur. 

400 Atque in hac maxima gravitatis in montes expenden¬ 
dae opportunitate, optima haec videtur futura ulterioris in¬ 
quisitionis via, quam dudum antea proponebam, cum aeque 
ac voluntas, valebant vires: scilicet si polygonum adductum 
ad alpes Penninas, et maritimas producatur ultra ambas ad 
Veragros, et ad mare, et fixae observentur in utroque Pen¬ 
ninarum , et maritimarum latere, et in aliquo, quod nos fe¬ 
cimus , interjectae planitiei puncto intermedio. Quod si rei 
deinde, quomodocumque ea obvenerit, alia adhuc confirmatio 
desideretur, quidni arcum, qui velit, non metiatur per colles 
juxta ortivam huius nostrae regionis plagam, quae ab alpibus 
maxime recedat } 

(a) Montem Rosa dum considero e colle Gar^egnae , video 
verticem ipsius amplitudine plane ingenti ; verumtamen 
subdubito , ne , dum hanc ex Topographi indicatione me¬ 
tiebamur e specula Taurinensi , fastigia aliqua continua - 
torum montium inter ea accensuerimus , quae certe nu¬ 
mero plura pertinent ad verticem montis illius , et ob 
quorum fortasse multitudinem hoc Rosae nomen est illi in¬ 
ditum . Verum ea re videt quivis conjecturas has nostras 
parum turbari neque enim id nosse inter est , cui a sii in 
data distantia , et positione massa , sed quanta . Ad di¬ 
stantiam vero eius montis quod attinet , quamdiu * qua¬ 
drantem asportavimus per stationes , nequivimus' ex dua- 

lus earum sal dissitis in fastigium montis Rosa collinea¬ 
re, qU od agnosceremus esse certo idem-, nam eorum fa¬ 
stigiorum multitudo incertam faciebat in stationibus di¬ 
versis speciem cuiusque. Itaque chartis topographicis in- 
dulgere debuimus in ea distantia conjectanda. Sed plane 
in omni hoc de montibus sermone non agttur , quemad¬ 
modum in polygono , de geometrica , absolutissimaque 
magnitudinum definitione , sed de aestimatione rerum prae¬ 
terpropter vera. 

